കേരള വിദ്യാഭ്യാരംഗം വഴിത്തിരിവിൽ - പരിഷത്ത് വിക്കി\nകേരള വിദ്യാഭ്യാരംഗം വഴിത്തിരിവിൽ\nകേരള വിദ്യാഭ്യാസരംഗം വഴിത്തിരിവിൽ\nകേരളത്തനിമകൾക്ക് അടിസ്ഥാനമായ വർത്തിച്ച പൊതു വിദ്യാഭ്യാസത്തിനു നേരെ വൻഭീഷണി ഉയർന്നുവന്നിരിക്കുന്ന സാഹചര്യമാണിന്ന്. അതിശക്തമായി പ്രതികരിക്കുകയും ബദൽ സമീപനങ്ങൾ കൂട്ടായി വളർത്തിയെടുക്കുകയും ചെയ്തുകൊണ്ടേ ഈ തകർച്ചയെ നേരിടാനാവൂ. പൊതുവിദ്യാഭ്യാസം സംരക്ഷിച്ചുകൊണ്ടേ നമുക്കു കേരളത്തെ രക്ഷിക്കാനാവൂ. പൊതുവിദ്യാഭ്യാസം സംരക്ഷിക്കുക എന്ന മുദ്രാവാക്യവുമായി 95 നവംബർ 1 മുതൽ 18 വരെ ശാസ്ത്രസാഹിത്യ പരിഷത്തിന്റെ ആഭിമുഖ്യത്തിൽ ആരംഭിക്കുന്ന വിപുലമായ ജനബോധവൽക്കരണ പരിപാടിയാണ് വിദ്യാഭ്യാസ ജാഥ. കാസർഗോഡ്, വയനാട്, പത്തനംതിട്ട, തിരുവനന്തപുരം എന്നീ ജില്ലകളിൽ നിന്നാരംഭിക്കുന്ന ജാഥകൾ നവംബർ 18ന് വിപുലമായ പരിപാടികളോടെ തൃശ്ശൂരിൽ സമാപിക്കും. ജാഥയോടനുബന്ധിച്ചു പുറത്തിറക്കുന്ന ലഘുലേഖകളിൽ ഒന്നാണിത്. പൊതുവിദ്യാഭ്യാസം സംരക്ഷിക്കുവാനുള്ള ഈ ശ്രമത്തിൽ കേരളത്തെ സ്നേഹിക്കുന്ന മുഴുവൻ ജനങ്ങളും പങ്കുചേരുമെന്ന് പ്രതീക്ഷിക്കട്ടെ.\n2 ഉന്നത വിദ്യാഭ്യാസരംഗം\n3 മുതൽ മുടക്കില്ലാത്ത കച്ചവടം\n4 കേസുകളുടെ തുടക്കം\n6 ന്യൂനപക്ഷ വിദ്യാലയങ്ങളുടെ സവിശേഷാവകാശങ്ങൾ\n7 ഉണ്ണികൃഷ്ണൻ വിധിയും കേരളവും\n10 സ്വാശ്രയ'ത്തിന്റെ കേരളപ്പതിപ്പ്\n11 നിയമത്തിനുപരിയായ ധാർമികത\n1819-ൽ തിരുവിതാംകൂറിലെ റാണി ഗൗരിപാർവതിബായി പുറപ്പെടുവിച്ച വിളംബരമാണ് കേരളത്തിലെ ആധുനിക വിദ്യാഭ്യാസത്തിന്റെ നയപരമായ അടിസ്ഥാനം കുറിച്ചത്. ജനങ്ങളുടെ പിന്നോക്കാവസ്ഥ മാറുന്നതിനും അവരെ നല്ല പൗരൻമാരാക്കുന്നതിനും വിദ്യാഭ്യാസം ആവശ്യമാണെന്നു കാൺകയാൽ ജനങ്ങളുടെ വിദ്യാഭ്യാസത്തിന്റെ സകല ചെലവുകളും സർക്കാർ വഹിക്കുന്നതായിരിക്കും എന്നായിരുന്നു ആ പ്രഖ്യാപനം. സർക്കാർ നേരിട്ടു നടത്തുന്ന സ്‌കൂളുകൾക്കു പുറമെ സ്വകാര്യവ്യക്തി കളും, എജൻസികളും സ്ഥാപിച്ചു നടത്തുന്ന സ്‌കൂളുകൾക്കും സഹായധനം നൽകാൻ സർക്കാർ തയ്യാറായി. ഇത്തരം സ്‌കൂളുകളാണ് പൊതുവെ വിദ്യാഭ്യാസ കാര്യത്തിൽ പിന്നാക്കം നിന്ന ജനവിഭാഗങ്ങളെയും സ്ത്രീകളെയും വിദ്യാലയങ്ങളിലേക്ക് കൊണ്ടുവരാൻ മുൻകൈ എടുത്തത്. പിന്നീട് വിവിധ സമുദായസംഘടനകൾ സ്‌കൂളുകളും കോളേജുകളും സ്ഥാപിക്കുന്നതിന് മത്സരിച്ചെന്നവണ്ണം രംഗത്തുവന്നു. പക്ഷേ അപ്പോഴും സമുദായത്തിലെ ധനാഢ്യരുടെയും സ്ഥാപനങ്ങളുടെയും ജനസാമാന്യ ത്തിന്റെ തന്നെയും സംഭാവനകളിലൂടെയാണ് സ്‌കൂളുകളും കോളേജുകളും കെട്ടിപ്പടുക്കപ്പെട്ടത്. ഉത്പ ന്നപ്പിരിവും പിടിയരിസംഭാവനയും പോലുള്ള പരിപാടികൾ ഈ യത്‌നത്തെ തികച്ചും ജനകീയമാക്കി ത്തീർത്തു. ഈ രീതിയിൽ നോക്കിയാൽ, ജാതീയവും മതപരവുമായ കലർപ്പുകൾ ഉണ്ടെന്നുവരികിലും കേരള വിദ്യാഭ്യാസരംഗത്തെ സ്വകാര്യപങ്കാളിത്തത്തിന് ജനകീയതയുടെതായ ചില സംഭാവനകൾ ഉണ്ടായി രുന്നെന്ന് കാണാം. സാമുദായിക സംഘടനകൾ നടത്തുന്ന ചില സ്‌കൂളുകളിലും കോളേജുകളിലും അ ധ്യാപക-അനധ്യാപക നിയമനങ്ങളെപ്പറ്റി പരാതികൾ ഉയർന്നുവന്നിരുന്നുവെങ്കിലും വിദ്യാർത്ഥി പ്രവേശനം മതനിരപേക്ഷവും ജാതിനിരപേക്ഷവും യോഗ്യതാടിസ്ഥാനത്തിലും ആയി നടത്തുന്നതിന് കാലാകാലങ്ങളിലുള്ള സർക്കാർ നയവും സഹായിച്ചു. അധ്യാപകർക്കുള്ള ഡയറക്ട് പേയ്‌മെന്റ് സമ്പ്രദായം ആവിഷ്‌കരിക്കപ്പെട്ടതോടെ ഫീസുനിരക്കിലും അധ്യാപകരുടെ സേവന-വേതന വ്യവസ്ഥകളിലും ഗണനീയമായ ഐകരൂപ്യവും നിലവിൽ വന്നു. ഇതിന്റെയെല്ലാം ഫലമായി വിദ്യാഭ്യാസത്തിന്റെ സാർവജനീനത്വത്തിൽ കേരളം ഭാരതത്തിന്റെ മുൻപന്തിയിലെത്തി. പരമ്പരയിലാദ്യമായി അക്ഷരം പഠിക്കുന്നവരും, വിദ്യയുടെ മഹത്വമറിയാത്ത മാതാപി താക്കളുടെ കുട്ടികളും കൂടുതൽ കൂടുതലായി സ്‌കൂളിലും കോളേജിലുമൊക്കെയെത്തിത്തുടങ്ങിയതോടെ അധ്യയനനിലവാരത്തിൽ സ്വാഭാവികമായും മാറ്റംവന്നു. വരേണ്യവർഗസന്താനങ്ങളുടെ വിഹാര രംഗങ്ങളായിരുന്ന വിദ്യാലയാങ്കണങ്ങളിൽ സമൂഹത്തിലെ എല്ലാത്തരക്കാരായ കിടാങ്ങളും അവരവരുടേതായ രീതിയിൽ മേളിച്ചു തുടങ്ങിയപ്പോൾ അതിനനുസരിച്ചുള്ള പ്രശ്‌നങ്ങളും ഉണ്ടായി. ഉപരി-മധ്യവർഗങ്ങൾക്ക് ഉദ്യോഗം കിട്ടാനുള്ള തയ്യാറെടുപ്പായി മാത്രം പൊതുവേ കണക്കാക്കപ്പെട്ടിരുന്ന വിദ്യാഭ്യാസ സമ്പ്രദായങ്ങളും പാഠ്യപദ്ധതികളും തങ്ങളുടെ പരുപരുത്ത ജീവിത യാഥാർഥ്യങ്ങളുമായി പൊരുത്തപ്പെടുന്നില്ലെന്നു ബോദ്ധ്യപ്പെട്ട പല കുട്ടികളും വിദ്യാലയങ്ങളിൽ അന്യവത്ക്കരിക്കപ്പെട്ടു. അത് വിദ്യാലയാന്തരീക്ഷത്തെ കലുഷമാക്കുകയും ചെയ്തു. തികച്ചും വിദ്യാഭ്യാസപരവും സാമൂഹികവുമായ ഈ പ്രശ്‌നത്തെ വെറും അച്ചടക്ക പ്രശ്‌നമെന്ന നിലയിലാണ് അധികൃതരും വിദ്യാഭ്യാസസമൂഹവും കൈകാര്യം ചെയ്തത്. വിദ്യാലയങ്ങളിലെ അശാന്തിയിൽ നിന്ന് തങ്ങളുടെ കുട്ടികളെ രക്ഷപ്പെടുത്താ നുള്ള ഉപരിവർഗ രക്ഷിതാക്കളുടെ ആകാംക്ഷയെ തൃപ്തിപ്പെടുത്തിക്കൊണ്ടാണ് കേരളത്തിൽ സ്വകാര്യ വിദ്യാലയങ്ങളുടെ രണ്ടാം പിറവി ഉടലെടുക്കുന്നത്. കൂട്ടത്തിൽ ഇംഗ്ലീഷ് മാധ്യമത്തിലൂടെ വിദ്യാഭ്യാസം ചെയ്യാനുള്ള അന്ധമായ ഭ്രമത്തെയും അവ മുതലാക്കി. ഇന്ന് കേരളത്തിൽ സ്വകാര്യ വിദ്യാലയങ്ങളുടെ പങ്കിനെക്കുറിച്ച് പറയുമ്പോൾ ഇത്തരം വിദ്യാലയങ്ങളാണ് പ്രസക്തം. പക്ഷേ കേരളത്തിനെ ഇന്ത്യയുടെ വിദ്യാഭ്യാസ മാതൃകയാക്കുന്നതിൽ ഇവ യാതൊരു പങ്കും വഹിച്ചിട്ടില്ലെന്നതാണ് വാസ്തവം. അതിനുള്ള നന്ദി നാം പ്രകാശിപ്പിക്കേണ്ടത് അവർണരെയും അശരണരെയും സ്ത്രീകളെയും വിദ്യാലയങ്ങളിലേ കൈപിടിച്ചാനയിച്ച ധർമസ്ഥാ പനങ്ങളായ കഴിഞ്ഞ തലമുറയിലെ സ്വകാര്യ വിദ്യാലയങ്ങളോടാണ്. അവയുടെ ഐതിഹാസിക സേവനത്തിന്റെ യശോധാവള്യത്തിൽ തിളങ്ങാൻ ശ്രമിക്കുന്ന ഇന്നത്തെ വരേണ്യവർഗ മീഡിയം സ്‌കൂളുകൾ ഡിമാന്റുനോക്കി വിലപേശി സേവനം വിൽക്കുന്ന കച്ചവടസ്ഥാപനങ്ങൾ മാത്രമാണ്. വിദ്യാഭ്യാസരംഗത്തെ സ്വകാര്യ പങ്കാളിത്തത്തെപ്പറ്റി സംസാരിക്കുമ്പോൾ ഇവയെ വേർതിരിച്ച് കണ്ടാൽ മാത്രമെ ഈ രംഗത്ത് യഥാർഥത്തിൽ സമൂഹസേവനം ചെയ്തവരോടു നീതി ചെയ്യാൻ കഴിയൂ.\nസർവകലാശാലാ വിദ്യാഭ്യാസരംഗത്തും ഏതാണ്ടിതേമാതിരിയുള്ള വികാസപരിണാമങ്ങൾ ദൃശ്യമാ ണ്. തിരുവനന്തപുരം മഹാരാജാസ് കോളേജും (പിന്നീട് യൂണിവേഴ്‌സിറ്റി കോളേജ്) എറണാകുളം മഹാരാജാസും പാലക്കാട്ടെ വിക്ടോറിയാ കോളേജും പോലുള്ള പൊതുസ്ഥാപനങ്ങളും കോട്ടയം സി. എം.എസ്., ചങ്ങനാശ്ശേരി എസ്.ബി, അലുവാ യു.സി, മലബാർ ക്രിസ്ത്യൻ കോളേജ് മുതലായ സ്വകാര്യ കോളേജുകളുമാണ് ഈ രംഗത്ത് ഔന്നത്യത്തിന്റെ വഴിതെളിച്ചത്. അമ്പതുകളിൽ എൻ.എസ്.എസ്., എസ്.എൻ.ടസ്റ്റ് തുടങ്ങിയ സാമുദായിക സംഘടനകൾ വമ്പിച്ച പൊതു ജനപിന്തുണയോടെ കോളേജുകൾ സ്ഥാപിക്കാൻ മുന്നോട്ടുവന്നു. പഴയ ദ്വിവർഷ ഇന്റർമീഡിയറ്റ് കോഴ്‌സ് ഏക വർഷ പ്രീയൂണിവേഴ്‌സിറ്റി യായും പിന്നീട് വീണ്ടും ദ്വിവർഷ പീഡിഗ്രിയായും മാറിയും മറിഞ്ഞും കിടന്ന അറുപതുകളിൽ ജൂ നിയർ കോളേജുകൾ ക്രമാതീതമായി പെരുകിയതാണ് ഉന്നത വിദ്യാഭ്യാസരംഗത്തെ മൂല്യത്തകർച്ചയ്ക്കു വഴിവച്ചത്. കെട്ടിടങ്ങളും ലൈബ്രറികളും ലാബറട്ടറികളും പണം മുടക്കിയാൽ പെട്ടെന്നുണ്ടാക്കാൻ കഴിയും. പക്ഷേ, അനുഭവസമ്പന്നരായ അധ്യാപകരെ കൂട്ടംകൂട്ടമായി സൃഷ്ടിക്കാനാവില്ലല്ലോ. അനാസൂത്രിതമായ വളർച്ച ദുർമേദസ്സുപോലെ തന്നെ അപകടകാരിയായി. എൺപതും നൂറും കുട്ടികളെ മൊത്തമായി കൈകാര്യം ചെയ്യുന്ന എട്ടും പത്തും ബാച്ചുകളുള്ള പ്രീഡിഗ്രി ക്ലാസ്സുകൾ ഡിഗ്രികോളേജുകളുടെ അന്തരീക്ഷത്തെ പാടെ ഇളക്കിമറിച്ചു. യൂണിവേഴ്‌സിറ്റി പരീക്ഷാ വിഭാഗത്തിന്റെ ജോലിഭാരവും പല പല മടങ്ങ് സങ്കീർണവും ഗുരുതരവുമായി. വ്യക്തിപരമായ ശ്രദ്ധയും അക്കാദമിക മാർഗദർശനവും കിട്ടാത്ത പ്രീഡിഗ്രി ക്ലാസ്സുകൾ സ്‌കൂൾ ക്ലാസ്സുകളുടെ രീതിയിൽ ടെക്സ്റ്റ് ബുക്ക് അധിഷ്ഠിത പഠനരീതിയിലൊതുങ്ങി. സർവകലാശാലാ വിദ്യാഭ്യാസത്തിന്റെ ഒരു ഗുണവും അവകാശപ്പെടാനില്ലാത്ത ഈ പ്രീഡിഗ്രി കാലഘട്ടം ചുക്കാൻ ഇല്ലാത്ത കപ്പൽപോലെ ലക്ഷ്യബോധം നഷ്ടപ്പെട്ട മട്ടിലായി. ഇവിടെയും സ്വകാര്യമേഖല അതിന്റെതായ പ്രശ്‌നപരിഹാരവുമായി ഈ വിടവു നികത്തി. സ്റ്റേറ്റ് യൂണിവേഴ്‌സിറ്റികളുടെ പ്രീഡിഗ്രിക്കു പകരം സി.ബി.എസ്സ്.ഇ. യുടെ പ്ലസ് ടൂ വിനു ആദ്യകാലത്തൊന്നും കേരളത്തിൽ പ്രചാരമുണ്ടായിരുന്നില്ല. പ്രീഡിഗ്രിക്കു കിട്ടുന്നതുപോലെ 'വാരിക്കാരി' മാർക്കു നൽകാ ത്തത് ആയിരുന്നു ഒരു കാരണം. (പ്രീഡിഗ്രിക്ക് നൂറിൽ നൂറും വാങ്ങുന്ന കുട്ടി ശരിക്കും നൂറിലല്ല നൂറുവാങ്ങുന്നത് എന്ന് എത പേർ മനസ്സിലാക്കുന്നുണ്ട്?) പക്ഷേ അതിനേക്കാൾ ശക്തമായ കാരണം അന്നൊക്കെ പ്രൊഫെഷണൽ കോളേജുപ്രവേശനം പ്രീഡിഗ്രിമാർക്കിനെ അടിസ്ഥാനമാക്കിയായിരുന്നു എന്നതായിരിക്കണം. വളരെ അളന്നുതൂക്കിക്കിട്ടുന്ന പ്ലസ് ടൂ മാർക്കുകൊണ്ട് വളരെ കുറച്ചു കുട്ടികൾക്കു മാത്രമേ ഇവിടത്തെ പ്രൊഫെഷണൽ കോളേജുകളിൽ പ്രവേശനം കിട്ടുമായിരുന്നുള്ളൂ. (മെഡിസിനും എഞ്ചിനീയറിങ്ങിനും പ്രവേശനം കിട്ടാൻ ഉതകാത്ത പ്ലസ് ടൂ ആർക്കുവേണം?) ഈ സന്ദർഭത്തിലാണ് യാദൃച്ഛികമായുണ്ടായ മാർക്കു തട്ടിപ്പുകളുടെ പേരിൽ പ്രീഡിഗ്രി പരീക്ഷയെ ഒന്നടങ്കം തള്ളിക്കളഞ്ഞുകൊണ്ട് പൊതുപ്രവേശന പരീക്ഷ ആദ്യം മെഡിസിനും പിന്നെ എ ഞ്ചിനീയറിങ്ങിനും നടപ്പാക്കിയത്. ഇതോടെ പ്രീഡിഗ്രിയുടെ അപചയം പൂർണമായി എന്നു പറയാം. ആദ്യത്തെ ചില എൻട്രൻസ് പരീക്ഷകളിൽ, പ്രീഡിഗ്രിയെക്കാൾ പ്ലസ് ടൂ ക്ലാസ്സിൽ പഠിച്ചവർക്ക് മുൻതൂക്കം കിട്ടുന്ന രീതിയിൽ ചോദ്യങ്ങൾ വരികയോ, അങ്ങനെ വരുന്നു എന്ന പ്രചാരണം നടക്കുകയോ ചെയ്തതോടു കൂടി പ്ലസ് ടൂവിന് സ്വാഭാവികമായും പ്രിയം വർധിച്ചു. പക്ഷേ പ്രീഡിഗ്രിയുടെ അപചയത്തിൽ പ്ലസ് ടൂ നടത്തിപ്പുകാരെക്കാൾ കൂടുതൽ ഗുണഭോക്താ ക്കളായത് സ്വകാര്യ ട്യൂഷൻ നടത്തുന്ന അധ്യാപകരാണ്. ഇതൊരു ദൂഷിതവലയമാണെന്നത് നിസ്തർക്കമാണ്. അണ്ടിയോ മൂത്തത് മാവോ മൂത്തത് എന്ന മട്ടിലുള്ള സമസ്യ, സ്വകാര്യ ട്യൂഷൻ വർധിച്ചതുകൊണ്ടാണോ കുട്ടികൾ ക്ലാസ്സിൽ ശ്രദ്ധിക്കാത്തതും അധ്യാപകർ ക്ലാസ്സിനെ ശ്രദ്ധിക്കാത്തതും? അതോ, ക്ലാസ്സ് നേരാംവണ്ണം നടക്കാത്തതുകൊണ്ടാണോ സ്വകാര്യ ട്യൂഷൻ ഒഴിവാക്കാനാവാത്ത അധികച്ചെലവായി മാറിയത് ? രണ്ടും പരസ്പരപൂരകങ്ങളാണ് എന്നതത്രെ സത്യം. പ്രീഡിഗ്രി പരീക്ഷയിൽ നിന്നും തികച്ചും വ്യത്യസ്തമായി ഒബ്ജക്ടീവ് ടൈപ്പ് മൾട്ടിപ്പിൾ ചോയ്‌സ് ചോദ്യങ്ങളെ പൂർണമായി്യൂ ആശ്രയിച്ചുകൊണ്ടുള്ള എൻട്രൻസ് പരീക്ഷക്കു തയ്യാറെടുക്കുവാൻ വെറും പഠിത്തം പോരെന്നുവന്നതോടെ അതിനുവേണ്ടിയുള്ള സ്‌പെഷ്യൽ കോച്ചിങ് മറ്റൊരു വൻവ്യവസായമായി വളർന്നു വന്നു. മാനംമുട്ടുന്ന ഫീസും കണ്ണഞ്ചിപ്പിക്കുന്ന പരസ്യങ്ങളും കംപ്യൂട്ടറിനെ കൂട്ടുപിടിച്ചുള്ള മായാജാലങ്ങളും ചേർന്നുള്ള എൻട്രൻസ് കോച്ചിങ് ഷോപ്പുകൾ കേരളത്തിലിന്ന് ഏറ്റവും ലാഭം കൊയ്യുന്ന വ്യവസായമാണ്. ആയിരങ്ങൾ മുടക്കി ഇത്തരം സ്‌പെഷ്യൽ കോച്ചിങ്ങിനു പോകാനുള്ള പണമോ സാഹചര്യമോ ഇല്ലാത്തവർ ഈ തെരഞ്ഞെടുപ്പിൽ പിന്തള്ളപ്പെട്ടുപോകുന്നു എന്നതും സത്യമാണ്. എൻട്രൻസ് പരീക്ഷാരീതി നിലവിൽ വന്നതോടെ നമ്മുടെ പ്രൊഫെഷണൽ കോളേജുകളിൽ ഗ്രാമീണ പശ്ചാത്തലത്തിൽ നിന്നു വന്നവരുടെ സംഖ്യ കുറഞ്ഞു വരുന്നതായാണ് അനുഭവം. പക്ഷെ, പണംവാരിയെറിഞ്ഞ് ട്യൂഷനും ഓരോവിഷയത്തിനും സ്‌പെഷ്യൽട്യൂഷനും എൻട്രൻസ് സ്‌പെഷ്യൽകോച്ചിങ്ങും ഒക്കെ ചെലുത്തിയിട്ടും നല്ല റാങ്കു നേടാൻ കഴിയാതെ പോകുന്ന സമ്പന്ന കിടാങ്ങളെച്ചൊല്ലിയാണ് ഇവിടെ ഏറെ കണ്ണീരൊഴുക്കപ്പെടുന്നത്. കർണാടകത്തിലും തമിഴ്‌നാട്ടിലും എഞ്ചിനീയറിങ് വിദ്യാഭ്യാസരംഗത്തുണ്ടായിരിക്കുന്ന അഭൂതപൂർവമായ പുരോഗതിയെപ്പറ്റി, അവിടെ സീറ്റു തേടിപ്പോകുന്ന മലയാളിക്കുട്ടികളിലൂടെ പുറത്തോട്ടൊഴുകുന്ന കോടികളെപ്പറ്റി, അവിടത്തെ കോഴക്കോളേജുകളിൽ പോയി നമ്മുടെ പിഞ്ചുപൈതങ്ങൾ പെടുന്ന പെടാപ്പാടിനെപ്പറ്റി, എല്ലാം പൊടിപ്പും തൊങ്ങലും വച്ച പൈങ്കിളി ഫീച്ചറുകൾ ആസൂത്രിതമായെന്നവണ്ണം നമ്മുടെ ആനുകാലികങ്ങളിൽ പൊടുന്നനെ പ്രത്യക്ഷപ്പെട്ടു തുടങ്ങി. എന്തുകൊണ്ട് ഈ പണം കേരളത്തിൽ പിടിച്ചുനിർത്തിക്കൂടാ? നമ്മുടെ കുട്ടികൾ പ്രൊഫെഷണൽ വിദ്യാഭ്യാസം തേടി എന്തിന് മറുനാട്ടിൽ പോയി അലയണം? എന്തുകൊണ്ടു പണം ചെലവാക്കാൻ തയ്യാറുള്ള അവരുടെ പണം മൂലധനമാക്കി കേരളത്തിൽ കോളേജുകൾ തുടങ്ങിക്കൂടാ? കച്ചവടാടിസ്ഥാനത്തിൽ പണം പിടുങ്ങി ഒരു തത്ത്വദീക്ഷയും ഇല്ലാതെ കുട്ടികളെ വലയ്ക്കുന്ന മറുനാടൻ കോളേജുകളെക്കാൾ എന്തുകൊണ്ടും മെച്ചമായ സ്വാശ്രയ കോളേജു കൾ നമ്മുടെ ഉത്തരവാദപ്പെട്ട സർക്കാർ ഏജൻസികൾക്കു എന്തുകൊണ്ടു നടത്തിക്കൂട? ഈ വെല്ലുവിളിയും ഉത്തരവാദിത്തവും ഏറ്റെടുക്കാൻ ഇവിടെ പൊതുമേഖലയിൽ ഏറെക്കാലമായി പ്രവർത്തിച്ചുകൊണ്ടുവന്ന ഐ.എച്ച്.ആർ.ഡി.ഇ. യും എൽ.ബി.എസ്. സെന്ററും മുന്നോട്ടുവന്നു. അവർ കണ്ടുപിടിച്ച അചുംബിതാശയം ആണ് നിക്ഷേപകോളേജുകൾ. തീർച്ചയായും കുറിക്കമ്പനികളുടെ കുത്തക അവകാശപ്പെടാവുന്ന കേരളത്തിനു മാത്രമേ ഇത് ഭാവനാപൂർണമായ ഒരു വിദ്യാഭ്യാസ വ്യവസായമാതൃകയ്ക്കു രൂപം കൊടുക്കാനാവൂ.\nമുതൽ മുടക്കില്ലാത്ത കച്ചവടം\nഏതൊരു വ്യവസായത്തിനും കച്ചവടത്തിനും എന്തെങ്കിലും മുതൽമുടക്കു വേണമല്ലൊ. പക്ഷേ കേരളത്തിൽ ഇന്നു അരങ്ങേറുന്ന വിദ്യാഭ്യാസക്കച്ചവടത്തിന് ഒരു മുതൽമുടക്കും ആവശ്യമില്ല എന്ന താണ് വിശേഷം. എഞ്ചിനീയറിങ് കോളേജ് ആയാലും നഴ്‌സിങ്, ഫാർമസി മുതലായ കോഴ്‌സുകൾ ആയാലും പ്രവേശനം കാംക്ഷിക്കുന്നവരിൽ നിന്ന് അഡ്വാൻസായി നിക്ഷേപം പിരിക്കുക എന്നതാണ് ഈ കുറുക്കുവഴി. 240 സീറ്റുള്ള എഞ്ചിനീയറിങ് കോളേജ് ഭാവനയിൽ കാണുന്ന അധികൃതർ സിറ്റൊന്നുക്ക് ഒരു ലക്ഷം രൂപ വീതം പിരിക്കും. ക്ലാസ്സു തുടങ്ങും മുമ്പുതന്നെ2കോടി 40 ലക്ഷംരൂപ കൈയിലായി. പലപ്പോഴും ഇതു കഴിഞ്ഞാണ് ക്ലാസ്സു തുടങ്ങാനായി ഒഴിഞ്ഞ സ്‌കൂൾ കെട്ടിടങ്ങളോ (കൂടുതൽ കൂടുതൽ സ്‌കൂളുകൾ ഒഴിവാക്കാനുള്ള പരിപാടികൾ മറ്റൊരു വശത്തുകൂടെ അരങ്ങേറുന്നുണ്ടല്ലൊ) പീടിക വരാന്തകളോ ഒക്കെ അന്വേഷിക്കുന്നത്. (പാരാമെഡിക്കൽ കോഴ്‌സുകൾക്കു പോലും അമ്പതിനായിരം നിക്ഷേപം വാങ്ങുന്നുണ്ട്. ഇതിനു പുറമേ കോഴ്‌സ് ചെലവിനു കനത്ത ഫീസു വേറെ). നാലു കൊല്ലത്തെ കോഴ്‌സിന് ഈ കണക്കിൽ പത്തു കോടിയോളം രൂപ സ്ഥിരമായി കൈയിൽ നിൽക്കുമല്ലൊ. അഞ്ചാം കൊല്ലത്തെ അഡ്മിഷൻ നടക്കുമ്പോൾ അഞ്ചാം ബാച്ചിൽ നിന്നു പിരിഞ്ഞു കിട്ടുന്ന തുക കോഴ്‌സ് കഴിഞ്ഞു പുറത്തുപോകുന്ന ഒന്നാം ബാച്ചുകാർക്കു മടക്കിക്കൊടുക്കാം! ഒരു വ്യവസായസംരംഭം എന്ന നിലയിൽ ഒരാക്ഷേപവും ഇല്ലാത്ത ഇടപാടാണിത്. ആർക്കുമാർക്കും പരാതി ഇല്ല. ആർക്കാണ് പരാതി? പരാതി ഇല്ലേ? തീർച്ചയായും ഉണ്ട്. ഈ കച്ചവടം കൊണ്ട് ഗുണം കിട്ടുന്നവർക്കല്ല, പക്ഷേ വിദ്യാഭ്യാസത്തെ സാമൂഹിക പ്രക്രിയയായി കാണുന്നവർക്കെല്ലാം പരാതി ഉണ്ടാകും. ഡിഗ്രി നൽകുന്നവരും കോഴ്‌സ് നടത്തുന്നവരും ബിരുദാർത്ഥികളും തമ്മിലുള്ള ഒരു നീക്കുപോക്ക് അല്ലല്ലൊ വിദ്യാഭ്യാസം. സമൂഹത്തിന് ആവശ്യമുള്ള ഡോക്ടർമാരെയും എഞ്ചിനീയർമാരെയും മറ്റു വിദഗ്ധരെയും പണ്ഡിതരെയും വാർത്തെടുക്കാനായി സമൂഹം നടത്തുന്ന ശ്രമമാണ് ഉന്നതവിദ്യാഭ്യാസം. അതിനുവേണ്ടി മുടക്കുന്നത് ഒരു സാമൂഹിക മുതൽമുടക്കാണ്. ഈ ജോലികൾക്ക് ഏറ്റവും പ്രാപ്തരായവരെ തെരഞ്ഞെടുത്ത് അവരുടെ സാമ്പത്തികസ്ഥിതി തടസ്സമാകാനനുവദിക്കാതെ നിർദ്ധനർക്ക് സ്‌കോളർഷിപ്പും ഫീസിളവും നൽകി സാമൂഹികനീതി ഉറപ്പാക്കിക്കൊണ്ടാണ് ഇതു നിർവഹിക്കുന്നത്. സമ്പന്ന രാജ്യങ്ങളിൽ പോലും പഠനച്ചെലവിന്റെ ഒരു ചെറിയ ഭാഗം മാത്രമേ ഫീസിനത്തിൽ ഈടാക്കാറുള്ളു. ബാക്കിയെല്ലാം സമൂഹം വഹിക്കുകയാണ് പതിവ്. ഇതിൽ സർക്കാർ നേരിട്ടു ചെയ്യുന്ന സഹായത്തിനു പുറമേ ധനാഢ്യരിൽ നിന്നും വ്യവസായങ്ങളിൽ നിന്നുമുള്ള സംഭാവനകളും യൂണിവേഴ്‌സിറ്റി സ്വന്തമായി നേടുന്ന വരുമാനവും ഉൾപ്പെടും. ഏതായാലും ഉന്നതവിദ്യാഭ്യാസം അതിന്റെ ചെലവു വഹിക്കാൻ കഴിയുന്നവർക്കു മാത്രം എന്ന രീതി ലോകത്തൊരിടത്തുമില്ല. പക്ഷേ, ഇവിടെ കൊണ്ടുവരാൻ ശ്രമിക്കുന്ന പരിഷ്‌കാരം ഇതാണ്. ഉന്നത വിദ്യാഭ്യാസരംഗത്ത് ഇനി മുടക്കാൻ സർക്കാരിനു പണമില്ല. അതുകൊണ്ട് ഇനിയുള്ള വികസനം മുഴുവൻ സ്വകാര്യമേഖലയിലാകട്ടെ. അങ്ങനെയാവുമ്പോൾ സ്വാഭാവികമായും ലക്ഷക്കണക്കിനു രൂപ നിക്ഷേപവും പതിനായിരക്കണക്കിനു രൂപ ഫീസും താങ്ങാൻ കഴിവുള്ളവർക്കു മാത്രമേ അങ്ങോട്ട് എത്തിനോക്കാൻ പോലും കഴിയൂ. പാവപ്പെട്ട വീടുകളിലെ മിടുക്കരായ കുട്ടികൾക്ക് പഠിച്ചു നന്നാകാനുള്ള അവസരമാണ് നിഷേധിക്കപ്പെടുന്നത്. ഈ സാമൂഹിക അനീതിയിൽ എല്ലാവർക്കും പരാതി വേണ്ടതല്ലേ?\nകർണാടകത്തിലെ ഒരു മെഡിക്കൽ കോളേജിൽ പ്രവേശനം ലഭിച്ച മോഹിനി ജെയിൻ എന്ന പെൺകുട്ടി ഭാരിച്ച കോഴപ്പണം കൊടുക്കാൻ വിസമ്മതിച്ച് കോടതിയിൽ പോയതോടെയാണ് ഇതു സംബന്ധമായ കേസുകളുടെ തുടക്കം. ഈ കേസിൽ സുപ്രീം കോടതിയിലെ മൂന്നംഗബെഞ്ച് നൽകിയ വിധിയിൽ വിദ്യാഭ്യാസം ഭരണഘടന അനുവദിക്കുന്ന മൗലികാവകാശങ്ങളുടെ ഭാഗമാണെന്നും അർഹതയുള്ളവർക്ക് അവരാഗ്രഹിക്കുന്ന തലംവരെ വിദ്യാഭ്യാസം നൽകാൻ സർക്കാർ ബാദ്ധ്യസ്ഥമാ ണെന്നും അഭിപായപ്പെട്ടു. ഇതു വലിച്ചു നീട്ടിയാൽ എഞ്ചിനീയറിങ്ങിനും മെഡിസിനും അപേക്ഷിക്കുന്ന അർഹരായവർക്കൊക്കെ പ്രവേശനം നൽകേണ്ട ബാദ്ധ്യത സർക്കാരിനു വന്നുകൂടും. അതുപോലെ മറ്റു സർവകലാശാലാ കോഴ്‌സുകൾക്കും. പ്രത്യക്ഷത്തിൽ തന്നെ ദുസ്സാദ്ധ്യമായ ഈ ചുമതലയിൽനിന്നു രക്ഷപ്പെടാൻ സർക്കാർ ഈ വിധിയുടെ പുനഃപരിശോധനക്ക് അപേക്ഷിച്ചു. അതോടൊപ്പം തന്നെ തലവരി സമ്പ്രദായം നിയന്തിക്കാനായി കർണാടക, ആന്ധ്രാ, തമിഴ്‌നാട്, മഹാരാഷ്ട്രാ ഗവണ്മെന്റുകൾ പാസാക്കിയ നിയമങ്ങൾക്കെതിരായി ചില സ്വകാര്യ മാനേജ്‌മെന്റുകളും, ഈ നിയമങ്ങളിലെ പഴുതുകളിലൂടെ തുടർന്നും നടന്നുവന്നിരുന്ന കോഴപ്പണമീടാക്കലിനെതിരെ ആന്ധ്രാപ്രദേശിൽ എഞ്ചിനീയറിങ്ങിനു പ്രവേശനം കിട്ടിയ ഉണ്ണികൃഷ്ണൻ എന്ന വിദ്യാർഥിക്കനുകൂലമായ ഹൈക്കോടതി വിധിക്കെതിരെയുള്ള അപ്പീലും സുപ്രീംകോടതിയിലെ ഒരു അഞ്ചംഗ ഭരണഘടനാ ബെഞ്ചു മുമ്പാകെ എത്തി. ഇതിനു പൊതുവേ 'ഉണ്ണികൃഷ്ണൻ കേസ്' എന്നു പറയുന്നു. 'ഉണ്ണികൃഷ്ണൻ കേസി'ൽ സർക്കാർ, യു.ജി.സി., ഏ.ഐ.സി. ടി. ഇ., ഐ.എം.സി. എന്നീ ഔദ്യോഗിക പക്ഷത്തിന്റെ നിലപാട് വിദ്യാഭ്യാസത്തിന്റെ കച്ചവടവത്ക്കരണത്തിന് എതിരായിരുന്നു. എന്നാൽ ഇനിയും ഉന്നത വിദ്യാഭ്യാസ സൗകര്യങ്ങൾ വർധിപ്പിക്കാൻ സർക്കാരിന്റെ വിഭവദാരിദ്ര്യം അനുവദിക്കുന്നില്ല. അതുകൊണ്ട് സ്വകാര്യവത്കരണം അനിവാര്യമാണ്. അപ്പോൾ സ്വാഭാവികമായും അവയ്ക്കും ഉയർന്ന ഫീസ് ചുമത്തേണ്ടിവരും. ഇത് കച്ചവടവത്കരണമല്ല. പക്ഷേ സീറ്റിന്റെ ലേലംവിളിയും അവിഹിത പണമിടപാടുകളും നിരോധിച്ചേ പറ്റൂ. നേരേമറിച്ച് സ്‌കൂളും കോളേജും നടത്തി പണമുണ്ടാക്കുക എന്നത് തങ്ങളുടെ ജീവസന്ധാരണ ത്തിനുള്ള ബിസിനസ്സാണെന്നും തൊഴിൽ ചെയ്തു ജീവിക്കാനുള്ള മൗലികാവകാശത്തിൻകീഴിൽ ഇതും പെടും എന്നും സ്വകാര്യമാനേജുമെന്റുകൾ വാദിച്ചു. സർക്കാർ സഹായം കിട്ടുന്ന സ്വകാര്യ സ്ഥാപനങ്ങൾക്കും സർക്കാരിനുള്ളതു പോലെ തന്നെ ഭരണഘടനാ വ്യവസ്ഥകൾ പ്രകാരമുള്ള തുല്യാവകാശം ഉറപ്പ് വരുത്താനുള്ള ബാധ്യത ഉണ്ടെന്നും ഉയർന്ന ഫീസ് കൊടുക്കാനുള്ള കഴിവിന്റെ പേരിലുള്ള വിവേചനം ഭരണഘടന 14 ഉം 15 ഉം വകുപ്പുകൾക്കെതിരാണെന്നും ഉണ്ണികൃഷ്ണൻ വാദിച്ചു. 1993 ഫെബ്രുവരി 4-ന് സുപ്രസിദ്ധമായ ഉണ്ണികൃഷ്ണൻ കേസ് വിധി ഉണ്ടായി. വിദ്യാഭ്യാസത്തിന്റെ കച്ചവടവത്കരണത്തെ കോടതി തീർത്തും നിരോധിച്ചു. സ്‌കൂളും കോളേജും നടത്തുന്നത് ജീവസന്ധാരണത്തിനുള്ള തൊഴിലാണെന്ന വാദവും കോടതി തള്ളിക്കളഞ്ഞു. എന്നാൽ ഭരണഘടനാ പ്രകാരം സാർവത്രികവും സൗജന്യവുമായ വിദ്യാഭ്യാസം നൽകാൻ സർക്കാരിനുള്ള ബാധ്യത സ്‌കൂൾ വിദ്യാഭ്യാസത്തിന് മാത്രമേ ബാധകമാകൂ എന്നും കോടതി വ്യാഖ്യാനിച്ചു. ഉന്നത വിദ്യാഭ്യാസത്തിനുള്ള അവസരം അർഹത, യോഗ്യത, സർക്കാരിന്റെ സാമ്പത്തികശേഷി എന്നിവയാൽ പരിമിതമാണ്. സർക്കാരിന്റെ വിഭവദാരിദ്ര്യം പരിഗണിച്ച് ഈ മേഖലയിൽ സ്വകാര്യസംരംഭകർക്കും പങ്കു നൽകിയേ പറ്റൂ എന്ന സർക്കാർ നിലപാട് കോടതി അംഗീകരിച്ചു. സ്വകാര്യവ്യക്തികളും സ്ഥാപനങ്ങളും ഈ ധർമം സർക്കാരിനുവേണ്ടി നിർവഹിക്കുന്നതുകൊണ്ട് അവർ ഇക്കാര്യത്തിൽ സർക്കാരിന്റെ ഏജൻസി ആയിട്ടാണ് പ്രവർത്തിക്കുന്നതെന്നും അതുകൊണ്ട് 14 ഉം 15 ഉം അനുച്ഛേദം അനുസരിച്ചുള്ള തുല്യത ഉറപ്പുവരുത്താൻ അവരും ബാധ്യസ്ഥരാണെന്നും കോടതി നിഷ്‌കർഷിച്ചു. ഇങ്ങനെ സ്വകാര്യമേഖല നടത്തുന്ന സ്ഥാപനങ്ങൾ പൂർണമായോ ഭാഗികമായോ സർക്കാർ സഹായം വാങ്ങുന്നവയാകാം, ഒരു സഹായവും സ്വീകരിക്കാത്തവയുമാകാം. എന്തെങ്കിലും സർക്കാർ സഹായം കിട്ടുന്നവ തീർച്ചയായും സർക്കാർ നിയമങ്ങൾക്കകത്തുതന്നെ പ്രവർത്തിക്കേണ്ടതാണ്. പ്രവേശനത്തിൽ അവർ സർക്കാർ സ്ഥാപനങ്ങളുടെ നിയമങ്ങൾ--യോഗ്യതയും ഭരണഘടനാപരമായ സംവരണവും-- നിർബന്ധമായും പാലിച്ചിരിക്കണം. തത്തുല്യമായ സർക്കാർ വിദ്യാലയങ്ങളിലെ ഫീസുമാത്രമേ അവയും ഈടാക്കാവൂ. യാതൊരുവിധ സർക്കാർ സഹായവും സ്വീകരിക്കാതെ തികച്ചും സ്വകാര്യമായി നടത്തുന്ന സ്ഥാപന ങ്ങളും ഡിഗ്രിയുടെ അംഗീകാരത്തിനുവേണ്ടി യൂണിവേഴ്‌സിറ്റി, എ.ഐ.സി.ടി.ഇ. മുതലായ വ്യവസ്ഥാപിത അധികാര സ്ഥാനങ്ങളെ ആശ്രയിക്കുന്നതുകൊണ്ട് അവയ്ക്കും ഭരണഘടനാപരമായ ബാധ്യത നിറവേറ്റേണ്ടതുണ്ട്. പക്ഷേ അവയുടെ നടത്തിപ്പുചെലവ് അവയ്ക്ക് എങ്ങനെയും ഉണ്ടാക്കിയേ പറ്റൂ. ഇത്തരം സ്ഥാപനങ്ങൾ സമൂഹത്തിലെ ധനാഢ്യരിൽ നിന്നും വ്യവസായങ്ങളിൽ നിന്നും ധർമസ്ഥാപന ങ്ങളിൽ നിന്നും ധനശേഖരണം നടത്തി വിദ്യാർഥികളുടെ ഫീസുഭാരം ലഘൂകരിക്കുന്ന അമേരിക്കൻ രീതി എന്തുകൊണ്ടോ കോടതിയുടെ ശ്രദ്ധയിൽ പെട്ടില്ല. അതിനുപകരം ഈ ചെലവ് മുഴുവനും ഫീസായി വിദ്യാർത്ഥികളിൽ നിന്നും ഈടാക്കാൻ അനുവദിക്കയാണ് കോടതി ചെയ്തത്. അതേസമയം തന്നെ ദുർവഹമായ ഫീസുഭാരം നിമിത്തം നിർദ്ധനരായ സമർഥന്മാർക്ക് അവസരം നിഷേധിക്കപ്പെടുന്നത് സാമൂഹികനീതിക്കു വിരുദ്ധമാണെന്നും കോടതി കണ്ടു. ഈ ധർമ സങ്കടത്തിനു പരിഹാരമായാണ് സുപ്രീംകോടതിയുടെ സുപ്രസിദ്ധമായ സ്‌കീം നിർദേശിക്കപ്പെട്ടത്.\nഈ സ്‌കീം അനുസരിച്ച് സ്വകാര്യമാനേജുമെന്റുകളെ സർക്കാരിൽ നിന്നും സഹായം കിട്ടുന്നവയെന്നും കിട്ടാത്തവയെന്നും രണ്ടായി തിരിച്ചു. സഹായം കിട്ടുന്ന കോളേജുകളിലെ ഫീസു വ്യവസ്ഥയും തെരഞ്ഞെടുപ്പും സർക്കാർ കോളേജുകളിലേതുപോലെ തന്നെയായിരിക്കും. സഹായം കിട്ടാത്ത സ്വാശ്രയ കോളേജുകളിലും പകുതി സീറ്റുകൾ സർക്കാർ നിലവാരത്തിലുള്ള ഫീസു മാത്രം വാങ്ങുന്ന ഫ്രീ സീറ്റുകളായിരിക്കും; ബാക്കി പകുതി സീറ്റുകൾ ഉയർന്ന ഫീസു വാങ്ങാവുന്ന പേയ്‌മെന്റ് സീറ്റുകളും. ഈ പേയ്‌മെന്റ് സീറ്റുകളിൽ വാങ്ങാവുന്ന ഉയർന്ന ഫീസു നിരക്ക് നാട്ടിലെ വൈസ് ചാൻസലറും ഉന്നത വിദ്യാഭ്യാസ സെക്രട്ടറിയും മറ്റും അടങ്ങുന്ന ഒരു കമ്മിറ്റിയായിരിക്കണം നിശ്ചയിക്കേണ്ടത്. കോളേജിന്റെ മൊത്തം നടത്തിപ്പു ചെലവ് പിരിഞ്ഞു കിട്ടാവുന്ന വിധത്തിൽ ഈ ഫീസു നിലവാരം ഉയർത്താം. അതായത്, ഫലത്തിൽ പേയ്‌മെൻ് സീറ്റിൽ പ്രവേശനം തേടുന്നവർ സ്വന്തം പഠനച്ചെലവിനു പുറമെ ഫ്രീസീറ്റിൽ പ്രവേശനം കിട്ടുന്നവരുടെ ചെലവുകൂടി വഹിക്കേണ്ടിവരും. ഇതാണ് ഈ സമ്പ്രദായത്തിനു സുപ്രീംകോടതി കണ്ടെത്തിയ സാമൂഹിക നീതീകരണം. ഉയർന്ന മാർക്കുള്ളവർക്ക് ഫ്രീസീറ്റിൽ പ്രവേശനം കിട്ടാം. മാർക്കു കുറവും എന്നാൽ സാമ്പത്തിക ശേഷി കൂടുതലും ഉള്ളവർക്കാണല്ലൊ പേയ്‌മെന്റ് സീറ്റ്. അവരേക്കാൾ മാർക്കുള്ള നിർദ്ധനരെ പിന്നിലാക്കി അവസരം നേടുന്നതിന്റെ പ്രായശ്ചിത്തമെന്ന നിലയിലാണ് അവർ തങ്ങളെക്കാൾ മിടുക്കരായ ഫ്രീസീറ്റുകാരുടെ പഠനച്ചെലവുകൂടി വഹിക്കേണ്ടിവരുന്നത്. അങ്ങനെ സാമൂഹികനീതി ഉറപ്പുവരുത്താം എന്ന് കോടതി നിശ്ചയിച്ചു. വിദ്യാർഥി പ്രവേശനത്തിൽ സ്വകാര്യ മാനേജുമെന്റുകൾക്കുള്ള വിവേചനാധികാരമാണ് സകലവിധ അഴിമതികൾക്കും വഴിവയ്ക്കുന്നത് എന്ന് കോടതിക്കു ബോധ്യമായി. അതുകൊണ്ട് ഈ വിവേച നാധികാരം പൂർണമായി എടുത്തുകളഞ്ഞു. ഒരു സംസ്ഥാനത്തെ എല്ലാ എഞ്ചിനീയറിങ് കോളേജു കളിലേക്കും എല്ലാ മെഡിക്കൽ കോളേജുകളിലേക്കും പൊതുവായി ഓരോ പ്രവേശന പരീക്ഷ മാത്രമേ പാടുള്ളൂ എന്നും ഈ പ്രവേശനങ്ങൾ നടത്താൻ ഒരു ചുമതലപ്പെട്ട ഉദ്യോഗസ്ഥനെ ഏർപ്പെടുത്തണമെന്നും സ്‌കീമിൽ നിഷ്‌കർഷിക്കുന്നു. പൊതു പ്രവേശനപരീക്ഷയുടെ റാങ്ക് അടി സ്ഥാനത്തിലായിരിക്കണം എല്ലാ പ്രവേശനവും. വിദ്യാർഥിയുടെ ഇച്ഛയും യോഗ്യതയും അനുസരിച്ച് അർഹതപ്പെട്ട എല്ലാ കോളേജുകളിലേക്കും ഈ അധികാരി കുട്ടികളെ തെരഞ്ഞെടുത്തയക്കും. ഫ്രീ സീറ്റായാലും പേയ്‌മെന്റ് സീറ്റായാലും പ്രവേശന രീതി ഒന്നുതന്നെ. സ്വാഭാവികമായും ആദ്യം സംസ്ഥാനത്തെ ഫ്രീസീറ്റുകൾ മുഴുവൻ നിറയ്ക്കണം. അതുകഴിഞ്ഞ് ഒഴിവുകൾ നികത്തിയതിനുശേഷമേ പേയ്‌മെന്റു സീറ്റുകളിലേക്ക് ആളെ വിളിക്കാവൂ. നിശ്ചിത പേയ്‌മെന്റും ഈ അധികാരി തന്നെ ശേഖരിച്ച് അതാതു മാനേജുമെന്റുകൾക്കു നൽകണം. സ്വകാര്യ മാനേജ്‌മെന്റുകൾക്ക് പ്രവേശനം സംബന്ധിച്ച ഒരു കൃത്രിമത്തിനും അവസരം നൽകാതിരിക്കുകയാണ് ഉദ്ദേശ്യമെന്നു വ്യക്തം. വിദ്യാർഥികൾക്കും അത്യന്തം സൗകര്യപ്രദവുമായിരിക്കും ഈ രീതി. പണക്കിഴിയുമായി കോളേജുതോറും കയറിയിറങ്ങേണ്ട ഗതികേടു മാറുമല്ലോ. 1994 മുതലുള്ള പ്രവേശനം ഈ നിബന്ധനകൾക്കു വിധേയമായിരിക്കണം എന്ന് സുപ്രീംകോടതി നിർദേശിച്ചു.\nന്യൂനപക്ഷ വിദ്യാലയങ്ങളുടെ സവിശേഷാവകാശങ്ങൾ\nഉണ്ണിക്യഷ്ണൻ വിധിയിൽ ന്യൂനപക്ഷ സമുദായാംഗങ്ങൾ സ്ഥാപിച്ചു നടത്തുന്ന വിദ്യാലയങ്ങളുടെ കാര്യം പ്രത്യേകം എടുത്തുപറഞ്ഞിരുന്നില്ല. ഡൽഹിയിലെ സെയ്ന്റ് സ്റ്റീഫൻസ് കോളേജിനെ സംബന്ധിച്ച മറ്റൊരു വിധിയിൽ ഭരണഘടനയുടെ 30-ാം വകുപ്പനുസരിച്ച് ഭാഷാപരവും മതപരവുമായ ന്യൂനപക്ഷ ങ്ങൾക്ക് സ്വന്തമായി വിദ്യാലയങ്ങൾ സ്ഥാപിച്ചു നടത്താനുള്ള അവകാശമനുസരിച്ച് 50% സീറ്റുകളിലേക്ക് സ്വന്തമായി വിദ്യാർഥി പ്രവേശനം നടത്താനുള്ള അവകാശവും സുപ്രീംകോടതി അനുവദിച്ചുകൊ ടുത്തിരുന്നു. ഈ വിധിയുടെ തണലിൽ തങ്ങൾക്കും സ്വന്തമായി വിദ്യാർഥികളെ തെരഞ്ഞെടുക്കാനുള്ള അവസരം കിട്ടണമെന്ന് വെല്ലൂർ മെഡിക്കൽ കോളേജ് അടക്കം ചില ന്യൂനപക്ഷ സ്ഥാപനങ്ങൾ കോട തിയിലെത്തി. ഒരു ഇടക്കാല ഉത്തരവിലൂടെ വെല്ലൂർ മെഡിക്കൽ കോളേജും സെയ്ന്റ് ജോൺസ് മെഡിക്കൽ കോളേജും മറ്റും മുൻകാലങ്ങളിൽ ചെയ്തിരുന്നതുപോലെ സ്വന്തമായി എൻട്രൻസ് പരീക്ഷ നടത്തി വിദ്യാർഥികളെ തെരഞ്ഞെടുക്കാൻ തത്കാലത്തേക്ക് സുപ്രീംകോടതി അവരെ അനുവദിച്ചു.\nഉണ്ണികൃഷ്ണൻ വിധിയും കേരളവും\nഉണ്ണികൃഷ്ണൻ കേസ് പരിഗണനയിൽ വന്നപ്പോൾ തന്നെ താത്പര്യമുള്ള എല്ലാ സംസ്ഥാനങ്ങളും ഇതിൽ കക്ഷിചേരണമെന്ന് സുപീംകോടതി നിർദേശിച്ചതാണ്. പക്ഷേ അന്ന് ക്യാപ്പിറ്റേഷൻ ഫീ വാങ്ങുന്ന കോളേജുകൾ കേരളത്തിലില്ലാ എന്ന കാരണം കൊണ്ടായിരിക്കാം, കേരളാ ഗവണ്മെന്റ് ഒരു താത്പര്യവും കാണിച്ചില്ല. കേസുവിധി വന്നപ്പോൾ അതിലെ ചില പരാമർശങ്ങൾ കേരളത്തിനും ബാധകമാണെന്ന് പലരും ചൂണ്ടിക്കാട്ടുകയുണ്ടായി. ഉദാഹരണമായി സർക്കാരിൽ നിന്ന് സഹായം പറ്റുന്ന സ്വകാര്യ കോളേജു കളിലെ അഡ്മിഷൻ പൂർണമായും എൻട്രൻസ് പരീക്ഷയിലെ മെറിറ്റ് അടിസ്ഥാനത്തിലായിരിക്കണമെന്നും ഒരു സംസ്ഥാനത്തെ എല്ലാ പ്രൊഫഷണൽ കോളേജുകളിലേക്കുമുള്ള പ്രവേശനവും നിശ്ചിത അധി കാരി നേരിട്ടു നടത്തണമെന്നും ആണല്ലൊ വിധിയിൽ പറഞ്ഞത്. കേരളത്തിലെ മൂന്ന് സ്വകാര്യ എഞ്ചിനീയറിങ് കോളേജുകളിലും ഡയറക്ട് പേയ്‌മെന്റ് സമ്പ്രദായമാണ്. അതായത്, അധ്യാപകരുടെ ശമ്പളവും അറ്റകുറ്റപ്പണികളുടെ മുക്കാൽ പങ്കും സർക്കാർ വഹിക്കുന്നു. പകരം സർക്കാർ നിശ്ചയിച്ചിട്ടുള്ള ഫീസ് മാനേജ്‌മെന്റ് പിരിച്ച് ട്രഷറിയിൽ അടയ്ക്കുന്നു. വിദ്യാർഥി പ്രവേശനത്തിൽ 85% വും സർക്കാർ കോളേജുകളിലേതിനോടൊപ്പം സാങ്കേതിക വിദ്യാഭ്യാസ ഡയറക്ടർ നടത്തും. ബാക്കി 15% മാനേജ് മെന്റ് ക്വാട്ടയാണ്. എൻട്രൻസ് എഴുതിയവരിൽ നിന്ന് അവർക്കിഷ്ടമുള്ളവരെ അവർ തെരഞ്ഞെടുക്കും. ഇതിനായി സംഭാവനകൾ പിരിക്കാറുണ്ടെന്നുള്ളത് ഒരിക്കലും രഹസ്യമായിരുന്നിട്ടില്ല. സംഭാവനക്കു പകരം സ്വാധീനമോ അധികാരമോ മതിയായെന്നും വരാം. ഏതായാലും പുതിയ വിധിപ്രകാരം ഇത്തരം ക്വാട്ടാകൾ നിയമവിരുദ്ധമായിത്തീർന്നു. 100 ശതമാനവും മെറിറ്റനുസരിച്ചു തന്നെ പ്രവേശനം നൽകിയേ തീരൂ. അതുപോലെ, സർക്കാരിന്റെ തന്നെ ഏജൻസിയായ ഐ.എച്ച്.ആർ.ഡി.ഇ നടത്തുന്ന തൃക്കാക്കര മോഡൽ എഞ്ചിനീയറിങ് കോളേജിൽ ഗവണ്മെന്റ് കോളേജിലുള്ളതിന്റെ പത്തിരട്ടിയാണ് ട്യൂഷൻ ഫീസ്. ഇതും സുപ്രീംകോടതി വിധിക്കെതിരാണെന്ന് ചൂണ്ടിക്കാണിക്കപ്പെട്ടു. പക്ഷെ ഈ മുന്നറിയിപ്പുകളെ സർക്കാർ അവഗണിച്ചു. ഇതിനിടെ, ഈ വിധി തങ്ങളുടെ മാനേജ്‌മെന്റു ക്വാട്ടയെ പ്രതികൂലമായി ബാധിച്ചേക്കാമെന്നു ഭയന്ന കോതമംഗലം-കൊല്ലം എഞ്ചിനീയറിങ് കോളേജുകാർ, ഓടുന്ന നായ്ക്ക് ഒരു മുഴം മുമ്പേ എന്ന പ്രമാണം അനുസരിച്ച് സ്വയം ന്യൂനപക്ഷ വിദ്യാലയങ്ങളായി പ്രഖ്യാപിച്ച് 50% സീറ്റും സ്വന്തം പരീക്ഷയിലൂടെ നിറയ്ക്കാനായി നീക്കം തുടങ്ങി. ഇതിനു പരിരക്ഷക്കായി സുപ്രീംകോടതിയെയും സമീപിച്ചു. കേരളത്തിലെ സവിശേഷ സാഹചര്യങ്ങൾ കോടതി മുമ്പാകെ ബോധിപ്പിക്കാൻ മറുഭാഗത്ത് സർക്കാർ ഹാജരാകാഞ്ഞതിനാൽ ഇവയും വെല്ലൂരും സെയ്ന്റ് ജോൺസും പോലുള്ള സ്വകാര്യ കോളേജുകളാണെന്നു ധരിച്ച സുപ്രീംകോടതി 50% സീറ്റുകൾ സ്വന്തമായി പരീക്ഷ നടത്തി നിറക്കാൻ ഇവരെ അനുവദിച്ചു. ഈ വിദ്യയും കൊണ്ട് ഇവർ രക്ഷപ്പെടുമായിരുന്നു. പക്ഷേ മുറുമുറുപ്പായി തുടങ്ങിയ ജനവികാരം ശക്തമായ പ്രതിഷേധത്തിലെത്തി. ഇത് ഡയറക്ട് പേയ്‌മെന്റ് ഉടമ്പടിയുടെ ലംഘനമാകയാൽ അധ്യാപകർക്ക് ശമ്പളം കൊടുക്കില്ലെന്ന് അന്നത്തെ സാങ്കേതിക വിദ്യാഭ്യാസ ഡയറക്ടർ വാശിപിടിച്ചു. 75% മുതൽമുടക്കും സർക്കാർ നടത്തി പൊതു സ്ഥാപനമായിത്തുടങ്ങിയ ഇവയ്ക്ക് ന്യൂനപക്ഷപദവിക്കു അർഹതയില്ലാ എന്ന് ഉന്നത വിദ്യാഭ്യാസ സെക്രട്ടറി അഭിപ്രായപ്പെട്ടു. മാനേജുമെന്റിന്റെ കുത്സിത നീക്കത്തിന് മൗനാനുവാദം നൽകാനിരുന്ന മന്ത്രി ഒരു തുറന്ന നിലപാടെടുക്കാൻ നിർബന്ധിതനായി. എന്നിട്ടും കേരള സർക്കാരിന്റെ വക്കീൽ സുപ്രീംകോടതിയിൽ ഒളിച്ചുകളി നടത്തി. ഒടുവിൽ ഈ സ്വകാര്യ കോളേജുകളിലെ അധ്യാപക സംഘടനകളും പ്രതിപക്ഷനേതാവും കേസിൽ കക്ഷിചേർന്നു വാദിച്ചപ്പോഴാണ് സുപ്രീംകോടതിക്ക് തങ്ങൾ കബളിപ്പിക്കപ്പെട്ട കാര്യം ബോധ്യമായത്. 1993 നവംബർ 19 ലെ വിധിയിൽ ജസ്റ്റിസ് കുൽദീപ് സിങ്ങിന്റെ നേതൃത്വത്തിലുള്ള ഏഴംഗബെഞ്ച് കേരള സർക്കാരിന്റെ ചെയ്തികളെ നിശിതമായി വിമർശിച്ചു: കേരളത്തെ സംബന്ധിച്ചിടത്തോളം ദുഃഖകരമായ ഒരു സ്ഥിതിവിശേഷം ഉണ്ടായിരിക്കുന്നത് രണ്ടു കാരണങ്ങളാലാണ്: 1) ഞങ്ങൾ 1993 ആഗസ്റ്റ് 18 ലെ ഇടക്കാലവിധി പുറപ്പെടുവിക്കുമ്പോൾ ആ സംസ്ഥാനത്തു നിലനിൽക്കുന്ന സവിശേഷ സാഹചര്യത്തെപ്പറ്റി ഞങ്ങളെ ആരും പറഞ്ഞറിയിച്ചിരുന്നില്ല. രണ്ടാമതായി ഈ രണ്ടു സ്ഥാപനങ്ങളും ന്യൂനപക്ഷ സ്ഥാപനങ്ങളാണോ എന്ന കാര്യം തീരുമാനിക്കാൻ സംസ്ഥാന സർക്കാർ ഉചിതമായ നടപടി തക്ക സമയത്ത് കൈക്കൊണ്ടില്ല. ഇത് ഞങ്ങളുടെ ആഗസ്റ്റ് 18-ലെ വിധിയെ തുടർന്ന് ഉടനടി അവർ ചെയ്യേണ്ടതായിരുന്നു. ഇപ്പോൾ ഞങ്ങളോടു പറയുന്നു ഈ കോളേജുകൾ 50% സീറ്റുകളിലേക്ക് സ്വന്തമായി അഡ്മിഷൻ നടത്തിക്കഴിഞ്ഞു എന്ന്. ഇനി ഇത് മാറ്റിമറിക്കുന്നത് ശരിയല്ല. പക്ഷേ ഒരു കാര്യം വ്യക്തമാക്കട്ടെ, ഇത് ഇവരുടെ ന്യൂനപക്ഷ പദവിക്കുള്ള അംഗീകാരമല്ല. ഇത് ഉന്നത വിദ്യാഭ്യാസ സെക്രട്ടറി അന്വേഷിച്ച് ബോധ്യപ്പെട്ട് മൂന്നു മാസത്തിനകം തീർപ്പ് കൽപിക്കണം. അടുത്ത കൊല്ലത്തെ അഡ്മിഷന് അത് ബാധകമായിരിക്കും . . . . . . ഇതിൽ സുപ്രീംകോടതി അറിയാതെ പോയ മറ്റൊരു കള്ളക്കളി കൂടി ഉണ്ടായിരുന്നു. തങ്ങളുടെ 50% സീറ്റിൽ അഡ്മിഷൻ പൂർത്തിയായി എന്ന് ഈ കോളേജുകൾ സത്യവാങ്മൂലം കൊടുത്ത നാളിൽ ഒരു കോളേജിൽ ടെസ്റ്റുപോലും നടത്തിയിട്ടുണ്ടായിരുന്നില്ല. മറ്റേ കോളേജിലാകട്ടെ ബന്ധപ്പെട്ട വിഷയങ്ങളിൽ പരീക്ഷ നടത്തുന്നതിനു പകരം മതബോധനത്തിലും മറ്റുമായിരുന്നു ടെസ്റ്റ്. പക്ഷേ ഈവക കാര്യങ്ങൾ തക്ക സമയത്ത് വേണ്ട വിധത്തിൽ സുപ്രീംകോടതിയുടെ മുമ്പിൽ ഉന്നയിക്കുന്നതിന് ആർക്കും കഴിയാതെ പോയി. സർക്കാരാണെങ്കിൽ കുറ്റകരമായ അനാസ്ഥയും ഒരതിരുവരെ പങ്കാളിത്തവും കാട്ടി. കോതമംഗലം കോളേജിനെതിരെയുള്ള കേസിൽ സർക്കാരിനുവേണ്ടി ഹാജരാകാൻ പ്രത്യേകം നിയോഗിക്കപ്പെട്ടത് ആ കോളേജുമായി പാരമ്പര്യബന്ധമുള്ള ഒരു വക്കീലാണ്. ന്യൂനപക്ഷപദവിക്കാര്യത്തിൽ പൊതുതാത്പര്യം മുൻനിർത്തി വാദിച്ച സാങ്കേതിക വിദ്യാഭ്യാസ ഡയറക്ടറെയും സെക്രട്ടറിയെയും ശത്രുപക്ഷമെന്ന മട്ടിലാണ് സർക്കാർ കണ്ടത്. കോടതിക്കും ഇത് മനസ്സിലായതുകൊണ്ടായിരിക്കണം ഇതേപ്പറ്റി അന്തിമ തീരുമാനം എടുക്കാൻ സർക്കാരിനോട് ആവശ്യപ്പെടുന്നതിനുപകരം സെക്രട്ടറിയോട് വ്യക്തിപരമായി കോടതി നിർദേശിച്ചത്. ഒരു നല്ല ജനാധിപത്യ വ്യവസ്ഥിതിയിൽ ഇത്തരമുള്ള പ്രതികൂലപരാമർശം സർക്കാരിന് നാണക്കേടാകേണ്ടതാണ്. പക്ഷേ നമ്മുടെ സർക്കാർ ഇതും ഒരു തണൽ എന്നമട്ടിലാണ് സ്വീകരിച്ചത്. ഇത് തങ്ങൾ ന്യൂനപക്ഷ താത്പര്യങ്ങൾ സംരക്ഷിക്കുന്നതിന്റെ തെളിവായി അവർ വ്യാഖ്യാനിച്ചു. പക്ഷേ ഫലത്തിൽ 50% സീറ്റ് മാനേജ്‌മെന്റ് ക്വാട്ടയാക്കുകയും ന്യൂനപക്ഷസമുദായാംഗങ്ങളുടെ സംഖ്യ 50% ൽ കവിയരുത് എന്ന് നിർബന്ധിക്കുകയും ചെയ്തപ്പോൾ നഷ്ടം ന്യൂനപക്ഷ സമുദായങ്ങൾക്കായി. അവരുടെ മിടുക്കരായ കുട്ടികൾക്കുപോലും ഈ വിദ്യാലയങ്ങളിൽ സീറ്റ് കിട്ടണമെങ്കിൽ അത് മാനേജ്‌മെന്റ് ക്വാട്ടയിലൂടെ മാത്രമേ ആകൂ എന്നുവന്നു! അതിന് കൊടുക്കേണ്ട വില അറിയാമല്ലോ. അങ്ങനെ കൊല്ലത്തെ മിടുക്കനായ മുസ്ലീം ബാലന് കൊല്ലത്തും കോതമംഗലത്തെ കിസ്ത്യാനിക്കുട്ടിക്ക് കോതമംഗലത്തും മെരിറ്റുമാത്രം കൊണ്ട് സീറ്റ് കിട്ടില്ല എന്നായി. ഏതായാലും മൂന്നുമാസം കൊണ്ട് ഇവരുടെ ന്യൂനപക്ഷ പദവിയെപ്പറ്റി കൂലങ്കഷമായി പഠിച്ച സെക്രട്ടറി ഇവ പൊതുസ്ഥാപനങ്ങളാണ് എന്ന് റിപ്പോർട്ട് ചെയ്തു. അതായത് അവർക്ക് 50% ക്വാട്ടായ്ക്കുള്ള അർഹത ഇല്ല, എങ്കിലെന്ത്, സർക്കാരിന്റെ അനാസ്ഥകൊണ്ട് സാധാരണ 15% സീറ്റിലൊതുങ്ങാറുണ്ടായിരുന്ന സീറ്റുകച്ചവടം 1993-94-ൽ 50% ആയി കൂട്ടിക്കിട്ടി! ഇതിനിടെ മണ്ണും ചാരിനിന്നവൻ പെണ്ണും കൊണ്ടുപോയി എന്നുപറയും പോലെ ന്യൂനപക്ഷ പദവിത്തർക്കത്തിലൊന്നും തലയിടാതെ മാറിനിന്ന പാലക്കാട് എൻ.എസ്.എസ്. എഞ്ചിനീയറിങ് കോളേജ് പതിവുപോലെ 15% സീറ്റ് മാനേജ്‌മെന്റ് ക്വാട്ടയായി തന്നെ നിറച്ചു. സർക്കാർ ഒരു ചുക്കും ചെയ്തില്ല.\n93-ലെ പാഠങ്ങൾ പഠിച്ച ഗവണ്മെന്റ് 94-ലെങ്കിലും വേണ്ട മുൻകരുതലുകൾ എടുത്ത് നീതിയും നിയമവും നടപ്പാക്കും എന്നു കരുതിയെങ്കിൽ തെറ്റി. അതിനു പകരം, 15% സീറ്റെങ്കിലും സ്വന്തമായി വിതരണം ചെയ്യാനാവില്ലെങ്കിൽ പിന്നെന്തിനാണ് സ്വകാര്യ ഏജൻസികൾ കോളേജ് നടത്തുന്നത്? എന്ന കച്ചവടാനുകൂല നിലപാടാണ് മന്ത്രി എടുത്തത്. ഇതു മുൻകൂട്ടി അറിഞ്ഞതുപോലെ എല്ലാ സ്വകാര്യ മാനേജ്‌മെന്റുകളും പതിവുപരിപാടികളുമായി മുന്നോട്ടുപോയി. മാനേജ്‌മെന്റ് ക്വാട്ടയിലുള്ളവരെയും മെറിറ്റു ലിസ്റ്റിൽ നിന്നെടുക്കാം . . പക്ഷെ മെറിറ്റുലിസ്റ്റ് മുഴുവൻ തങ്ങൾക്കു ലഭ്യമാക്കണം എന്നായി അവർ. അതായത് എൻട്രൻസ് പരീക്ഷ എഴുതിയ ഇരുപതിനായിരത്തോളം പേരുടേയും റാങ്കുലിസ്റ്റ് തന്നാൽ ആ ലിസ്റ്റിൽ നിന്നുതന്നെ തങ്ങൾക്ക് ബോധിച്ച ആളുകളെ തങ്ങൾ തെരഞ്ഞെടുത്തോളാം എന്ന്. പിന്നെന്തു മെറിറ്റ് സെലക്ഷൻ? ഇതിനെതിരെ കർക്കശമായ നിലപാടെടുക്കേണ്ടതിനു പകരം വീണ്ടും സർക്കാർ ഒത്തുകളിച്ചു. കോതമംഗലം എഞ്ചിനീയറിങ് കോളേജുകാർ സ്ഥലത്തെ മുൻസിഫ് കോടതിയിൽ നിന്നറ്റ് സർക്കാർ ലിസ്റ്റ് അപൂർണമാണെന്നും അതുകൊണ്ട് തങ്ങൾക്ക് സ്വന്തമായി ടെസ്റ്റു നടത്തി പ്രവേശനം നൽകാമെന്നും അവർ വിധി നേടി. ഇതിനിടെ ചില ഉദ്ബുദ്ധസംഘടനകൾ ഹൈക്കോടതിയിൽ അപ്പീലിനുപോയി. മെറിറ്റനുസരിച്ച് എന്നാൽ റാങ്കുലിസ്റ്റിൽ നിന്ന് തോന്നിയപോലെ എന്നല്ല അർത്ഥം; റാങ്കനുസരിച്ച് എന്നുതന്നെയാണ് എന്നും ഹൈക്കോടതി ഉത്തരവിട്ടു. മാനേജ്‌മെന്റ് സുപ്രീംകോടതിയിൽ പോയി. അവിടെയും മെറിറ്റു തത്ത്വം കോടതി ഉയർത്തിപ്പിടിച്ചു. കേസു തോറ്റു. പക്ഷേ, എന്തു നഷ്ടം? 94 ലും 15% സീറ്റ് എല്ലാ സ്വകാര്യമാനേജ്‌മെന്റുകൾക്കും കീശയിലായി.\nഇതിനകം മടുപ്പുകൊണ്ടോ ആശ നശിച്ചിട്ടോ എന്തോ 95-ലെ അഡ്മിഷൻ ആയപ്പോൾ ഒരു പൊതുസം ഘടനയും മാനേജ്‌മെന്റു ക്വാട്ടാ പ്രശ്‌നം ഉയർത്തിപ്പിടിച്ചില്ല. ഫലമോ? സുപ്രീംകോടതിയുടെ വിധി പോലും നഗ്‌നമായി ലംഘിച്ചുകൊണ്ട് കേരള സർക്കാർ എൻട്രൻസ് പരീക്ഷ എഴുതിയവരുടെ മുഴുവൻ റാങ്കുലിസ്റ്റും മാനേജ്‌മെന്റുകൾക്കു ലഭ്യമാക്കി. അതിൽ നിന്ന് അവർ തോന്നിയ പോലെ വേണ്ടപ്പെട്ടവരെ സെലക്ട് ചെയ്തു എന്നാണ് അറിവ്. ഇക്കാര്യത്തിൽ ഒരു അറിയിപ്പോ തീരുമാനമോ നാളിതുവരെ പുറത്തു വന്നിട്ടില്ല. നമ്മുടെ ഉന്നത വിദ്യാഭ്യാസരംഗത്തെ ഏറ്റവും ലജ്ജാകരമായ ഒരു കീഴടങ്ങലിന്റെ കഥയാണിത്. സംഘടിതമായ പൊതുജനനീക്കത്തിന്റെ ദുഃഖകരമായ അപര്യാപ്തതയുടെയും. വേണ്ട വിധത്തിൽ ശക്തമായി നിയമപരമായ ഇടപെടൽ ഉണ്ടായിരുന്നെങ്കിൽ പരിഹരിക്കാവുന്ന ഒരു പ്രശ്‌നമായിരുന്നു ഇത്. കോടതിവിധി അത്രമാത്രം വ്യക്തവും അനുകൂലവുമാണ്. അത്തരം ഇടപെടലിന് ഈ നാട്ടിലെ ഉദ്ബുദ്ധരായ ജനങ്ങൾ തയ്യാറല്ലേ?\n94 -95 കാലഘട്ടത്തിൽ മറ്റൊരു നിയമയുദ്ധവും ഇവിടെ അരങ്ങേറുന്നുണ്ടായിരുന്നു. മറുനാടുകളിൽ സ്വകാര്യ വ്യക്തികളും സ്ഥാപനങ്ങളും 'സ്വാശ്രയ'കോളേജുകൾ സ്ഥാപിച്ചു നടത്തിയപ്പോൾ കേരളത്തിൽ രണ്ടു സർക്കാർ ഏജൻസികളാണ് അതിനു മുമ്പോട്ടുവന്നത് എന്നു നാം കണ്ടു. അവർ ആദ്യം തയ്യാറാക്കിയ പ്രോജക്ട് റിപ്പോർട്ട് അനുസരിച്ചാണ് ലക്ഷം രൂപ നിക്ഷേപവും 12500 രൂപ ഫീസും എന്നു നിശ്ചയിച്ചത്. ഉണ്ണികൃഷ്ണൻ കേസുവിധി പ്രകാരം സ്വാശ്രയ കോളേജുകളിൽ പാതി ഫ്രീ സീറ്റായിരിക്കണ്ടേ എന്ന് പലരും ചൂണ്ടിക്കാട്ടിയപ്പോൾ അതു സ്വകാര്യ ഏജൻസിക്കല്ലേയുള്ളൂ, തങ്ങൾക്കു ബാധകമല്ല, എന്ന നിലപാടാണ് അധികൃതർ എടുത്തത്. ഇതു സ്വാഭാവികമായും തർക്കങ്ങൾക്കു വഴിവച്ചു ഉണ്ണികൃഷ്ണൻ കേസിലെ സ്‌കീമിൽ പണശേഷി കൊണ്ട് മുന്നിൽ കയറുന്ന ഒരാൾ സ്വന്തം പഠനച്ചെലവിനു പുറമേ യോഗ്യത കൂടിയ ഒരാളുടെ ചെലവു കൂടി വഹിക്കണം എന്ന തത്വമാണ് തങ്ങളുടെ സാമൂഹിക നീതിമത്കരണം എന്ന് കോടതി വ്യക്തമാക്കിയിരുന്നു. ഈ തത്വം അനുസരിച്ചാണെങ്കിൽ സ്വകാര്യ ഏജൻസി നടത്തുന്നതായാലും സർക്കാരോ യൂണിവേഴ്‌സിറ്റിയോ നേരിട്ട് നടത്തുന്നതായാലും പണശേഷി കൊണ്ട് സീറ്റുനേടുന്നവർക്കെല്ലാം ഇതു ബാധകമാക്കേണ്ടതല്ലേ? ഈ തത്വം സുപ്രീംകോടതി മെനഞ്ഞെടുത്തത് ഭരണഘടനയുടെ സുപ്രധാനമായ 14, 15 അനുഛേദങ്ങളിൽ നിന്നാണ്'. സർക്കാരിനു തീർച്ചയായും തുല്യത പാലിച്ചേ പറ്റൂ. സർക്കാരിനുവേണ്ടി വിദ്യാഭ്യാസ ഭാരം ഏറ്റെടുത്തു നടത്തുന്നു എന്ന തുകൊണ്ടാണ് സ്വകാര്യ ഏജൻസികൾക്കുപോലും ഇതു ബാധകമായിരിക്കുന്നത്. അപ്പോൾ പിന്നെ സർക്കാരിന്റെ സ്വന്തം ഏജൻസി നടത്തുന്ന സ്ഥാപനത്തിന് ഇത് എങ്ങനെ ബാധകമല്ലാതാകും? സാമാന്യബുദ്ധിക്കു നിരക്കാത്ത ഈ അവകാശവാദത്തെ ചില വിദ്യാർഥി സംഘടനകളും സന്നദ്ധ സംഘടനകളും ഹൈക്കോടതിയിൽ ചോദ്യം ചെയ്തു. വാസ്തവത്തിൽ 93-ലെ അഡ്മിഷൻ കാലത്തു തന്നെ കേസ് ഫയൽ ചെയ്തതാണ്. പക്ഷേ പല കാരണങ്ങളാലും കേസ് ഒന്നുമൊന്നും ആകാതെ നീണ്ടുപോയി, 94 ബാച്ചും പ്രവേശനത്തിനൊരുങ്ങി. കേസു വകവക്കാതെ അധികൃതർ രണ്ടാം ബാച്ചിനെയും കയറ്റി ക്ലാസ് തുടങ്ങി. അപ്പോഴാണ് ഹൈക്കോടതിയുടെ ഡിവിഷൻ ബഞ്ചുവിധി വരു ന്നത്: ഈ അഡ്മിഷനെല്ലാം നിയമവിരുദ്ധമാണ്. ഉണ്ണികൃഷ്ണൻ കേസു വിധി അനുസരിച്ചേ പ്രവേശനം ആകാവൂ. പകുതി ഫ്രീ സീറ്റ് ആയിരിക്കണം. നിയമവിരുദ്ധമായി പ്രവേശനം നൽകിയവരെ പിരിച്ചുവിടണം. വളരെ ഗുരുതരമായ ഒരു പ്രതിസന്ധിയാണ് ഈ വിധിമൂലം ഉളവായത്. സർക്കാരിന്റെ വാക്കും വിശ്വസിച്ച് ലക്ഷക്കണക്കിനു രൂപ നിക്ഷേപവും പതിനായിരക്കണക്കിനു രൂപ ഫീസും മുടക്കി പ്രവേശനം നേടിയ അഞ്ഞൂറോളം കുട്ടികളുടെ ഭാവിയായി പ്രശ്‌നം. സ്വാഭാവികമായും ഈ വമ്പിച്ച നിക്ഷിപ്ത താത്പര്യം സംരക്ഷിക്കാൻ കൂടുതൽ ലക്ഷങ്ങൾ ഒഴുകി. സുപ്രീംകോടതിയിൽ അപ്പീൽ പോയി. അവിടത്തെ അതിപ്രശസ്തരും ഏറ്റവും പ്രഗത്ഭരും ഏറ്റവും വിലപ്പെട്ടവരുമായ അഭിഭാഷകരുടെ ഒരു നിര തന്നെ കുട്ടികൾക്കും സർക്കാർ ഏജൻസികൾക്കും വേണ്ടി ഹാജരായി. മറുഭാഗത്ത് ജനങ്ങളുടെ താത്പര്യം സംരക്ഷിക്കാൻ ഫീസില്ലാതെ വാദിക്കാൻ സന്മനസ്സു കാണിച്ച നമ്മുടെ പ്രിയപ്പെട്ട പോറ്റിസ്സാർ മാത്രം (മുൻ ജസ്റ്റിസ് ശ്രീ. സുബ്രഹ്മണ്യം പോറ്റി). ജസ്റ്റീസുമാർ ശ്രീ. അഗർവാളും ശ്രീമതി സുജാതാ മനോഹറും ഉൾപ്പെട്ട ഡിവിഷൻ ബഞ്ചാണ് കേസുകേട്ടത്. ഉണ്ണികൃഷണൻ കേസിലെ അഞ്ചംഗ ബഞ്ചിന്റെ പ്രശസ്തമായ വിധിയിൽ ആശ അർപ്പിച്ചിരുന്ന നീതി കാംക്ഷികളെ നടുക്കിക്കൊണ്ട് അവരുടെ വിധി വന്നു: ഉണ്ണികൃഷ്ണൻ വിധി ഒരു അവസാന വാക്കല്ല ... സർക്കാർ നടത്തുന്ന സ്വാശ്രയകോളേജു കൾക്ക് ഈ സ്‌കീം ബാധകമല്ല. സർക്കാരിന് യുക്തമെന്നു തോന്നുന്ന ഫീസു പിരിക്കാം. അത് എത്ര ഉയർന്നതായാലും കച്ചവടമാവില്ല.... ഇങ്ങനെ പോകുന്നു വിദ്യാഭ്യാസ കച്ചവടത്തെപ്പറ്റിയുള്ള ഒടുവിലത്തെ ന്യായാസനവിധി. അഞ്ചംഗബഞ്ചിന്റെ 'ഉണ്ണികൃഷ്ണൻ' വിധി തീർച്ചയായും അവസാന വാക്കല്ല. അത് ജസ്റ്റിസ് കുൽദീപ് സിങ്ങിന്റെ അധ്യക്ഷതയിലുള്ള ഏഴംഗബഞ്ച് പരിശോധിച്ചുവരികയാണ്. പക്ഷേ അതിനിടെ അതിനെ തള്ളിപ്പറയാൻ ഒരു ദ്വയാംഗബഞ്ച് ഒരുങ്ങിയത് ആരെയും അമ്പരപ്പിക്കും. അതെങ്ങനെയുമാകട്ടെ; ഇതാണ് അത്യുന്നത ന്യായാസനത്തിന്റെ വിധി എങ്കിൽ നാമതു നിയമപരമായി അംഗീകരിച്ചേ പറ്റൂ.\nപക്ഷേ ഇത് അന്തിമമായി ഒരു ധാർമിക പ്രശ്‌നമാണ്, രാഷ്ട്രീയ പ്രശ്‌നമാണ്. സ്വകാര്യ സ്വാശ്രയ കോളേജോ സർക്കാർ സ്വശ്രയ കോളേജോ തുടങ്ങുന്നതിനെതിരെ നിയമതടസ്സമില്ലെങ്കിൽ പോലും അത് സ്വീകാര്യമാകുന്നില്ല. എന്താണ് സ്വാശ്രയ കോളേജുകളോടുള്ള നമ്മുടെ എതിർപ്പ്? അത് നിയമപരം മാത്രമല്ലല്ലോ. ലക്ഷം രൂപ നിക്ഷേപവും പതിനായിരക്കണക്കിനുരൂപ ഫീസും കൊടുക്കാൻ ത്രാണിയുള്ളവർക്ക് ഉന്നത വിദ്യാഭ്യാസത്തിന്റെ ആകർഷണീയമായ മേച്ചിൽപ്പുറങ്ങൾ തുറന്നു കൊടുക്കുകയും അല്ലാത്തവർക്ക് സാദാ കോഴ്‌സുകൾ വച്ചുനീട്ടുകയും ചെയ്യുന്നത് ഈ നാട്ടിനെ എവിടെ എത്തിക്കും? എഞ്ചിനീയറിങ് രംഗത്തുമാത്രമല്ല, നഴ്‌സിങ്, ഫാർമസി, ലാബ് ടെക്‌നീഷ്യൻ, ഹോസ്പിറ്റൽ മാനേജ്‌മെന്റ്, കംപ്യൂട്ടർ ആപ്ലിക്കേഷൻസ് തുടങ്ങി ജോലി സാധ്യതയുണ്ട് എന്നു പൊതുവേ കരുതപ്പെടുന്ന എല്ലാ രംഗത്തേക്കും ഈ പ്രവണത പടരുകയാണ്. പതിനായിരങ്ങളും ലക്ഷങ്ങളും മറിക്കാനില്ലാത്തവർക്ക് ഈ മേഖലകൾ അന്യമാകുകയാണ്. അവർക്കായി തുറക്കുന്നത് അർഥമില്ലാത്ത കുറേ പഴഞ്ചൻ കോഴ്‌സുകൾ മാത്രം. ഇലക്ട്രോണിക്‌സ്, കംപ്യൂട്ടർ മുതലായ മേഖലകളിൽ സർക്കാർ എയ്ഡഡ് മേഖലകളിലുള്ളതിന്റെ അഞ്ചി രട്ടിയോളം സീറ്റുകൾ 'സ്വാശ്രയ' കോളേജുകളിൽ ആയിക്കഴിഞ്ഞു. ഇനിയുള്ള വികസനം ഈ ദിശയിൽമാത്രമായി ഒതുങ്ങും എന്നും ഏറെക്കുറെ തീർച്ചയാണ്. ഈ നീക്കം കണ്ട് നിലമറന്ന യൂണിവേഴ്‌സിറ്റികളും മുതലെടുപ്പിനായി മുന്നോട്ടുവന്നിരിക്കയാണ്. കൊച്ചിൻ യൂണിവേഴ്‌സിറ്റി തങ്ങളുടെ കമ്മിയായ6കോടി രൂപ നികത്താൻ കണ്ട എളുപ്പവഴി ലക്ഷം രൂപ നിക്ഷേപം വാങ്ങി 600 എഞ്ചിനീയറിങ് സീറ്റ് ഉണ്ടാക്കുകയാണ്. കൂടെ ഒരു മെഡിക്കൽ കോളേജും പ്രഖ്യാപിച്ചു. അടുത്തദിവസം വരുന്നു മഹാത്മാഗാന്ധി യൂണിവേഴ്‌സിറ്റിയുടെ പ്രഖ്യാപനം. തങ്ങളും തുടങ്ങുന്നു ഒരു 'സ്വാശ്രയ' മെഡിക്കൽ കോളേജ്. നമ്മുടെ അക്കാദമിക രംഗത്തിന് ഭ്രാന്തുപിടിച്ചിരിക്കയാണ്. ഭ്രാന്ത് ചങ്ങലയ്ക്കും പടർന്നിരിക്കുന്നു. ഇതിനെതിരെ നിയമങ്ങൾ അപര്യാപ്തമെങ്കിൽ പുതിയ നിയമം ഉണ്ടാക്കണം. നിയമത്തിനതീതമായ ധാർമികതയിൽ നിന്ന്, സമൂഹമനഃസാക്ഷിയിൽ നിന്ന് വിദ്യാഭ്യാസ മൂല്യങ്ങളിൽ നിന്ന് നാം പ്രചോദനം തേടണം. ഈ പ്രവണതയെ ചെറുക്കാൻ, ഈ പോക്കിനെ തിരിച്ചുവിടാൻ നമ്മുടെ രാഷ്ട്രീയനേതൃത്വങ്ങളെ നിർബന്ധിതമാക്കണം. അതിന് സമൂഹ മനഃസാക്ഷി ഉണർന്നേ തീരൂ. താമസിക്കുന്തോറും വിദ്യാഭ്യാസ രംഗത്തെ അന്യായങ്ങൾക്കും നിക്ഷിപ്ത താത്പര്യങ്ങൾക്കും കനംവയ്ക്കും. ശക്തിയേറും.\n"https://wiki.kssp.in/index.php?title=കേരള_വിദ്യാഭ്യാരംഗം_വഴിത്തിരിവിൽ&oldid=7717" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 12:38, 27 ഡിസംബർ 2018.


‘വർക്കല ബീച്ചിൽ സമയം ചിലവഴിച്ച് എസ്തർ അനിൽ, മനോഹര ദൃശ്യമെന്ന് ആരാധകർ..’ – വീഡിയോ കാണാം – POCKET CREATIONS\nSwathyApril 18, 2022 7:47 pm\nഒരുപാട് സിനിമകളിൽ ബാലതാരമായി അഭിനയിച്ച് പ്രേക്ഷകരുടെ പ്രിയങ്കരിയായി മാറിയ താരമാണ് എസ്തർ അനിൽ. ദൃശ്യം എന്ന മോഹൻലാൽ ചിത്രത്തിലെ ജോർജുകുട്ടി എന്ന കഥാപാത്രത്തിന്റെ മകളായി അഭിനയിച്ച ശേഷമാണ് എസ്തറിന് ഇത്രയുമൊരു പിന്തുണ ലഭിച്ചത്. അതിന് മുമ്പ് മോഹൻലാലിന്റെ തന്നെ മകളായി അതിലും കുഞ്ഞായി ഒരു നാൾ വരുമെന്ന സിനിമയിൽ എസ്തർ അഭിനയിച്ചിരുന്നു.\nദൃശ്യത്തിലെ അനുമോൾ എസ്തറിന്റെ ജീവിതം മാറ്റിമറിച്ചു. നിരവധി അവസരങ്ങൾ ലഭിച്ചു. ദൃശ്യത്തിന്റെ റീമേക്കുകളിൽ എസ്തർ ചില ഭാഷകളിൽ അതെ റോൾ അവതരിപ്പിച്ചു. അങ്ങനെ അവിടെയും എസ്തറിന് ഒരുപാട് പേരും പ്രശസ്തിയും ലഭിച്ചു. ഇതിനിടയിൽ എസ്തർ വളർന്നു. ഒരു നായികയാകാനുള്ള ലുക്കിലേക്ക് എസ്തർ എത്തി കഴിഞ്ഞിരുന്നു. അപ്പോഴാണ് ദൃശ്യത്തിന്റെ രണ്ടാം ഭാഗം ഇറങ്ങുന്നത്.\nഏഴ് വർഷങ്ങൾക്ക് ശേഷമാണ് ഇത് സംഭവിക്കുന്നത്. എസ്തർ പ്ലസ് ടുവിന് പഠിക്കുന്ന അനുമോളായി അതിൽ തിളങ്ങി. ആ സമയത്ത് എസ്തർ ചെയ്ത പല ഫോട്ടോഷൂട്ടുകൾ വൈറലായി. ഗ്ലാമറസ് ഫോട്ടോഷൂട്ടുകൾ ഇതിൽ ഉൾപ്പെടും. ദൃശ്യത്തിന്റെ രണ്ടാം ഭാഗത്തിന്റെ തെലുങ്കിലും എസ്തർ അഭിനയിച്ചു. ഇനി മഞ്ജു വാര്യർക്ക് ഒപ്പമുള്ള ജാക്ക് ആൻഡ് ജിൽ എന്ന ഇറങ്ങാനുള്ളത്.\nഈ കഴിഞ്ഞ ദിവസമാണ് എസ്തർ തന്റെ കോളേജ് പഠനം പൂർത്തിയാക്കിയതിന്റെ സന്തോഷം ആരാധകരുമായി പങ്കുവച്ചത്. ഇനി സിനിമയിൽ കൂടുതൽ സജീവമാകുമോ എന്ന് പലരും ചോദിച്ചിരുന്നു. വർക്കല ബീച്ചിൽ നിന്നുള്ള ചില പഴയ ഓർമകളുടെ വീഡിയോ ഇൻസ്റ്റാഗ്രാമിൽ എസ്തർ ഷെയർ ചെയ്തിരുന്നു. അതിമനോഹരമായ വ്യൂവിൽ ഒരു സുന്ദരി കുട്ടി എന്നാണ് ആ വീഡിയോയ്ക്ക് ഒരാൾ നൽകിയ കമന്റ്.\nTAGS Esther AnilFeaturedFilmNewsVarkalaViral Video\nNEWER POST‘സാരിയിൽ തിളങ്ങി ടിക് ടോക് താരം ഡെവിൾ കുഞ്ചു അനഘ!! പൊളി ലുക്കെന്ന് ആരാധകർ..’ – ഫോട്ടോസ് വൈറൽ\nOLDER POST‘ടിക് ടോകിലൂടെ താരമായി, ഇപ്പോൾ ബീസ്റ്റിൽ വിജയ്ക്ക് ഒപ്പം!! ഫോട്ടോഷൂട്ടുമായി അപർണ ദാസ്..’ – ഫോട്ടോസ് വൈറൽ


കങ്കണയുമായുള്ള പ്രോജക്റ്റുകൾ ഉപേക്ഷിച്ച് ഫാഷൻ ഡിസൈനേഴ്‌സ്\nബോളിവുഡ് നടി കങ്കണ റാവത്തിന്റെ ട്വിറ്റർ അക്കൗണ്ട് സസ്പെൻഡ് ചെയ്തതിനു പിന്നാലെ നടിയുമായുളള പ്രോജക്റ്റുകൾ ഉപേക്ഷിച്ച് ഫാഷൻ ഡിസൈനേഴ്‌സ്.\nകങ്കണയുമായുളള പ്രോജക്റ്റുകൾ ഉപേക്ഷിക്കുന്നതായി പ്രമുഖ ഫാഷൻ ഡിസൈനേഴ്‌സായ ആനന്ദ് ഭൂഷണും, റിംസിം ദാദുവും സോഷ്യൽ മീഡിയയിലൂടെ അറിയിച്ചു.ഇന്ന് നടന്ന ചില പ്രത്യേക സംഭവങ്ങളെത്തുടർന്ന് കങ്കണയുമായി സഹകരിച്ച് പ്രവർത്തിച്ചതിന്റെ എല്ലാ ചിത്രങ്ങളും സോഷ്യൽ മീഡിയയിൽ നിന്നും നീക്കം ചെയ്യാൻ ഞങ്ങൾ തീരുമാനിച്ചിരിക്കുന്നു.\nഇനി ഭാവിയിലും അവരുമായി സഹകരിക്കില്ലെന്ന് പ്രതിജ്ഞ ചെയ്യുന്നു. വിദ്വേഷ പ്രസ്താവനകള് പ്രോത്സാഹിപ്പിക്കാന് തങ്ങളുടെ ബ്രാന്‍ഡ് ആഗ്രഹിക്കുന്നില്ല എന്നും ആനന്ദ് ഭൂഷൺ ട്വീറ്റ് ചെയ്തു.ശരിയായ കാര്യം ചെയ്യാൻ ഒരിക്കലും വെെകരുത്! സോഷ്യൽ മീഡിയയിൽ നിന്നും കങ്കണയുമായി ചേർന്ന് പ്രവർത്തിച്ചതിന്റെ എല്ലാ പോസ്റ്റുകളും ഞങ്ങൾ നീക്കം ചെയ്യുന്നു. ഒപ്പം അവരുമായി ഭാവിയിൽ ഒരു ബന്ധത്തിലും ഏർപ്പെടില്ലെന്ന് പ്രതിജ്ഞ ചെയ്യുന്നതായും റിംസിം ദാദുവും വ്യക്തമാക്കി. ഇരുവരുടെയും തീരുമാനത്തെ സ്വാഗതം ചെയ്തു കൊണ്ട് ബോളിവുഡ് നടി സ്വര ഭാസ്കറും രംഗത്തെത്തി.\nബാംഗാളില് രാഷ്ട്രപതി ഭരണം കൊണ്ട് വരണമെന്ന് ആവശ്യപ്പെട്ട് വിദ്വേഷകരമായ ട്വീറ്റ് പങ്കുവച്ചതിന് പിന്നാലെയാണ് കങ്കണയുടെ ട്വിറ്റര് അക്കൗണ്ട് സസ്‌പെന്‍ഡ് ചെയ്തത്. ബംഗാളിൽ രാഷ്ട്രപതിഭരണം എന്ന ഹാഷ്ടാഗോടെ പങ്കുവച്ച ട്വീറ്റിൽ ബംഗാളിനെ മമത മറ്റൊരു കാശ്മീരാക്കി മാറ്റുന്നു എന്ന് പരാമർശിച്ചിരുന്നു. കങ്കണയുടെ ട്വീറ്റിനെതിരെ വലിയ പ്രതിഷേധം ഉയർന്ന് വന്നതിനു പിന്നാലെയാണ് ട്വിറ്റർ അക്കൗണ്ട് സസ്പെൻഡ് ചെയ്ത്.\nജോസെ മൗറീനോ ഇനി ഇറ്റാലിയൻ ക്ലബായ റോമയെ പരിശീലിപ്പിക്കും\nകനത്ത മഴയിൽ പ്രതിസന്ധിയിലായി കണ്ണൂരിലെ റബ്ബർ കർഷകർ\n”ചുഴലിക്കാറ്റ് ഭീക്ഷണി”; ദേശീയ ദുരന്തനിവാരണ സേനയുടെ ഒൻപത് ടീം…


വിദേശത്തെ പുതുവത്സര അവധിക്ക് ശേഷം രാഹുല് മടങ്ങിയെത്തി\nWeb Desk Jan 10, 2017, 12:26 pm IST\nന്യൂഡല്‍ഹി: വിദേശത്തെ പുതുവത്സര അവധിക്ക് ശേഷം കോണ്‍ഗ്രസ് ഉപാദ്ധ്യക്ഷന് രാഹുല് ഗാന്ധി മടങ്ങിയെത്തി. ഇന്നലെ രാത്രിയാണ് രാഹുല് തിരിച്ചെത്തിയത്. ഇന്ന് പാര്‍ട്ടി നേതാക്കളുമായി രാഹുല് കൂടിക്കാഴ്ച നടത്തുന്നുണ്ട്.\nപാര്‍ട്ടി അധ്യക്ഷ സോണിയാഗാന്ധി അടക്കമുളളവര് രാഹുലിന്റെ വീട്ടിലെത്തി. രാഹുല് ലണ്ടനിലായിരുന്നുവെന്നാണ് വിവരം. പുതുവത്സര രാവിന്റെ തലേന്നാണ് ട്വിറ്ററിലൂടെ താന് കുറച്ച് ദിവസത്തേക്ക യാത്രയിലായിരിക്കുമെന്ന വിവരം രാഹുല് അറിയിച്ചത്. എന്നാല് എവിടേക്കാണ് പോകുന്നതെന്ന് വ്യക്തമാക്കിയിരുന്നില്ല.\nഉത്തര്‍പ്രദേശും പഞ്ചാബും ഉള്‍പ്പെടെ അഞ്ച് സംസ്ഥാനങ്ങള് തെരഞ്ഞെടുപ്പിലേക്ക് നീങ്ങുന്നതിനിടെയാണ് രാഹുല് പോയത്. മുതിര്‍ന്ന നേതാക്കള്‍ക്കിടയില് ഇത് അതൃപ്തിക്ക് കാരണമായിട്ടുണ്ട്. മറ്റ് പാര്‍ട്ടി നേതാക്കള് പ്രചാരണത്തിന്റെ മുന്നൊരുക്കം നടത്തുമ്പോള് രാഹുലിനെപ്പോലൊരാള് വിദേശത്തേക്ക് പുതുവത്സരം ആഘോഷിക്കാന് പോകുന്നത് ശരിയാണോയെന്ന് ചിന്തിക്കണമെന്ന് ഇവര് ചൂണ്ടിക്കാട്ടുന്നു.\nകറന്‍സി പിന്‍വലിക്കലുമായി ബന്ധപ്പെട്ട് ജനങ്ങള് വലയുന്നുവെന്ന് പ്രചരിപ്പിക്കുന്നതിനിടെയായിരുന്നു രാഹുലിന്റെ അവധിയാഘോഷം.


ഒരിക്കലും പോകില്ലേ കൊറോണ? W.H.O പറയുന്നത് ഇതാ | Coronavirus may never go away: WHO - Malayalam BoldSky\n12 min ago ജീവിതപാതയില് ഈ രാശിക്ക് മാറ്റങ്ങള് സാധ്യം\n| Published: Friday, May 15, 2020, 18:33 [IST]\nകൊറോണ വൈറസ് ഉടനെ അവസാനിക്കും എന്ന് ചിന്തിച്ചിരിക്കുന്നവര് ആശ്വസിക്കാന് വരട്ടെ. ഈ വൈറസ് ഉടനെയൊന്നും പോകില്ലെന്നും ചിലപ്പോള് ഒരിക്കലും പോയില്ലെന്നും വരാമെന്നാണ് പുതിയ റിപ്പോര്‍ട്ടുകള്. പറഞ്ഞത് വേറെയാരുമല്ല, ലോകാരോഗ്യ സംഘടനയാണ്. അതെ, കൊറോണ വൈറസ് ഒരിക്കലും പോകില്ലെന്ന് ലോകാരോഗ്യ സംഘടന ലോകത്തിന് മുന്നറിയിപ്പ് നല്‍കുന്നു.\nകൊറോണ ഒരിക്കലും പോയില്ലെന്നും വരാം\nകോവിഡ് 19ന് കാരണമാകുന്ന കൊറോണ വൈറസ് എച്ച്.ഐ.വി പോലെ ലോകത്ത് നിലനിന്നേക്കാമെന്നാണ് കഴിഞ്ഞദിവസം ലോകാരോഗ്യ സംഘടന പറഞ്ഞത്. ഇത് എത്ര കാലം ഭൂമിയില് തുടരുമെന്ന് ഇപ്പോള് പ്രവചിക്കാനാവില്ലെന്നും മുന്നറിയിപ്പ് നല്‍കി. ലോകാരോഗ്യ സംഘടനയുടെ അടിയന്തരകാര്യ വിദഗ്ധന് ഡോ. മൈക്ക് റയാനാണ് ഒരു ഓണ്‍ലൈന് ബ്രീഫിംഗില് ഇക്കാര്യങ്ങള് വിശദീകരിച്ചത്.\n'കൊറോണ വൈറസ് ചിലപ്പോള് ഒരിക്കലും പോകില്ല, എച്ച്.ഐ.വി ഇപ്പോള് ചെറുത്തുനിര്‍ത്തുന്നതു പോലെ കൊറോണ വൈറസിനൊപ്പം ലോക ജനത ജീവിക്കാന് പഠിക്കേണ്ടിവരും'. ഇന്ത്യയടക്കം വിവിധ ലോകരാജ്യങ്ങള് ലോക്ക്ഡൗണില് ഇളവ് നല്‍കി വരുന്നതിനിടെയാണ് ലോകാരോഗ്യ സംഘടനയുടെ ഈ വിലയിരുത്തല്. 'ഈ വൈറസ് കമ്മ്യൂണിറ്റികളിലെ മറ്റൊരു വൈറസ് ആയി മാറിയേക്കാം, ഇത് ഒരിക്കലും അകലില്ല. എച്ച്.ഐ.വി ഭൂമുഖത്ത് തുടരുന്നു. പക്ഷേ ലോകം എച്ച്.ഐ.വി വൈറസുമായി പൊരുത്തപ്പെട്ടു. പ്രതിരോധമാണ് എച്ച്.ഐ.വിയെ തടഞ്ഞു നിര്‍ത്തുന്നത്. അതുപോലെ തന്നെയാണ് കൊറോണ വൈറസിന്റെ കാര്യവും'.\nലോകമെമ്പാടുമുള്ള ഗവണ്‍മെന്റുകള് രോഗകാരി വൈറസിനെ അടിച്ചമര്‍ത്തുന്നതിനും സമ്പദ്‌വ്യവസ്ഥയെ ഉയര്‍ത്തിക്കൊണ്ടുവരുന്നതിനും ഇടയിലുള്ള ഒരു സമതുലിതാവസ്ഥയെ അഭിമുഖീകരിക്കുകയണ് ഇന്ന്. നവംബറിലെ തിരഞ്ഞെടുപ്പ് മുന്നിട്ട് സമ്പത്‌വ്യവസ്ഥയെ ഉയര്‍ത്താന് അമേരിക്ക ലോക്കഡൗണുകള് നീക്കി വരികയാണ്. എന്നാല്, ഇപ്പോള് അടച്ചിട്ട സ്ഥലങ്ങള് വീണ്ടും തുറക്കുന്നത് അനിയന്ത്രിതമായ വൈറസ് പകര്‍ച്ചയക്ക് കാരണമാകുമെന്ന് ആരോഗ്യ വിദഗ്ധര് പറയുന്നു.\nഎന്നിരുന്നാലും, ഈ രോഗത്തെ എങ്ങനെ നേരിടാമെന്നതില് ലോകത്തിന് ചില കാഴ്ചപ്പാടുകളുണ്ടെന്നും റയാന് പറയുന്നു. രോഗവ്യാപനം തടയാനുള്ള ശ്രമങ്ങള് ലോകത്തുടനീളം നടക്കുകയാണ്. ക്ലിനിക്കല് പരീക്ഷണങ്ങളില് നൂറിലധികം വാക്‌സിനുകള് വികസിപ്പിച്ചെടുത്തിട്ടുണ്ട്, എന്നാല് കൊറോണ വൈറസുകള്‍ക്കെതിരെ ഫലപ്രദമായ വാക്‌സിനുകള് കണ്ടെത്തുന്നതിനുള്ള പരിശ്രമത്തിലാണ് ഗവേഷകര്. ഒരു വാക്‌സിന് കണ്ടെത്തിയാലും വൈറസിനെ തുടച്ചുനീക്കാന് ദീര്‍ഘനാളത്തെ പരിശ്രമം വേണ്ടിവരുമെങ്കിലും അദ്ദേഹം പറയുന്നു.\nMost read: കോവിഡ്19: ആന്റിബോഡി ടെസ്റ്റ് ഫലപ്രദമോ?\nലോകമെമ്പാടുമുള്ള സര്‍ക്കാരുകള് വൈറസ് നിലനില്‍ക്കുമ്പോള് തന്നെ അവരുടെ സമ്പദ്‌വ്യവസ്ഥ എങ്ങനെ വീണ്ടും തിരിച്ചുപിടിക്കാമെന്ന ആലോചനയിലാണ്. നിലവിലെ കണക്കുകള് പ്രകാരം വൈറസ് ഇതിനകം ഏകദേശം 4.5 ദശലക്ഷം ആളുകളെ ബാധിച്ചിട്ടുണ്ട്. കണക്കുപ്രകാരം മരണം മൂന്നു ലക്ഷത്തിനു മുകളിലെത്തി. എന്നാല് പുതിയ പകര്‍ച്ചവ്യാധികള് ഒഴിവാക്കാന് അതീവ ജാഗ്രത ആവശ്യമാണെന്ന് പൊതുജനാരോഗ്യ വിദഗ്ധര് പറയുന്നു. ഈ മഹാമാരിയില് നിന്ന് പുറത്തുവരാന് കുറച്ച് സമയമെടുക്കുമെന്ന മനോഭാവത്തിലേക്ക് നാം ചിന്തിക്കണമെന്നും ലോകാരോഗ്യ സംഘടനയുടെ പകര്‍ച്ചവ്യാധി വിദഗ്ധന് മരിയ വാന് കെര്‍ഖോവ് പറഞ്ഞു.\nവാക്‌സിന് കണ്ടെത്തിയിട്ടും അഞ്ചാംപനി പോലുള്ള രോഗങ്ങള് ലോകത്ത് ഇന്നും തുടരുന്നു. കൊറോണ വൈറസിന്റെ അപകടസാധ്യതയെ നീക്കാന് വളരെ പ്രധാനപ്പെട്ട നിയന്ത്രണം ആവശ്യമാണ്. ഇത് ദേശീയ, പ്രാദേശിക, ആഗോള തലങ്ങളില് തുടരണമെന്നും ഇവര് പറയുന്നു. മാസ്‌ക്, വ്യക്തിശുചിത്വം, സാമൂഹിക അകലം തുടങ്ങിയ സര്‍ക്കാര് മാര്‍ഗ നിര്‍ദേശങ്ങള് തന്നെയാണ് വൈറസിനെ പ്രതിരോധിക്കാനുള്ള നിലവിലെ മികച്ച വഴികള്.\nThe coronavirus may never go away and populations will have to learn to live with it just as they have HIV, the World Health Organization has warned.\nStory first published: Friday, May 15, 2020, 18:33 [IST]


കുമാരസ്വാമിയെ വീഴ്ത്തി യെദിയൂരപ്പയെ മുഖ്യമന്ത്രിയാക്കിയ 'ഓപ്പറേഷൻ കമല': വിവരങ്ങൾ പുറത്തുവിടുമെന്ന് ബിജെപിക്കൊപ്പം കൂറുമാറിയ മുൻ എംഎൽഎ എച്ച് വിശ്വനാഥ്\nകുമാരസ്വാമിയെ വീഴ്ത്തി ...\n29 Jun 2020 2:21 AM GMT\nജെഡിഎസ് സംസ്ഥാന പ്രസിഡന്റ് സ്ഥാനം രാജി വച്ച് ബിജെപിയിലേയ്ക്ക് കൂറുമാറിയ മുന് എംഎല്‍എ എച്ച് വിശ്വനാഥ്, മുഖ്യമന്ത്രി ബി എസ് യെദിയൂരപ്പയ്‌ക്കെതിരെ. കോണ്‍ഗ്രസ്-ജെഡിഎസ് സര്‍ക്കാരിനെ വീഴ്ത്താനായി യെദിയൂരപ്പയുടെ നേതൃത്വത്തില് ബിജെപി നടപ്പാക്കിയ ഓപ്പറേഷന് കമലയുടെ വിവരങ്ങള് പുറത്തുവിടുമെന്നാണ് രാജി വച്ച ജെഡിഎസ് വിമത എംഎല്‍എമാരില് ഒരാളായിരുന്ന എച്ച് വിശ്വനാഥ് പറയുന്നത്. ന്യൂസ് 18നോട് ഫോണിലാണ് വിശ്വനാഥ് ഇക്കാര്യം പറഞ്ഞത്. ബോംബെ ഡേയ്‌സ് എന്ന തന്റെ പുതിയ പുസ്തകത്തിലായിരിക്കും ഇക്കാര്യം പറയുക എന്നാണ് വിശ്വനാഥ് പറയുന്നത്. 2019 ജൂലായിലാണ് വിശ്വനാഥ് അടക്കമുള്ള 17 കോണ്‍ഗ്രസ്, ജെഡിഎസ് വിമത എംഎല്‍എമാരുടെ സഹായത്തോടെ എച്ച് ഡി കുമാരസ്വാമിയുടെ ജെഡിഎസ് - കോണ്‍ഗ്രസ് സഖ്യസര്‍ക്കാരിനെ താഴെയിറക്കിയത്.\nഎന്നെപ്പോലൊരു മുതിര്‍ന്ന നേതാവ് ഇത്തരത്തിലൊരു തീരുമാനമെടുത്ത ശേഷമാണ് ബാക്കിയുള്ളവര്‍ക്കും ഇതിന് ധൈര്യം വന്നത്. ഞങ്ങള് മുംബൈയ്ക്ക് വിമാനം കയറി. ഞങ്ങള് യെദിയൂരപ്പയെ മുഖ്യമന്ത്രിയാക്കി. ഞങ്ങളുടെ ത്യാഗം കൊണ്ടാണ് അദ്ദേഹം അധികാരത്തിലിരിക്കുന്നത്. എല്ലാം എല്ലാവരോടും വിശദീകരിക്കാന് പോവുകയാണ് - വിശ്വനാഥ് പറഞ്ഞു. സ്പീക്കര് അയോഗ്യനാക്കിയ വിശ്വനാഥിന് 2019 അവസാനം നടന്ന ഉപതിരഞ്ഞെടുപ്പില് മത്സരിക്കാന് ബിജെപി സീറ്റ് നല്‍കി. എന്നാല് വിശ്വനാഥ് പരാജയപ്പെട്ടു. എംഎല്‍സി (ലെജിസ്‌ളേറ്റീവ് കൗണ്‍സില് അംഗം) ആക്കാമെന്ന് യെദിയൂരപ്പ പറഞ്ഞിരുന്നെങ്കിലും ബിജെപി കേന്ദ്ര നേതൃത്വം ഇത് തള്ളി.\nമറ്റ് മുന് വിമത എംഎല്‍എമാരില് മിക്കവരും ഉപതിരഞ്ഞെടുപ്പില് ജയിച്ച് മന്ത്രിമാരായി. വിശ്വനാഥിനെ പോലെ ഉപതിരഞ്ഞെടുപ്പില് തോറ്റ എംടിബി നാഗരാജിനെ എംഎല്‍സിയാക്കിയിരുന്നു. ഇത് വിശ്വനാഥിനെ ചൊടിപ്പിച്ചു. അടുത്ത രണ്ട് മാസത്തിനുള്ളില് പുസ്തകം പൂര്‍ത്തിയാക്കാനാണ് വിശ്വനാഥ് ഉദ്ദേശിക്കുന്നത്. ഒരേസമയം കന്നഡയിലും ഹിന്ദിയിലും ഇംഗ്ലീഷിലും പുറത്തിറക്കും. എന്താണ് യഥാര്‍ത്ഥത്തില് സംഭവിച്ചത് എന്നറിയാന് കര്‍ണടകയിലേയും രാജ്യത്തേയും ജനങ്ങള്‍ക്ക് അവകാശമുണ്ട് - വിശ്വനാഥ് പറഞ്ഞു.\nയെദിയൂരപ്പയ്ക്ക് മേല് സമ്മര്‍ദ്ദം ചെലുത്താനുള്ള തന്ത്രത്തിന്റെ ഭാഗമാണ് ബോംബെ ഡേയ്‌സ് എന്ന് വിലയിരുത്തപ്പെടുന്നു. വിശ്വനാഥ് അടക്കമുള്ള എംഎല്‍എമാര്‍ക്ക് കൂറുമാറാന് യെദിയൂരപ്പ 30 കോടി രൂപ വിതം കൊടത്തെന്ന് നേരത്തെ മുന് മുഖ്യമന്ത്രിയും കോണ്‍ഗ്രസ് നേതാവുമായ സിദ്ധരാമയ്യ ആരോപിച്ചിരുന്നു. 2018ല് കോണ്‍ഗ്രസ്സില് നിന്നാണ് വിശ്വനാഥ് ജെഡിഎസ്സിലെത്തിയത്.


28 ഡിസംബർ 2010\nFM റേഡിയോക്കാരുടെ കള്ളക്കളി..!!\n"റേഡിയോ മാംഗോ 91.9" ഒരു ഫോണിന് പരിപാടിയില് ഇന്നു രാത്രി (കോഴിക്കോട്) 9മണിമുതല് 'ചേകം' എന്ന വാക്കിന്റെ അര്‍ത്ഥം ചോദിച്ചു. കേട്ടപടി മേശപ്പുറത്തുള്ള ഡിസിബുക്സിന്റെ ശബ്ദതാരാവലിനോക്കി. 'ശമ്പളം' എന്നര്‍ത്ഥം. ഉടനെ വിളിതുടങ്ങി (04952392919), 9.15ന് കിട്ടി. ഏതോ ഒരു ചങ്ങാതി ഉത്തരം ചോദിച്ചു, ആത്മവിശ്വാസത്തോടെ എന്റെ ഉത്തരം ഞാന് പറഞ്ഞു. അങ്ങേത്തലയിലെ മറുപടി കേട്ടപ്പോള് ഞെട്ടിപ്പോയി,\n"താങ്കളുടെ ഉത്തരം തെറ്റാണ്".\nഈശ്വരാ, ഇനി ശബ്ദതാരാവലി ചതിച്ചതാവുമോ?\nപ്രോഗ്രാം തീരുന്നതു വരെ കേട്ടു. പരിപാടി തീരാന് അഞ്ചുമിനുട്ടുള്ളപ്പോള് ഒരുത്തന് വിളിച്ചു, ഉത്തരം പറഞ്ഞു, ഒരു വത്യാസവുമില്ല ഞാന് പറഞ്ഞതു തന്നെ "ശമ്പളം".\nഅപ്പം ഞാന് പറഞ്ഞ ഉത്തരം എവിടെ...\nദേഷ്യം തീര്‍ക്കാന് നാലു തെറി വിളിക്കാം എന്നു കരുതി മേല്‍പ്പറഞ്ഞ നമ്പറിലേക്ക് തുരു തുരെ വിളിച്ചു. ഒരുത്തനും എടുത്തില്ല.\nആലോചിച്ച് ഒരുത്തരം ഞാന് കണ്ടെത്തി, അതായത് ഇത്തരം പരിപാടികളില് ശരിയുത്തരം അറിയുമെങ്കില് പ്രോഗ്രാം തീരാന് നേരത്ത് മാത്രം വിളിക്കുക, അറിയില്ലെങ്കില് എപ്പോള് വേണമെങ്കിലും വിളിക്കാം, എങ്കില് അവതാരകന്മാര്‍ക്ക് നമ്മളെ കൊച്ചാക്കാം, തരം പോലെ പുറം ലോകത്ത് എത്തിക്കുകയും ചെയ്യാം.\nഎങ്കിലും ഇത്തരം പബ്ലിക് പരിപാടികള് നടത്തുന്നവര്‍ക്ക് അല്പം ഉത്തവാദിത്തം ആവശ്യമില്ലേ?\nഅല്ലാതെ ഇത് പൊതുജനത്തിനെ കഴുതയാക്കാനുള്ള ഉപാധി മാത്രമാണോ...?\nഎനിക്കു നഷ്ടപ്പെട്ട 33 പൈസ ആരു തരും, ഷതമേറ്റ ആത്മാഭിമാനത്തിന് ആര് ഉത്തരം തരും..?\nഅല്ലെങ്കില് ഇങ്ങനെയൊക്കെയാണോ സുഹൃത്തേ നമ്മുടെ FM പരിപാടികളുടെ നിയമാവലി...???\nഎഴുതിയത് - സഹ്യന് ഊരള്ളൂര്3അഭിപ്രായങ്ങൾ:\n04 ഡിസംബർ 2010\nനിന് സരസ്സിനരികില് ഞാന്\nവിനീതനായ് നിന്ന് മുരടനക്കി\nവളച്ചിരുന്നു നട്ടെല്ല്, നിന്നില്\nകണ്ണും മിഴിച്ച് ഞാന് കാത്തിരുന്നു\nനീ നീന്തിത്തുടിച്ചു, തരിലിളം\nഉല്ലാസ വെള്ളം തെറിച്ചു\nമറഞ്ഞുവോ നീ ? കരയില്\nകരിവള പിടിച്ചു നില്‍ക്കുംഎന്റെ\nഎഴുതിയത് - സഹ്യന് ഊരള്ളൂര്6അഭിപ്രായങ്ങൾ:\n01 നവംബർ 2010\nമാഷേ മാഷേ ഒരു സംശയം\nനാവു വടിച്ചു ശീലിക്കാത്ത നിനക്കും\nകീബോര്‍ഡിലല്ലാതെ ഓലയിലെഴുതിപ്പഠിച്ച എനിക്കും\nതമ്മില് അന്തരം രണ്ടക്ഷരമല്ലേ യുള്ളൂ കുഞ്ഞേ !\nഇനി നീ സ്നേഹിക്കഭാഷയെ\nകാലത്തിനപ്പുറം നിലനില്‍ക്കട്ടെ മലയാളം\nഒരു കുളിര്‍ക്കാറ്റായ്, തലോടലായ് ..\n31 ഒക്‌ടോബർ 2010\nഒരു നിമിഷം....ഞാനൊന്നു കണ്ണടക്കെട്ടെ\nഇത്തിരി സ്വപ്നം കാണാന്...\nവയ്യേ.. കണ്ണീരും കഠിനദുഃഖത്തിന് കടലും...\nമേലില് സ്വപ്നം കാണാന് നിര്‍ബന്ധിക്കരുതെന്നെയാരും..!\n25 ഒക്‌ടോബർ 2010\nഇന്നു ബോംബു പൊട്ടും,\nനാളെ കയ്യുവെട്ടും, എങ്കിലും\n24 ഒക്‌ടോബർ 2010\n'അമ്മമ്മേടെ കയ്യിലെന്തിനാ മഷി പറ്റിച്ചതാചേച്ചി.?'\nമൂന്നു വയസ്സുകാരന് കൊച്ചുമകന്റെ ചോദ്യത്തിന് എന്ത് മറുപടിപറയണമെന്നോര്‍ത്ത് റിട്ടയേര്‍ഡ് ടീച്ചറായ മുത്തശ്ശി പരുങ്ങി.\n'ഇതാണു മോനെ ജനാധിപത്യത്തിന്റെ തിലകം!\n'അതെ... തിലകം.... ഒരു തലമുറയുടെ വിയര്‍പ്പില് നിന്നും പടുത്തുയര്‍ത്തിയ ജനാധിപത്യഗോപുരം താങ്ങിനിര്‍ത്താന് നമ്മുടെ കൈ ഉപയോഗിച്ചതിന് കിട്ടുന്ന സമ്മാനം!'\nഒരുനിമിഷം, കൊച്ചുമോന് "ഠപ്പേ"ന്ന് അപ്രത്യക്ഷനായി.\nമഷിപുരട്ടുന്ന ചേച്ചിയുടെ മുന്നില് പോയി വിരലുവെച്ച് വിനയാന്വിതനായി.\n'എനിക്കും വേണം തിലകം.'\nതലേദിവസം രാവിലെ മുതല് മിനക്കിട്ടതിന്റെ ക്ഷീണവും, നാട്ടിലുള്ള ഭാരം മുഴുവന് പേറി ഓണം കേറാമൂലയിലെ ഓലഷെഡ്ഡുസ്കൂളില് കാവലിരുന്നതിന്റെ വിഷമവും, അന്യന്റെ വീട്ടില് സുരക്ഷിതമല്ലാതെ അന്തിയുറങ്ങാന് ശ്രമിച്ചതിന്റെ ഭാരവും, രാവിലെ മുഴുവന് ഒഴിവാക്കാന് പറ്റാത്ത മൂത്രശങ്ക ഇനി രാത്രി ഏതെങ്കിലും നേരത്ത് വീട്ടിലെത്തിയാലല്ലേ തീര്‍ക്കാനാവൂ എന്നോര്‍ത്തപ്പോളുള്ള വിമ്മിഷ്ടവും എല്ലാം കൂടെ ആനിമിഷം ടീച്ചര് മുഖദാവിലേക്കാവാഹിച്ചു. പെന്‍സില് മോഷ്ടിച്ചതിന് മുന്നില് നില്‍ക്കുന്ന ഒന്നാം ക്ലാസ്സുകാരനോടെന്നപോലെ പാവം പിടിച്ച മൂന്നുവയസ്സുകാരനോട്, ടീച്ചര് ബാലറ്റ് മുറിക്കുന്ന സ്റ്റീല് റൂളര് ഉയര്‍ത്തി അലറി.\nഇടം വലം തിരിയാന് സമ്മതിക്കാത്ത ഏജന്റുമാരുടെ നിര്‍ബന്ധത്തിനു വഴങ്ങി, ബിരുദാനന്തര ബിരുദക്കാര്‍ക്കുപോലും ഓപ്പണ് വോട്ടിന് അനുവാദം കൊടുക്കാന് നിര്‍ബന്ധിതനായ, അമ്പതിനു മേലെയുള്ള സ്റ്റാഫിനെ വരച്ച വരയില് നിര്‍ത്തുന്ന നഗരത്തിലെ പൊതുമേഘലാബങ്കിലെ മാനേജറായ പ്രിസൈഡിങ്ങ് ഓഫീസറും കിട്ടിയ അവസരം ശരിക്കും മുതലാക്കി. ഒരാള്‍ക്ക് ഒറ്റക്ക് പോലും ശരിക്ക് നില്‍ക്കാനാവാത്ത കൗണ്ടിങ്ങ് സ്റ്റേഷനിലെ കൗണ്ടറുകളില് വൈകുന്നേരം ആയിരക്കണക്കിന് പ്രസൈഡിങ്ങ് ഓഫീസര്‍മാരുടെ ചവുട്ടും കുത്തും ഏറ്റ് ബാലറ്റ് ബോക്സ് എന്ന അല്‍ഭുതവിളക്കും തലയിലേന്തി മണിക്കൂറുകളോളം വെള്ളം കുടിക്കാനാവാതെ നില്‍ക്കേണ്ടി വരുന്നതിനെപ്പറ്റി ആലോചിച്ച് സങ്കടം കയറിയ കണ്ഠം അലറിവിളിച്ചു.\nകേരളത്തിന്റെ അങ്ങേയറ്റത്തുനിന്നും ഇങ്ങേയറ്റത്ത് ചുമതലക്ക് നിയോഗിക്കപ്പെട്ട്, മൂന്നുദിവസമായി യൂനിഫോം പോലും അഴിച്ചുവെക്കാന് നേരം കിട്ടാതെ വലഞ്ഞ പോലിസ്സുകാരനും അവനുനേരെ കണ്ണുരുട്ടി.\nഉണ്ണിക്കുട്ടനെ കാണാതെ പരിഭ്രാന്തിയായ മുത്തശി ബൂത്തിനകത്തെ ബഹളത്തിനകത്തേക്ക് ഊളിയിട്ട് ഒരു പുഞ്ചിരിയില് എല്ലാവരേയും ശാന്തായാക്കി അവനെയും എടുത്ത് പുറത്ത് കടന്നു.\nചറപറ സംശം ചോദിക്കുന്ന ഉണ്ണിക്കുട്ടന് വീടിന്റെ പടി കണ്ട ശേഷമേ പിന്നെ സംസാരിച്ചുള്ളു.\n'മുത്തശ്ശിക്ക് പെട്ടന്നു കിട്ടിയ തിലകം എന്നെ കണ്ടപ്പൊ എന്താ തരാതിരുന്നേ, ചീത്ത വേറേം, അതെന്താ അങ്ങനെ?!'\nഒരുപാട് ഓണമുണ്ട, ഒരുപിടി തിരഞ്ഞെടുപ്പു ജോലികള്‍ക്ക് നിയോഗിക്കപ്പെട്ടിരുന്ന മുത്തശ്ശിയുടെ ചുണ്ടിലെവിടെയോ ചിരിപൊട്ടി.\nഉത്തരത്തിന് കാത്തുനില്‍ക്കാതെ മുറ്റത്ത് ഓടിക്കളിക്കുന്ന ഉണ്ണിയെ നോക്കി പിന്നെ നെടുവീര്‍പ്പിട്ടു.\n'കാലം തീര്‍ച്ചയായും നിനക്കൊരുത്തരം തരും'\n20 ഒക്‌ടോബർ 2010\nഅറിയാതെയാണെങ്കിലും ഞാനന്ന് മീരയുടെ കൈ തട്ടിപ്പോയിരുന്നു.\nപിന്നെ മനഃപൂര്‍വമായിത്തന്നെ അത് വലിച്ചുകളഞ്ഞു.\nകത്തിതീരാത്ത, അറിയാത്ത ആ ചിതക്കരികില് നിന്ന് അവളുടെ വിതുമ്പലുകള്‍ക്ക് എന്റെ കുട മറപിടിക്കുന്നുണ്ടായിരുന്നു.\nകണ്ണീരിറങ്ങി കലങ്ങിയ കണ്ണുകളില് നോക്കി, തിരിച്ചിറങ്ങുമ്പോള് ചോദിച്ചു\n"ആരായാലെന്താ, ഒരു പിടിചാരമാവാന് ഇനി നിമിഷങ്ങള് പോരെ?"\nആ മറുചോദ്യം എന്നെ നിശ്ശബ്ദനാക്കി.\nപട്ടണത്തിന്റെ ആളൊഴിഞ്ഞ വഴിത്താരയില് എത്തിയപ്പോള് പെട്ടന്നായിരുന്നു അവള് വണ്ടി നിര്‍ത്താന് പറഞ്ഞത്.\nപൊളിഞ്ഞു വീഴാറായ കടത്തിണ്ണയുടെ ആളൊഴിഞ്ഞ വരാന്തയില് ഒരു തേങ്ങലായ് മീര പെയ്തിറങ്ങി.\nആ വഴിയിലെ എന്റെ എന്നത്തേയും ചോദ്യചിഹ്നമായ ഒരു പിച്ചക്കാരിയുടെ നിഷ്കളങ്കമായ പുഞ്ചിരി ആ ശൂന്യതയിലെവിടെയോ മറഞ്ഞിരുന്നു. ഒരിക്കലും എനിക്കുനേരെ നീങ്ങാതിരുന്ന പുഞ്ചിരിക്കാരിയുടെ കൈകള് ഉണ്ടാക്കിയ അസ്വസ്തതക്കുള്ള ഉത്തരം അന്നെന്തോ മീരയുടെ കണ്ണുകളിലുണ്ടെന്ന് തോന്നി.\nമുതുകത്ത് തളര്‍ന്ന് ചാരിയുറങ്ങുന്ന മീരയും, മുന്നില് കനലെരിയുന്ന മറുനാടന് പുഞ്ചിരിയുടെ ശൂന്യതയും എന്റെ യാത്രകളെ അലോസ്സരപ്പെടുത്തുന്നുണ്ടായിരുന്നു.\n10 ഒക്‌ടോബർ 2010\nകയ്യിലെ പൊസ്റ്റല് ബാലറ്റപേക്ഷയെടുത്ത\nഅറിയുന്നുണ്ടോ പ്രണയം കരകവിഞ്ഞ്,\nമറുകര യൊരുകരപറ്റാനുഴലുന്നനിങ്ങള് വല്ലതും?\nഇല്ല തോല്‍ക്കില്ല ഞാന്,\nഒരുപാട് ജീവന്‍കളഞ്ഞര്‍ധ രാത്രികിട്ടിയതല്ലേ\nഒരുരാത്രി നീയും കരഞ്ഞുറങ്ങുക കുഞ്ഞേ,\nഅമ്മയീ മഹിത ജാനാധിപത്യത്തിന്\n12 ഓഗസ്റ്റ് 2010\nമഴ ചിനുങ്ങി ചിനുങ്ങി\nവ്യഥ പൂണ്ട മനസ്സിന്‍റെ മീതെ\nഅത് കനല് മാരിയാവാറുണ്ട്\nഇന്നലെ പെയ്ത മഴയുടെ\nഅത് ജ്വരം പിടിച്ച മനസ്സിന്‍റെ കലിയായ്\nചുമര് ചാരിയിരിക്കുന്ന കാല്‍പനികതയുടെ\nകണ്ണില് നിന്നൊരു പ്രവാഹം\nകളവല്ലോ ഞാന് മൊത്തം\n10 ഓഗസ്റ്റ് 2010\nഅസഹ്യതയുടെ കയ്പ്പും മധുരവും\nമരുഭൂമിയിലെ മരുപ്പച്ചയില് കായ്ക്കും\nഉണ്ടെന്ന് പണ്ടേ എനിക്കറിയാം.\nവിശ്രമമുറിയിലെ മടുപ്പിക്കുന്ന ഏകാന്തത\nഉണ്ടാക്കുന്ന കൂര്‍ക്കം വലിയുടെ അസഹ്യത ഉണ്ടാവില്ല!\nകോഫീമെഷീനിലെ പണം കൊടുത്ത്\nരാവിലെ മുതലേ വായിച്ചിട്ടും വായിച്ചിട്ടും\nതീരാത്ത വാര്‍ത്തകളുടെ മാധുര്യവുമുണ്ടാവില്ല!\nഅവസാന വിളിവരും വരെയെല്ലാര്‍ക്കും!\n(ശ്രീചിത്ര ആശുപത്രിയില് ഓപ്പറേഷന് കാത്തുകഴിയുന്ന ബന്ധുവിന് വേണ്ടി മണിക്കൂറുകളോളം വിശ്രമ മുറിയില് ഇരിക്കേണ്ടി വന്നപ്പോള് എഴുതിയത്)\n09 ഓഗസ്റ്റ് 2010\nകാല്‍പനികത എന്‍റെ പുതപ്പല്ല\nദാരശനികത അതിന്‍റെ പൊയ് മുഖമല്ല\nശബ്ദം, യന്ത്രക്കാറ്റാടി കരയുന്ന മാത്രം.\nമരുപ്പച്ചതേടി നടക്കാന് വഴിയില്ല\nവഴിയില് പിരിപ്പൂ കരങ്ങള്.\nകിട്ടുന്ന കാശിന്നു വില്‍ക്കാന് തുനിയട്ടെ\nഎന്‍റെ പണിയെങ്ങു മെത്താത്തഭവനം!.\n08 ഓഗസ്റ്റ് 2010\nകടം വാങ്ങിയ കാറില്\nമടങ്ങുമ്പോള് അരികിലിരുന്ന ചങ്ങാതിമാര് ഒന്നും മിണ്ടീല...\nജീവിതത്തിലാദ്യമായ് വാങ്ങിയണിഞ്ഞ ഷൂ വലിച്ചെറിഞ്ഞു,\nവീര്‍ത്ത വയറു പുറത്തു കാണാതിരിക്കാന് പിടിച്ചു വെച്ച എയറും വിട്ടുകളഞ്ഞു,\nജീവപര്യന്തം കഴിഞ്ഞ് പുറത്തിറങ്ങിയവനെപ്പോലെ ഒന്നലറിപ്പെരുത്തു.\nപിന്നെഞാനെന്‍റെ രുപംനോക്കിച്ചിരിച്ചു, അല്ല പൊട്ടിച്ചിരിച്ചു...!\nഈവണ്ടി ഒരുകരയ്ക്കടുക്കാന് എനിയെത്ര ചിരികള് സഹിക്കണം ഞാന് ?\n07 ഓഗസ്റ്റ് 2010\nഇന്നലെ ഒരു സുഹൃത്ത് വിളിച്ചു പറഞ്ഞപ്പോളാണ്\nവരുതെ ഇരിക്കയല്ലെ, ഒരു കവിത\nവെറുതേ വിചാരിച്ചു പോയി..!\nകുടി നഷ്ടമായ മനുഷ്യന്റെ മീതെ\nഅഭിനവ മാഫിയ പിടിമുറുക്കുമ്പോഴും,\nവായിച്ച പ്രത്യയ ശാസ്ത്രങ്ങള്\nനാളേക്കു വേദന നല്കാന്\nവയ്യ...എനിക്കു കവിത എഴുതാനാവില്ല...!\nഅതു കവിത വറ്റിയതു കൊണ്ടല്ല താനും....!!!\nകാലനെ കണ്ട പട്ടി ഓരി നിര്‍ത്തുന്നതേയുള്ളൂ,\nവീണ്ടും വരും കനവൊരുക്കാനൊരു രാത്രി\nഇപ്പകലിന് കൊടിയ ദുരന്തം\nഎഴുതിയത് - സഹ്യന് ഊരള്ളൂര്5അഭിപ്രായങ്ങൾ:\nഇരുപതും പാതിയും ചേര്‍ന്ന പുതുവര്‍ഷമേ\nനീ ഇരുളില് തെളിയുന്ന ദീപമാവട്ടെ\nഹൃദയത്തില് സുഗന്ധമായും, നല്ല കാമന\nകളുടെ വസന്തമായും, പൂക്കാലം വിടര്‍ത്തട്ടെ.\nഇല്ല, ആശംസയേകില്ല നിനക്ക്, നീ നന്നായേ\nപറ്റൂ അല്ലലില്ലാതിജീവിതം മുന്നേറുവാന്


ആറ് ജില്ലകളിൽ നിന്നുള്ള9പഞ്ചായത്തുകളാണ് അവാർഡിനർഹരായത്\n28 Oct, 2020 at 01:30 AM\nവിവിധ മേഖലകളില് മികച്ച നേട്ടം കൈവരിച്ച പഞ്ചായത്തുകളെ കണ്ടെത്താന് മീഡിയവണ് സംഘടിപ്പിച്ച മഹാപഞ്ചായത്തിന്‍റെ അവാർഡുകൾ വിതരണം ചെയ്തു. ആറ് ജില്ലകളിൽ നിന്നുള്ള9പഞ്ചായത്തുകളാണ് അവാർഡിനർഹരായത്.\nപാലക്കാട് പൂക്കോട്ട്ക്കാവ് പഞ്ചായത്ത്, തൃശ്ശൂർ പെരിഞ്ഞനം പഞ്ചായത്ത്, കണ്ണൂര് ജില്ലയിലെ മയ്യില്, മാങ്ങാട്ടിടം, പേരാവൂര്, വയനാട് ജില്ലയിലെ മേപ്പാടി, നൂല്‍പ്പുഴ കാസര്‍കോഡ് ജില്ലയിലെ ബേഡഡുക്ക , കൊല്ലം ജില്ലയിലെ നെടുമ്പന എന്നീ പഞ്ചായത്തുകളാണ് വിവിധ മേഖലകളിൽ അവാർഡിനർഹരായത്. പൂക്കോട്ട്ക്കാവ് പഞ്ചായത്തിനും പെരിഞ്ഞനം പഞ്ചായത്തിനുമുള്ള അവാർഡുകൾ മന്ത്രി കെ. കൃഷ്ണൻകുട്ടി വിതരണം ചെയ്തു.\nകണ്ണൂര് ജില്ലയിലെ മയ്യില്, മാങ്ങാട്ടിടം, പേരാവൂര്, വയനാട് ജില്ലയിലെ മേപ്പാടി, നൂല്‍പ്പുഴ കാസര്‍കോട് ജില്ലയിലെ ബേദഡുക്ക എന്നീ പഞ്ചായത്തുകള്‍ക്കുള്ള അവാര്‍ഡുകൾ മന്ത്രി കടന്നപ്പളളി രാമചന്ദ്രനാണ് വിതരണം ചെയ്തത്. മികച്ച പ്രവര്‍ത്തനം നടത്തിയ പഞ്ചായത്തുകളെ ആദരിക്കാനുളള മീഡിയവണിന്‍റെ തീരുമാനം മാതൃകാപരമാണെന്ന് മന്ത്രി പറഞ്ഞു.\nകൊല്ലം ജില്ലയില് അവാര്‍ഡിനർഹമായ നെടുമ്പന പഞ്ചായത്തിനുള്ള അവാര്‍ഡ് മന്ത്രി ജെ. മേഴ്സിക്കുട്ടിയമ്മയില് നിന്നും പഞ്ചായത്ത് പ്രസിഡന്‍റ് എസ്. നാസറുദ്ദീന് ഏറ്റുവാങ്ങി. ജല സംരക്ഷണത്തിനും മികച്ച കുടിവെള്ള പദ്ധതികള്‍ക്കുമായാണ് നെടുമ്പന പഞ്ചായത്ത് തെരഞ്ഞെടുക്കപ്പെട്ടത്. പരിപാടിയുടെ സ്പോണ്‍സറായ കൈരളി ജ്വല്ലേഴ്സ് എം.ഡി എം. നാദിര്‍ഷ മന്ത്രിയില് നിന്ന് ഉപഹാരം ഏറ്റുവാങ്ങി. കൊല്ലം ജില്ലാ കലക്ടര് ബി. അബ്ദുല് നാസറും ചടങ്ങില് സംബന്ധിച്ചു. കൈരളി ജ്വല്ലേഴ്സ്, സണ് സെന്‍സ് സോളാർ, പീപ്പിൾസ് ഫൌണ്ടേഷന് എന്നിവയുടെ സഹകരണത്തോടെയായിരുന്നു മീഡിയവണ് മഹാപഞ്ചായത്ത് സംഘടിപ്പിച്ചത്.\nMediaOne Mahapanchayathaward distribution\nജാതി മത രഹിതര്‍ക്ക് ഇടമില്ലാത്ത ഇ.ഡബ്ല്യു.എസ് സംവരണം\nശിവശങ്കര് സത്യം മറച്ചുവെക്കുന്നുവെന്ന് കസ്റ്റംസ്\n''നിങ്ങളെന്തിനാണ് ഒരു മുസ്‍ലീമിനെ വിവാഹം ചെയ്തത്?''; വൈറലായി നടി പ്രിയാമണിയുടെ മറുപടി


Farhan Fazil new Malayalam movie Steve Lopez - Malayalam Filmibeat\n| Published: Monday, December 1, 2014, 18:05 [IST]\nഗോവന് അന്താരാഷ്ട്ര ചലച്ചിത്ര മേളയില് ഒരു താരത്തെ ആരും കണ്ടില്ല. ഞാന് സ്റ്റീവ് ലോപസ് എന്ന ചിത്രത്തിലെ ഫര്‍ഹാന് ഫാസില് മേളയില് ഒറ്റപ്പെട്ടു. താന് അഭിനയിച്ച സിനിമ കണ്ടിറങ്ങിയപ്പോഴാണ് താരത്തെ എല്ലാവരും ശ്രദ്ധിച്ചത്. ഇന്ത്യന് പനോരമ വിഭാഗത്തിലായിരുന്നു ഞാന് സ്റ്റീവ് ലോപസ് പ്രദര്‍ശിപ്പിച്ചത്. ഫാസിലിനോടും സഹോദരന് ഫഹദിനോടും ആരാധന ഉള്ള സ്‌നേഹിതന്‍മാര് നായകനോട് വിശേഷങ്ങള് ആരാഞ്ഞു. അപ്പോഴാണ് താരത്തിന് ആശ്വാസമായത്.\nഅങ്ങനെ ചലച്ചിത്ര മേളയില് എത്തിയതിന്റെ അമ്പരപ്പ് മാറി. ഫര്‍ഹാന് ഭാവി പ്രതീക്ഷകളെക്കുറിച്ച് മനസ്സ് തുറന്നു. അച്ഛന്റെയും സഹോദരന്റെയും വഴിയില് നിന്നും മാറി പുതു വഴി തേടി അലയുകയാണെന്ന് ഫര്‍ഹാന് പറഞ്ഞു. സിനിമയില് പുതിയ ഇടം കണ്ടെത്താന് ആണ് എന്റെ ശ്രമം എന്നും ഫര്‍ഹാന് പറഞ്ഞു.\nതാരത്തിന്റെ ആഗ്രഹം ചെറുതൊന്നും അല്ല. സ്വന്തമായി സിനിമാ കമ്പനി തുടങ്ങി സംവിധാനത്തിലേയ്ക്ക് ചുവടുവയ്ക്കുകയാണ് ലക്ഷ്യം. അഭിനയ രംഗത്തു തന്നെ നില്‍ക്കണമെന്ന മോഹമൊന്നും ഇല്ലെന്നും താരം പറഞ്ഞു. സംവിധാനം ഇഷ്ടം ആണ്. സിനിമയുടെ മറ്റ് മേഖലകളിലേയ്ക്ക് ആണ് എന്റെ കൂടുതല് ശ്രദ്ധ. സ്റ്റീവ് ലോപ്പസിന്റെ സംവിധായകന് രാജീവേട്ടന്റെ അടുത്ത സിനിമയില് അസിസ്റ്റ് ആകാന് പോകുമെന്നും ഫര്‍ഹാന് പറഞ്ഞു.\nസിനിമ പഠിക്കണം എന്നാണ് താരത്തിന്റെ ആഗ്രഹം. അഭിനയിക്കാന് പലരില് നിന്നും ക്ഷണമുണ്ടെന്നും ഒന്നും തീരുമാനിച്ചിട്ടില്ലെന്നും ഫര്‍ഹാന് ഫാസില് ഗോവന് അന്താരാഷ്ട്ര ചലച്ചിത്ര മേളയില് എത്തിയ സുഹൃത്തുക്കളോട് പറഞ്ഞു.\nRead more about: actor malayalam goa film festival നായകന് മലയാളം ഗോവ സിനിമ ചലച്ചിത്ര മേള\nMalayalam actor Farhan Fazil inactive face in Goa film festival


കരുണയുടെ ഉപമകൾ (ലൂക്കാ 15:1-33) – Catholic VOX Online NEWS | Christian News | Malayalam News | Vatican News\nHome/Meditation/കരുണയുടെ ഉപമകൾ (ലൂക്കാ 15:1-33)\nകരുണയുടെ ഉപമകൾ (ലൂക്കാ 15:1-33)\nvox_editor Follow on Twitter Send an email 14th September 2019\nആണ്ടുവട്ടത്തിലെ ഇരുപത്തിനാലാം ഞായർ\nമരുഭൂമിയിൽ അലഞ്ഞു നടക്കുന്ന ഒരിടയൻ, നഷ്ടപ്പെട്ട നാണയം കണ്ടെത്തുന്നതുവരെ വീട്ടിലുള്ള എല്ലാം തകിടം മറിക്കുന്ന ഒരു സ്ത്രീ, വഴി കണ്ണോടെ കാത്തിരിക്കുന്ന ഒരു പിതാവ്. സുവിശേഷത്തിൽ നിറഞ്ഞുനിൽക്കുന്ന കരുണയുടെ കഥാപാത്രങ്ങളാണിവർ. കരുണയുടെ പരിമളം വിതറുന്ന മൂന്ന് ഉപമകളിലെ കഥാപാത്രങ്ങൾ. ഈ ഉപമകളെ വേണമെങ്കിൽ സുവിശേഷത്തിനുള്ളിലെ സുവിശേഷം എന്ന് വിളിക്കാം. ഈ ഉപമകളുടെ വശ്യമായ സൗന്ദര്യം ഇതിലെ ഓരോ പദങ്ങളിലും വരികളിലും വ്യാകരണത്തിലും പോലും നിറഞ്ഞു നിൽക്കുന്ന ദൈവത്തിന്റെ മുഖമാണ്.\nസുവിശേഷം തുടങ്ങുന്നത് പാപികളോടും ചുങ്കക്കാരോടുമുള്ള യേശുവിൻറെ സൗഹൃദത്തിൻറെ ആൽക്കമി വർണിച്ചു കൊണ്ടാണ്. യേശുവിന് അവരോടൊപ്പമായിരിക്കുമ്പോഴുള്ള ഒരു ഭവനാത്മകത മറ്റ് ആരിൽ നിന്നും അനുഭവിക്കുന്നില്ല എന്നകാര്യം ലൂക്കായുടെ സുവിശേഷം മനോഹരമായി പലയിടങ്ങളിലും ചിത്രീകരിക്കുന്നുണ്ട്. ചില ബന്ധങ്ങളുടെ ഊഷ്മളത കാണുമ്പോൾ ഉള്ളിൽ തമസ്സുള്ളവർക്ക് അസ്വസ്ഥതയുണ്ടാകും. അങ്ങനെയുള്ളവർ പിറുപിറുക്കും. പിന്നീടത് കപടസദാചാരത്തിന്റെ നിയമങ്ങളായി തീരുകയും ചെയ്യും. അതുകൊണ്ടാണ് യേശു ഒന്നിനു പിറകെ ഒന്നായി ജീവിതത്തിന്റെ അർത്ഥതലങ്ങൾ വ്യക്തമാക്കുന്ന മൂന്ന് ഉപമകൾ പറയുന്നത്: ഒരു നഷ്ടപ്പെട്ട ആട്, ഒരു നഷ്ടപ്പെട്ട നാണയം, വീടുവിട്ടിറങ്ങിയ ഒരു മകനും അവന്റെ സ്വയം നഷ്ടപ്പെടലും. നഷ്ടപ്പെടലിന്റെ കഥയാണ് ഉപമകൾ പറയുന്നത്. ഒപ്പം വേദന അനുഭവിക്കുന്ന ദൈവത്തിന്റെ ചിത്രവും അവന്റെ അന്വേഷണവും അവസാനം കണ്ടെത്തി കഴിയുമ്പോഴുള്ള അവൻറെ സന്തോഷവുമെല്ലാം ഹൃദയസ്പർശിയായി സുവിശേഷകൻ ചിത്രീകരിക്കുന്നു.\nആടിനോടുള്ള ഇടയന്റെ തീവ്രമായ സ്നേഹത്തിൻറെ ഉപമയാണ് ആദ്യത്തേത്. മരുഭൂമിയിലെ കല്ലുകളുടെയും മുള്ളുകളുടെയുമിടയിൽ അവൻ ആടിനെ അന്വേഷിച്ചു നടക്കുന്നു. വലിയൊരു സന്ദേശം ഈ ചിത്രം നൽകുന്നുണ്ട്. നമ്മൾ ദൈവത്തെ നഷ്ടപ്പെടുത്തിയാലും അവൻ ഒരിക്കലും നമ്മെ നഷ്ടപ്പെടുത്തുന്നില്ല. നഷ്ടപ്പെട്ട ആടല്ല ഇടയനെ കണ്ടെത്തുന്നത്. ഇടയനാണ് അതിനെ കണ്ടെത്തുന്നത്. അത് ആലയിലേക്ക് മടങ്ങുകയല്ലായിരുന്നു. അകലുകയായിരുന്നു. ഇടയൻ അകന്നു പോയതിനെ ശാസിക്കുന്നില്ല. ശിക്ഷിക്കുന്നുമില്ല. ചുറ്റിനും പതിയിരിക്കുന്ന അപകടങ്ങളിൽനിന്നും ആടിനെ ജീവനോടെ കിട്ടിയല്ലോ. അതാണ് അവൻറെ ആശ്വാസം. പിന്നീടുളള ചിത്രം തീർത്തും തരളിതമാണ്. അവൻ ആ ആടിനെ തോളത്ത് ചുമന്നു കൊണ്ടു വരുന്നു. അകന്നുപോയ ആ ആട് തീർത്തും അവശയാണ് എന്നവനറിയാം. ആലയിലേക്കുള്ള മടങ്ങിവരവിൽ വഴിയിൽ അത് തളർന്നു വീഴരുത്. അതിനാൽ അവൻ അതിനെ തൻറെ തോളിലേറ്റുന്നു. എത്ര സുന്ദരമാണീ കാഴ്ച. നോക്കുക, അവനിൽ നിന്നും അകന്നു പോയി എന്ന തെറ്റിന് ദൈവം അത്ര വലിയ പ്രാധാന്യം കൊടുക്കുന്നില്ല. മറിച്ച് അവൻറെ ഉത്കണ്ഠ നമ്മൾ തളർന്നു വീഴാതിരിക്കുക എന്നതാണ്. എന്തെന്നാൽ ദൈവം ജീവൻറെ പ്രണയിനിയാണ്.\nയേശു ഒത്തിരി പേർക്ക് സൗഖ്യം നൽകുന്നതായിട്ട് സുവിശേഷങ്ങൾ ചിത്രീകരിക്കുന്നുണ്ട്. പക്ഷേ ആരെയും ഒരു സാമ്പ്രദായികമായ ഘടനയിലേക്ക് ചേർത്തു നിർത്താനോ, ചില നിയമങ്ങൾ പാലിക്കുന്നവരാക്കാനോ അവൻ നിർബന്ധിക്കുന്നില്ല. അവൻ അവരെ മാനവികതയുടെ പൂർണതയിലേക്ക് പിടിച്ചു ഉയർത്തുകയാണ്. ദൈവികാനുഭവത്തിന്റെ സന്തോഷത്തിലേക്ക് നയിക്കുകയാണ്. ഓർക്കുക, ദൈവം നിന്നെ കണ്ടെത്തുന്നത് നിൻറെ കുറവുകളെയും ദൗർബല്യങ്ങളെയും പർവതീകരിച്ച് ഏതെങ്കിലും ഒരു സമ്പ്രദായത്തിന്റെ ചുറ്റളവിൽ നിർത്തുന്നതിന് വേണ്ടിയല്ല. മറിച്ച് അതിരുകളില്ലാത്ത സ്വാതന്ത്ര്യത്തിന്റെ പൂർണതയനുഭവിക്കുന്നതിനു വേണ്ടിയാണ്.\nദൈവത്തിൻറെ ആകുലത നാണയം നഷ്ടപ്പെട്ട വീട്ടമ്മയുടെതുപോലെയാണ്. നഷ്ടപ്പെട്ടത് സാധാരണ ഒരു നാണയമല്ല. മൂല്യമുള്ളത് തന്നെയാണ്. അവൾ വിളക്കു തെളിക്കുന്നു. വീട് മുഴുവനും അടിച്ചു വാരുന്നു. പോട്ടെ സാരമില്ല, ഇനി എപ്പോഴെങ്കിലും മുറികൾ വൃത്തിയാക്കുമ്പോൾ കിട്ടുമെന്ന് വിചാരിച്ച് അവൾ അന്വേഷണത്തെ മാറ്റിവയ്ക്കുന്നില്ല. മറിച്ച് മുറിയുടെ ഏതോ ഒരു ഇരുൾ മൂലയിൽ നിന്നും അവൾ ആ നാണയത്തെ കണ്ടെത്തുന്നു. ഈ ഒരു അവസ്ഥ നമ്മിലും സംഭവിക്കുന്നുണ്ട്. നമ്മിൽ ഉണ്ടായിരുന്ന ഒത്തിരി നന്മകൾ ഹൃദയമാകുന്ന ഭവനത്തിന്റെ ഏതോ കോണിൽ പൊടിപിടിച്ചു കിടക്കുന്നുണ്ട്. വീട്ടമ്മയാകുന്ന ദൈവം അതിനുള്ളിലേക്ക് ഒന്ന് പ്രവേശിക്കട്ടെ. മറഞ്ഞുകിടക്കുന്ന എല്ലാ നന്മകളും അവൾ പുറത്തെടുത്ത് ആഘോഷമാകും.\nനഷ്ടപ്പെടാൻ ഇനി ഒന്നുമില്ലാത്ത ഒരു പിതാവ്. ഒരു പുത്രൻ ഭവനം ഉപേക്ഷിച്ചു നടന്നിറങ്ങിയതെയുള്ളൂ അവന്റെ ഭവനം മൂകമായി കഴിഞ്ഞു. അകന്നുപോയ ആ മകൻറെ മേൽ ഒരു കുറ്റവും പിതാവ് ആരോപിക്കുന്നില്ല. മറിച്ച് അവനോടുള്ള സ്നേഹത്തിൻറെ വലിയൊരു നിധി ഹൃദയത്തിൽ സൂക്ഷിച്ച് അവനായി കാത്തിരിക്കുകയാണ്. അവൻ കുഞ്ഞല്ല. പക്വതയുള്ളവനാണ്, പ്രായപൂർത്തിയായവനാണ്. ഇന്നല്ലെങ്കിൽ നാളെ ഒരു തിരിച്ചറിവ് ഉണ്ടാകും. അന്നവൻ വരും. അങ്ങനെ ഒരുനാൾ അവൻ തിരിച്ചു വരുന്നു. അന്ന് ആ വൃദ്ധ പിതാവ് ഓടുന്നുണ്ട്. മകനെ ചേർത്തു നിർത്താനും ആലിംഗനം ചെയ്യാനും. മകൻറെ ഒരു ക്ഷമാപണവും ആ പിതാവിന് ഇനി വേണ്ട. അവന് ആ മകനെ മാത്രം മതി. മകനുവേണ്ടി കാത്തിരുന്ന ആ വിശ്വസ്തനായ പിതാവ് അവൻറെ സന്തോഷം മാത്രമാണ് ആഗ്രഹിക്കുന്നത്.\nമൂന്നു ഉപമയുടെയും ക്ലൈമാക്സ് ആനന്ദത്തിന്റെയും ആഘോഷത്തിന്റെയും ചിത്രമാണ്. സ്വർഗ്ഗത്തിലെ സന്തോഷമാണ് അവിടെ ചിത്രീകരിക്കുന്നത്. എവിടെ നിന്നാണ് ഈ ആനന്ദം ഉൽഭവിക്കുന്നത്? അത് ജനിക്കുന്നത് സ്നേഹത്തിൽ നിന്നാണ്. ഉത്തമഗീതത്തിലെ പ്രണയിനിയെ പോലെയാണ് ദൈവം. അവൻ അന്വേഷിക്കുകയാണ്, “കണ്ടോ, നിങ്ങളെൻ പ്രാണപ്രിയനെ?”\nഞാനും നീയുമാണ് ദൈവത്തിൽ നിന്നും അകന്നു പോയ ആ പ്രണയിനി. അവൻ ഇന്നും അന്വേഷിച്ചു നടക്കുകയാണ്. ഓടിയൊളിക്കണ്ട ഇനി അവനിൽ നിന്നും. ഓടിയടുക്കാം നമുക്ക്. തിരിച്ച് പോകാം ആ ഭവനത്തിലേക്ക്.


AFC cup: India won by Myanmar by one goal | എഎഫ്‌സി കപ്പ് യോഗ്യതാ റൗണ്ടിൽ ജയത്തോടെ ഇന്ത്യയുടെ തുടക്കം; മ്യാന്മറിനെ തോൽപ്പിച്ചത് എതിരില്ലാത്ത ഒരു ഗോളിന്; സമനില പ്രതീക്ഷിച്ച മത്സരത്തിൽ 90ാം മിനിട്ടിൽ ഗോൾ നേടിയത് സുനിൽ ഛേത്രി - MarunadanMalayali.com\nMarch 28, 2017 | 10:02 PM IST | Permalink\nയാങ്കൂൺ(മ്യാന്മർ): എഎഫ്സി കപ്പ് യോഗ്യതാ റൗണ്ടിലെ ആദ്യ മത്സരത്തിൽ ഇന്ത്യക്ക് ജയം. മ്യാന്മറിന് എതിരെ ഏകപക്ഷീയമായ ഒരു ഗോളിനാണ് ഇന്ത്യ ജയിച്ചത്. സമനിലയിലേക്കെന്ന് തോന്നിച്ച മത്സരത്തിന്റെ 90-ാം മിനിറ്റിൽ സുനിൽ ഛേത്രിയാണ് ഇന്ത്യക്കായി വിജയഗോൾ നേടിയത്.\nഇതോടെ 2013ൽ എഎഫ്‌സി ചാലഞ്ച് കപ്പ് യോഗ്യതാ റൗണ്ടിൽ മ്യാന്മറിനോടേറ്റ ഒരു ഗോൾ തോൽവിക്കു പകരം വീട്ടാനും ഇന്ത്യയ്ക്കായി. മ്യാന്മറിനെതിരായ വിജയത്തോടെ ഗ്രൂപ്പ് എയിൽ ഇന്ത്യയ്ക്ക് മൂന്നു പോയിന്റായി.\nകംബോഡിയയ്‌ക്കെതിരായ സന്നാഹ മൽസരത്തിൽ വിജയിച്ച ടീമിൽ ഏതാനും മാറ്റങ്ങൾ വരുത്തിയാണ് പരിശീലകൻ സ്റ്റീഫൻ കോൺസ്റ്റന്റൈൻ ടീമിനെ അണിനിരത്തിയത്. മലയാളിതാരം അനസ് എടത്തൊടിക ഇത്തവണയും സന്ദേശ് ജിങ്കാനൊപ്പം പ്രതിരോധത്തിന് കരുത്തുപകർന്നപ്പോൾ സി.കെ. വിനീത് ഇത്തവണ പകരക്കാരുടെ ബെഞ്ചിലിരുന്നു.\nഇരുടീമുകളും തുറന്ന അവസരങ്ങൾ പാഴാക്കുന്നതു കണ്ട മൽസരത്തിന്റെ ആദ്യപകുതിയിൽ ലീഡ് നേടാനുള്ള സുവർണാവസരം ഇന്ത്യയ്ക്കു ലഭിച്ചതാണ്. ഗോളി പോലും സ്ഥാനം തെറ്റിനിൽക്കെ തുറന്ന പോസ്റ്റിനു മുന്നിൽ പന്തു ലഭിച്ച ജാക്കിചന്ദ് സിങ്, അവിശ്വസനീയമാംവിധം പന്ത് ക്രോസ് ബാറിനു മുകളിലൂടെ ഉയർത്തിവിട്ട് അവസരം പാഴാക്കുകയായിരുന്നു.\nഗ്രൂപ്പ് എയിൽ ഇന്ത്യയും മ്യാന്മറും കൂടാതെ കിർഗിസ്ഥാനും മക്കാവുവുമാണുള്ളത്. ഹോം എവേ രീതിയിൽ എല്ലാ ടീമുകളും പരസ്പരം രണ്ടു മത്സരങ്ങൾ വീതം കളിക്കും.


ദുരിതബാധിതര്‍ക്ക് സഹായമേകി കുടുംബശ്രീ, കൈക്കരുത്തിന്റേയും മനക്കരുത്തിന്റേയും മാതൃക | Ernakulam Local News about Kudumbasree - Malayalam Oneindia\nദുരിതബാധിതര്‍ക്ക് സഹായമേകി കുടുംബശ്രീ, കൈക്കരുത്തിന്റേയും മനക്കരുത്തിന്റേയും മാതൃക\nUpdated: Tue, Sep 4, 2018, 19:43 [IST]\nകാക്കനാട്: പ്രളയത്തില് സര്‍വ്വവും ഒലിച്ചുപോയി ദുരിതപാതയിലേക്കിറങ്ങേണ്ടി വന്നവര് കാതങ്ങള്‍ക്കപ്പുറമുള്ള തുല്യ ദു:ഖിതര്‍ക്ക് അന്നമൊരുക്കുന്ന കാഴ്ചയാണ് കളമശ്ശേരിയിലെ കുടുംബശ്രീ സംഭരണ വിതരണ കേന്ദ്രത്തിലേത്. ദുരിതാശ്വാസ കിറ്റുകള് പാക്ക് ചെയ്യുന്നതിന് 1000 വളണ്ടിയര്‍മാരെ നല്‍കാന് കുടുംബശ്രീയോട് ജില്ലാ കലക്ടര് മുഹമ്മദ് വൈ സഫീറുള്ള ആവശ്യപ്പെട്ടപ്പോള് കളമശ്ശേരിയില് സ്വന്തം നിലയില് പാക്കിങ് കേന്ദ്രം തന്നെ തുറന്ന് കുടുംബശ്രീ ജില്ലാ മിഷന് ദുരിതാശ്വാസ പ്രവര്‍ത്തനത്തില് അണിചേര്‍ന്നു.\nആഗസ്റ്റ് 30നാണ് കേന്ദ്രം പ്രവര്‍ത്തനം തുടങ്ങിയത്. ഇതുവരെ ഇരുപതിനായിരത്തിലേറെ കിറ്റുകള് തയ്യാറാക്കി നല്‍കി. ജില്ലയിലെ മുഴുവന് സി.ഡി.എസ്. ഭാരവാഹികളും കുടുംബശ്രീയിലെ എല്ലാ ഉദ്യോഗസ്ഥരും ഉദ്യമത്തില് പങ്കാളികളായി. ഈ കുടുംബശ്രീ വനിതകളില് ഭൂരിഭാഗം പേരും പ്രളയത്തില് പെടുകയും ദുരിതാശ്വാസ ക്യാമ്പുകളില് അഭയം തേടുകയും ചെയ്തവരാണ്.\nതുല്യ ദു:ഖിതരായ സഹജീവികള്‍ക്ക് കിറ്റുകള് തയ്യാറാക്കാന് ലഭിച്ച അവസരം വിലപ്പെട്ടതാണെന്ന് കുടുംബശ്രീ അംഗങ്ങള് പറയുന്നു. പ്രളയപ്പരപ്പില് തങ്ങളെ ആരൊക്കെയോ സുരക്ഷിതരാക്കിയതുപോലെ മറ്റാര്‍ക്കൊക്കെയോ സേവനം ചെയ്യാന് കിട്ടിയ അവസരം. വീട്ടിലും പരിസരത്തും പുനര്‍നിര്‍മാണ, ശുചീകരണ പ്രവര്‍ത്തനങ്ങള് പലതുണ്ടായിട്ടും ഇക്കാരണത്താലാണ് ഓരോരുത്തരും പാക്കിങ് ജോലികളില് പങ്കാളികളാകുന്നതെന്നും ഇവര് പറഞ്ഞു.\nഇതര സംസ്ഥാനങ്ങളില് നിന്നടക്കം എത്തുന്ന സാധനങ്ങള് ഓരോ കുടുംബത്തിനുമായി തരം തിരിച്ചു തയ്യാറാക്കുകയാണ് ചെയ്യേണ്ടത്. സര്‍ക്കാര് നിഷ്‌കര്‍ഷിച്ച എല്ലാ സാധനങ്ങളും കിറ്റില് ഉള്‍പ്പെടുത്തണം. സ്‌നേഹിതയിലെ ജീവനക്കാരും കുടുംബശ്രീ അംഗങ്ങളുടെ മക്കളില് ദീന് ദയാല് ഉപാധ്യായ കൗശല്യ യോജനയില് പരിശീലനം നേടുന്ന വിദ്യാര്‍ത്ഥികളും യജ്ഞത്തില് പങ്കാളികളാണ്. ഇതിനു പുറമേ ജില്ലയിലെ മറ്റു സംഭരണ വിതരണ കേന്ദ്രങ്ങളിലും കുടുംബശ്രീ അയല്‍ക്കൂട്ട അംഗങ്ങള് കര്‍മ്മനിരതരാണ്.\nകുടുംബശ്രീ വിതരണ കേന്ദ്രത്തിലെ പരമാവധി കയറ്റിറക്കു ജോലികളും വനിതകള് തന്നെ ചെയ്യുന്നതും വേറിട്ട കാഴ്ചയാണ്. ഭാരം കൂടിയ ചുമടുകളിറക്കാന് ചുമട്ടുതൊഴിലാളികളുടെ സേവനം തേടുന്നതൊഴിച്ചാല് ട്രക്കില് കയറി ചുമടിറക്കുന്നതും തയ്യാറാക്കിയ ചുമടുകള് കയറ്റുന്നതും ഇവരാണ്. ജോലി സമയം ക്രമീകരിച്ചതും മാതൃകാപരമായാണ്. രാവിലെ ഒമ്പത് മുതല് ഉച്ചക്ക് രണ്ടു വരെ, രണ്ടു മുതല് വൈകീട്ട് ആറുവരെ, ആറു മുതല് രാത്രി 10 വരെ മൂന്ന് ഷിഫ്റ്റുകളാണുള്ളത്. ദൂരെനിന്നു വരുന്നവരെയാണ് ആദ്യ ഷിഫ്റ്റില് ഉള്‍പ്പെടുത്തിയിട്ടുള്ളത്.\nകൂടുതല് പ്രായമുള്ളവരെയും ഇക്കൂട്ടത്തില് പെടുത്തിയിട്ടുണ്ട്. രണ്ടു മണിയോടെ ഇവരെ ഇരുന്നു ചെയ്യാവുന്ന ലളിതമായ ജോലികള്‍ക്ക് നിയോഗിക്കും. രണ്ടാമത്തെ ഷിഫ്റ്റ് കഴിഞ്ഞിറങ്ങുന്നവര് ശുചീകരണ ജോലികളിലേക്കു തിരിയും. അവസാന ഷിഫ്റ്റ് 10 മണി വരെയാണെങ്കിലും പലപ്പോഴും ഒരു മണിക്കൂറോളം അധികവുമെടുക്കും. മേല്‍നോട്ടം വഹിക്കാന് പ്രത്യേകിച്ച് ആരുമില്ലെന്നതും പ്രത്യേകതയാണ്. ഓരോരുത്തരും ഏതു ജോലിയും ചെയ്യും.\nദുരിതാശ്വാസ പ്രവര്‍ത്തനങ്ങളില് പങ്കാളികളാവുന്ന ഓരോരുത്തരും തൊഴിലാളികളായി മാറണമെന്ന് ജില്ലാ മിഷന് ഉദ്യോഗസ്ഥര് ഒരുമിച്ചെടുത്ത തീരുമാനമാണെന്ന് അസി. കോ ഓര്‍ഡിനേറ്റര് ടി.എം. റജീന പറഞ്ഞു. പ്രളയത്തിനു മുന്നില് എല്ലാവരും തുല്യരായിരുന്നു എന്ന് പ്രകൃതി പഠിപ്പിച്ച പാഠം ഉള്‍ക്കൊണ്ടെടുത്ത തീരുമാനമാണിതെന്നും അവര് പറഞ്ഞു.\nവിഷപ്പുക കൊണ്ട് മൂടി കൊച്ചി നഗരം! ശ്വാസ തടസ്സത്തിലും കണ്ണെരിച്ചിലിലും വലഞ്ഞ് ജനം\nErnakulam Local News about Kudumbasree\nകാണാതായ ജീവനക്കാരന്റെ ഭാര്യയ്ക്ക് ആനുകൂല്യം നല്‍കണം: മനുഷ്യാവകാശ കമ്മീഷന്\nപെരിയ ഇരട്ടക്കൊലപാതകം; സംശയം നേതൃനിരയിലേക്കും, പ്രതികളെ ഹാജരാക്കിയത് പ്രമുഖ നേതാവ്


അന്ന് വഴിതെറ്റിപ്പോയിരുന്നെങ്കിൽ ഇന്ന് കാട്ടറബിയുടെ ഒട്ടകത്തെ കറന്നേനെ;രസകരമായ യാത്രാനുഭവങ്ങളുമായി ബിജുകുട്ടൻ | Celebrity Travel experience Bijukuttan\nഅന്ന് വഴിതെറ്റിയിരുന്നെങ്കിൽ ഇന്ന് അറബിയുടെ ഒട്ടകത്തെ കറന്നേനെ; നടൻ ബിജുകുട്ടന്റെ യാത്രകൾ\nപൊന്നു ടോമി July 10, 2020 11:45 AM IST\nഅന്ന് ദുബായിൽ വച്ച് വഴിതെറ്റിപ്പോയിരുന്നെങ്കിൽ ഇന്ന് വല്ല അറബിയുടെ ഒട്ടകത്തെ കറന്നോ, ഈന്തപ്പഴം പറിച്ചുമൊക്കെ നടക്കുന്ന ആളായിരിക്കും ഞാൻ. ബിജുകുട്ടന്റെ യാത്രാനുഭവ വിശേഷങ്ങൾ തുടങ്ങുന്നത് ഈ കഥയിൽ നിന്നുമാണ്. മിമിക്രി ആർട്ടിസ്റ്റ് എന്ന ലേബലിൽ നിന്നും ഇന്ന് മലയാളസിനിമയിലെ ഹാസ്യതാരങ്ങളിൽ ഒരാളായി മാറിയ ബിജുകുട്ടനോട് യാത്രകളെക്കുറിച്ച് ചോദിച്ചപ്പോൾ പറഞ്ഞത് ഇങ്ങനെ, നമ്മുടെ ജീവിതം തന്നെ വലിയൊരു യാത്രയല്ലേ. പിന്നെ എന്തുകാര്യത്തിലേക്ക് എത്തിച്ചേരണമെങ്കിലും ഒരു ചെറിയ യാത്ര നടത്തണം. അങ്ങനെ നോക്കുമ്പോൾ ലൈഫ് ഫുൾ ട്രിപ്പാണെന്ന് പറയാം.\nസ്റ്റേജ് ഷോകളിൽ നിന്നാണ് എന്റെ തുടക്കമെന്ന് എല്ലാവർക്കും അറിയാം. പ്രോഗ്രാമിനായി കേരളത്തിലും വിദേശത്തുമെല്ലാം ഒരുപാട് യാത്ര പോയിട്ടുണ്ട്. നമ്മുടെ നാട്ടിൽ തന്നെ തിരുവനന്തപുരം മുതൽ അങ്ങേയറ്റം കാസർഗോഡ് വരെ സഞ്ചരിച്ചിട്ടുണ്ട്. ഒരു ദിവസം കണ്ണൂരിലാണെങ്കിൽ പിറ്റേന്ന് കൊല്ലത്തായിരിക്കും ഷോ.\nഒരു ബുദ്ധിമുട്ടും വിചാരിക്കാതെ ഓടിയെത്തുക എന്നതുമാത്രമായിരിക്കും ആ സമയത്തെ ചിന്ത. നമ്മൾ വാക്കുകൊടുത്തിട്ടാണ് അവിടെ കുറെ മനുഷ്യർ കാത്തിരിക്കുന്നത്. വാക്കുതെറ്റിക്കാനാവില്ലല്ലോ. അപ്പോൾ യാത്രയുടെ വിഷമങ്ങളൊന്നും ആലോചിക്കില്ല. പണ്ടൊക്കെ ഷോ ചെയ്താൽ മാത്രം പോരായിരുന്നു. നേരത്തെയെത്തി സ്റ്റേജൊക്കെ ഒരുക്കണം, കർട്ടൻ കെട്ടണം. അങ്ങനെ പണികൾ ഒരുപാടുണ്ടായിരുന്നു. ഇതെല്ലാം കഴിഞ്ഞ് അവിടെക്കൂടിയിരിക്കുന്ന മനുഷ്യരെ ചിരിപ്പിക്കണം. ഏറ്റവും കഷ്ടപ്പാട് അതിനാണ്. എങ്കിലും ഇന്നുവരെ ഞാൻ ചെയ്യുന്ന ജോലിയോട് 100 ശതമാനം കൂറ് പുലർത്താൻ എനിക്കായിട്ടുണ്ടെന്നാണ് വിശ്വാസം.\nപരിപാടികൾക്ക് വേണ്ടി യാത്രചെയ്യുന്നതിനാൽ വേറെ പ്രത്യേകിച്ച് യാത്ര പോകേണ്ടി വന്നിട്ടില്ല, അതിന് സമയവും കിട്ടിയിട്ടില്ല . പിന്നെ ഈ പറഞ്ഞതുപോലെ ഫുൾടൈം ഓട്ടമല്ലേ. വിവാഹമൊക്കെ കഴിഞ്ഞ് മക്കളൊക്കെ ആയതിനുശേഷമാണ് ചെറിയ ഫാമിലി ട്രിപ്പൊക്കെ പോയി തുടങ്ങിയത്.\nഅതും മക്കളുടെ വേക്കേഷൻ സമയമൊക്കെ നോക്കിയാണ്. കഴിഞ്ഞതവണത്തെ വെക്കേഷന് ഞങ്ങൾ ഹൈദരാബാദ് പോയി. ചാർമിനാറും മറ്റുമൊക്കെ കണ്ടത് മക്കൾക്കും ഇഷ്ടമായി. ശ്രീപത്മനാഭസ്വാമി ക്ഷേത്രം, ആറ്റുകാൽ ക്ഷേത്രം അടക്കം തിരുവനന്തപുരത്തും ഞങ്ങൾ കഴിഞ്ഞ വർഷം പോയിരുന്നു.ഇത്തവണത്തെ അവധിയ്ക്കും ചില പ്ലാനുകളൊക്കെയുണ്ടായിരുന്നു, പക്ഷെ എല്ലാം കൊറോണ കൊണ്ടുപോയി.\nദുബായിൽ ചായക്കട അന്വേഷിച്ച് പോയ ബിജുകുട്ടൻ\nഞാൻ ആദ്യമായി പ്രോഗ്രാമിന് ദുബായിലേക്ക് പോയ സമയത്തെ അനുഭവമാണ്. നമ്മുടെ നാട്ടിലെപ്പോലെ രാവിലെ എഴുന്നേറ്റ് ഞാനും ഒരു സുഹൃത്തുംക്കൂടി ചായക്കട തപ്പിയിറങ്ങി. ഒന്നും പേടിക്കാനില്ല, ഞങ്ങൾക്ക് വഴിതെറ്റില്ല എന്നൊക്കെയായിരുന്നു വിചാരം.\nതിരിച്ചുപോരാൻ ചില അടയാളങ്ങളൊക്കെ കണ്ടുവച്ചാണ് പോകുന്നത്. കുറേ വർഷങ്ങൾക്ക് മുമ്പുള്ള കാര്യമാണ്. ഞങ്ങൾക്ക് വഴിതെറ്റി. തിരിച്ച് എങ്ങനെപോകുമെന്ന് ഒരു പിടിയുമില്ല. ആകെ വിഷമത്തിലായി. ചായക്കട തപ്പിയിറങ്ങിയ ഞങ്ങൾ അവസാനം കുടുങ്ങിയെന്ന് തന്നെ പറയാം. മൊബൈൽ ഒന്നുമില്ലാത്ത കാലമാണ് അല്ലെങ്കിൽ ഫോൺ ചെയ്ത് വിളിച്ചുവരുത്താമായിരുന്നു.\nഅന്നത്തെ കാലത്ത് താമസിക്കുന്നയിടത്ത് തന്നെ ഒരു ലാൻഡ് ലൈൻ ഫോണൊക്കെയെ ഉണ്ടാകാറുള്ളൂ. അതിൽ നിന്നുമാണ് നാട്ടിലേയ്ക്കൊക്കെ വിളിക്കുന്നത്. അങ്ങനെ ഞങ്ങൾ രണ്ടാളും മുന്നോട്ട് നടന്നു അവിടെ കണ്ട ഒരു ഷോപ്പിലൊക്കെ കയറി ഷോയുടെ കാർഡൊക്കെ കാണിച്ചു. അന്ന് ഇന്നത്തെപ്പോലെ അല്ല, കണ്ടാലും ആരും തിരിച്ചറിയില്ല.\nപിന്നെ ഏതോ ഒരു മലയാളിയുടെ ഷോപ്പിൽ ഒട്ടിച്ചിരുന്ന ഞങ്ങളുടെ പരിപാടിയുടെ നോട്ടിസ് കണ്ട് ആരോ മാനേജരെയൊക്കെ വിളിച്ചറിയിച്ചാണ് ഞങ്ങളെ കണ്ടുപിടിച്ചത്. അന്ന് അങ്ങനെ സംഭവിച്ചില്ലായിരുന്നെങ്കിൽ ഇന്ന് വല്ല അറബിടെ ഒട്ടകത്തെ കറക്കലോ, അല്ലെങ്കിൽ ആടിനെ മേച്ചുമൊക്ക നടക്കുന്ന പണികിട്ടിയേനെ എനിക്ക്.\nദുബായ് തന്നെ ഏറ്റവും ഇഷ്ടമുള്ളയിടം\nലോകത്ത് പലയിടത്തും സഞ്ചരിച്ചിട്ടുണ്ടെങ്കിലും ദുബായ് ആണ് തനിക്കേറ്റവും ഇഷ്ടപ്പെട്ടയിടമെന്ന് ബിജുകുട്ടൻ. ദുബായിൽ എത്രവട്ടം പോയിട്ടുണ്ട് എന്ന് ചോദിച്ചാൽ അതിന് കണക്ക് ഉണ്ടാവുകയില്ല. എത്ര പ്രാവശ്യം പോയാലും മതി വരാത്ത ഒരു നാടാണ് ദുബായ്. ഒാരോ തവണയും പുതുമ നിറഞ്ഞ കാഴ്ചകൾ സമ്മാനിക്കുന്നിടമാണ് ദുബായ്. മറ്റെവിടേയും കിട്ടാത്തത്തൊരു ഫ്രീഡം എനിക്ക് ദുബായിൽ ഫീൽ ചെയ്യാറുണ്ട്. നമ്മുടെ നാട് പോലെ തന്നെയെന്നു പറയാം. നമ്മൾ തെറ്റൊന്നും ചെയ്യുന്നില്ലെങ്കിൽ ഏത് പാതിരാത്രിയ്ക്കും ദുബായിലൂടെ നമുക്ക് കറങ്ങിയടിച്ച് നടക്കാം.\nരാത്രിയിലെ ദുബായ് കാഴ്ച്ച പറഞ്ഞറിയിക്കാനാവില്ല. അത്ര മനോഹരമാണത്. കാറിലൂടെ രാത്രിയിൽ അവിടെ സഞ്ചരിക്കണം. പച്ചപ്പും ഹരിതാഭയൊന്നുമില്ലെങ്കിലും ദുബായ് കാണാൻ ഒരു പ്രത്യേക ചന്തമാണെന്നും വല്ലാത്തൊരു അടുപ്പം ആ നാടിനോട് തോന്നുമെന്നും ബിജുകുട്ടൻ. അമേരിക്കയിലും യൂറോപ്പിലുമൊക്ക പോയിട്ടുണ്ടെങ്കിലും ദുബായിയോട് തന്നെയാണ് ഇഷ്ടം കൂടുതലെന്നും ബിജുകുട്ടൻ പറഞ്ഞു.\nEnglish Summary : Celebrity Travel experience Bijukuttan


എന്നാല് ആശുപത്രി അധികൃതര്‍ക്കെതിരെ ഉത്തര്‍പ്രദേശ് സര്‍ക്കാര് രംഗത്തെത്തി. ഓക്സിജന് സിലിണ്ടര് കിട്ടാനില്ലെന്ന കാര്യം ആശുപത്രി അധികൃതര് മറച്ചു വെച്ചു. യോഗി ആദിത്യനാഥ് സന്ദര്‍ശനത്തിനെത്തിയപ്പോള് പോലും ഇക്കാര്യം അറിയിച്ചില്ലെന്നുമാണ് ഉത്തര്‍പ്രദേശ് സര്‍ക്കാരിന്‍റെ വാദം. സംഭവുമാ‍യി ബന്ധപ്പെട്ട് ഗോരഖ്‌പുർ മെഡിക്കൽ കോളജ് പ്രിൻസിപ്പലിനെ സസ്പെൻ‌ഡ് ചെയ്തു. സംഭവത്തിൽ സർക്കാർ അന്വേഷണത്തിനും ഉത്തരവിട്ടിട്ടുണ്ട്. പ്രിന്‍സിപ്പല് സെക്രട്ടറിയുടെ നേതൃത്വത്തില് ഉന്നതല അന്വേഷണത്തിനാണ് ഉത്തരവിട്ടിരിക്കുന്നത്. മെഡിക്കല് വിഭ്യാഭ്യാസ മന്ത്രി അശുതോഷ് ടണ്ഡനാണ് ഇക്കാര്യം അറിയിച്ചത്. ഗുരുതരമായ അലംഭാവം പ്രിന്‍സിപ്പലിന്‍റെ ഭാഗത്തുനിന്ന് ഉണ്ടായതായി മന്ത്രി പറഞ്ഞു.\nഈദിന് റോഡുകളില് നമസ്ക്കരിക്കുന്നത് തടയാന് കഴിയാത്തവര്‍ക്ക് പോലീസ് സ്റ്റേഷനുകളില് ജന്മാഷ്ടമി ആഘോഷിക്കുന്നത് തടയാനും അവകാശമില്ല; ശിവ ആരാധകര് നടത്തുന്ന കന്‍വാര് യാത്രയില് മൈക്കുകള് ഉപയോഗിച്ചില്ലെങ്കില് അതൊരു വിലാപയാത്രയാകും: യോഗി ആദിത്യനാഥ്\nഎഴുപത്തിനാല് കുട്ടികള് ശ്വാസം മുട്ടി മരിച്ചത് യോഗി ആദിത്യനാഥിന് ഒരു പ്രശ്നവുമല്ല; ശ്രീകൃഷ്ണ ജയന്തി അതിവിപുലമായി ആചരിക്കണമെന്ന് ഉത്തരവിട്ടു\nഗോരഖ്പൂരില് കുട്ടികളുടെ കൂട്ടമരണം മറച്ചുവെച്ച് സര്‍ക്കാര് സ്പോണ്‍സേര്‍ഡ് പരിപാടികളും ചര്‍ച്ചകളും നടത്തിയ ടൈം നൗ ചാനലിന് സോഷ്യല് മീഡിയയില് പൊങ്കാല\nഡിട്രോയിറ്റ് സെന്റ് ജോണ്‍സ് മാര് തോമ്മാ കോണ്‍ഗ്രിഗേഷന്റെ ധനശേഖരണാര്ഥം കെസ്റ്റര് ഷോ\nയാത്രക്കാരിക്ക് അസ്വസ്ഥത: വിമാനത്തിന് അടിയന്തര ലാന്‍ഡിങ്\nജോര്‍ജിന് തെരഞ്ഞെടുപ്പില് മല്‍സരിക്കാം\nലോക്സഭാ തെരഞ്ഞെടുപ്പില് കേരളത്തില് ബിജെപി സീറ്റ് നേടുമെന്ന് ടൈംസ് നൗ സര്‍വ്വേ ഫലം\nഡോക്റ്റര് ഷം‌സീര് വയലില് മേയ് നാലിന് ന്യൂയോര്‍ക്കില്\nപോത്താനിക്കാട് വണ്ടാനത്ത് വി വി യോഹന്നാന് (78) നിര്യാതനായി\nമാണി വീണാല് പകരം ജോസ് കെ മാണി; അണിയറയില് ചര്‍ച്ചകള് സജീവം


മാധ്യമങ്ങള് സുവര്‍ണ്ണപ്രതിപക്ഷമാകണം, സാമൂഹ്യപ്രവര്‍ത്തകരും – The Critic\nമാധ്യമങ്ങള് സുവര്‍ണ്ണപ്രതിപക്ഷമാകണം, സാമൂഹ്യപ്രവര്‍ത്തകരും\nസിപിഎമ്മിനെ വിമര്‍ശിക്കലാണ് മാധ്യമപ്രവര്‍ത്തകരുടേയും മനുഷ്യാവകാശ പ്രവര്‍ത്തകരുടേയും പ്രധാന പരിപാടിയെന്നത് കാലാകാലങ്ങളായി കേള്‍ക്കുന്ന വാദമാണ്. സിപിഎം പ്രതിപക്ഷത്തിരിക്കുമ്പോള് കാര്യമായി കേള്‍ക്കാറില്ലെങ്കിലും അധികാരത്തിലെത്തിയാല് സ്ഥിരം പരിപാടിയാണിത്. പിണറായി വിജയന് മുഖ്യമന്ത്രിയായതിനുശേഷം ഈ പ്രചരണം വ്യാപകമാണ്. മന്ത്രിയായിരുന്ന തോമസ് ചാണ്ടിയുടെ രാജിയിലേക്കു നയിച്ച സംഭവവികാസങ്ങളെ തുടര്‍ന്ന് ഈ പ്രചരണം ഉച്ചസ്ഥായിയിലായി.. ഇപ്പോഴിതാ മന്ത്രി ശശീന്ദ്രനെ രാജിയിലേക്കു നയിച്ച് സംഭവവികാസങ്ങള് അന്വേഷിച്ച കമ്മീഷന് മാധ്യമപ്രവര്‍ത്തകരെ നിയന്ത്രിക്കണമെന്നു പറഞ്ഞതും ആഘോഷിക്കപ്പെടുന്നു.\nശശീന്ദ്രന് വിഷയത്തില് മംഗളം ചാനല് ചെയ്തത് കേരളത്തില് ഒരു മാധ്യമവും ന്യായീകരിച്ചിട്ടില്ല. നിലവിലെ നിയമങ്ങള് ഉപയോഗിച്ചുള്ള നടപടികള് സര്‍ക്കാര് സ്വീകരിക്കുകയും വേണം. എന്നാല് അതിന്റെ മറവില് മാധ്യമങ്ങളുടെ വായ് മൂടികെട്ടാനുള്ള നീക്കം അംഗീകരിക്കാനാവില്ല. എല്ലാ മേഖലയിലുമെന്ന പോലെ ഈ മേഖലയിലും മത്സരം രൂക്ഷമായപ്പോള് മുഖ്യമന്ത്രിയുടെയും മറ്റും പുറകില് മൈക്കുമായി മാധ്യമപ്രവര്‍ത്തകര് പോകുന്ന കാഴ്ച അശ്ലീമാണ്. അതൊക്കെ നേതാക്കള് വിചാരിച്ചാല് സ്വയം അവസാനിക്കുമെന്നുറപ്പ്. അത്തരം ചെറിയ വിഷയങ്ങളൊക്കെ ഊതിവീര്‍പ്പിക്കുന്നതിന്റഎ ലക്ഷ്യം മറ്റെന്തോ ആണ്.\nസത്യത്തില് പിണറായിയാണോ മാധ്യമങ്ങളാല് ഏറ്റവും പീഡിപ്പിക്കപ്പെട്ട നേതാവ്? അല്ല എന്നതാണ് സത്യം. ആ പട്ടികയില് ഒരുപക്ഷെ നമ്പര് വണ് കരുണാകരനായിരിക്കും. ചാരകേസ് ഏറ്റവും വലിയ ഉദാഹരണം. ഐസ്‌ക്രീം കേസില് കുഞ്ഞാലിക്കുട്ടിയും സോളാര് കേസില് ഉമ്മന് ചാണ്ടിയും നേരിട്ടതിന്റെ നാലിലൊന്നു മാധ്യമവിചാരണ പിണറായി നേരിട്ടിട്ടുണ്ടോ.. ഇല്ല എന്നതാണ് വാസ്തവം. സത്യത്തില് തങ്ങള് വിമാര്‍ശനാതീതരായ വിശുദ്ധപശുവാണെന്ന വിശ്വാസമാണ് ഇത്തരം പ്രചരണത്തിന്റെ അടിസ്ഥാനം. പലപ്പോഴും അത് ഏറ്റവും അശ്ലീലമാകുന്നതും കാണാം. തോമസ് ചാണ്ടിയുടെ വിഷയത്തില് പിണറായിക്കു പറ്റിയ ജാഗ്രതകുറവിനെ വിമര്‍ശിച്ച മാധ്യമപ്രവര്‍ത്തകര് മാത്രമല്ല, കാനത്തെ പോലുള്ളവരും എത്രമാത്രം ആക്ഷേപങ്ങള് കേട്ടു എന്നതിന് അവരുടെ പ്രൊഫൈല് പോയി നോക്കിയാല് കാണാം. ഇപ്പോഴിതാ ഏഷ്യെനെറ്റ് എം ഡി രാജീവ് ചന്ദ്രശേഖറിന്റെ കായല് കയ്യേറ്റത്തില് ചര്‍ച്ചകള് നടക്കുന്നില്ല എന്നാണ് പരാതി. സ്വകാര്യസ്ഥാപനങ്ങളായ മാധ്യമങ്ങള് ചര്‍ച്ച നടത്താതാണോ, ദേശാഭിമാനി കൊണ്ടുവന്ന വിഷയത്തില് സര്‍ക്കാര് നടപടിയെടുക്കാത്തതാണോ കൂടുതല് ഗുരുതരം എന്നതാകട്ടെ ഇവര് ആലോചിക്കുന്നതുപോലുമില്ല.\nവാസ്തവത്തില് എന്താണ് മാധ്യമപ്രവര്‍ത്തകരുട ഉത്തരവാദിത്തം.? മാധ്യമപ്രവര്‍ത്തകര്‍ക്ക് സര്‍ക്കാര് പുരസ്‌കാരങ്ങള് നല്‍കുന്നതിനെ കുറിച്ചും അവരത് സന്തോഷത്തോടെ വാങ്ങുന്നതിനെ കുറിച്ചുമുള്ള മുതിര്‍ന്ന പത്രപ്രവര്‍ത്തകന് പി സായ്നാഥിന്റെ അഭിപ്രായം എത്രയോ പ്രസക്തമാണ്. മാധ്യമപ്രവര്‍ത്തകര് സര്‍ക്കാരിന്റെ പുറമെ നിന്നുള്ള ഓഡിറ്ററായതിനാല് അത് ഉചിതമല്ല എന്നാണ് അദ്ദേഹം പറയുന്നത്. സത്യത്തില് മാധ്യമപ്രവര്‍ത്തകര് മാത്രമല്ല എഴുത്തുകാര്, കലാകാരന്മാര്, മനുഷ്യാവകാശ പ്രവര്‍ത്തകര്, സാമൂഹ്യപ്രവര്‍ത്തകര് തുടങ്ങി സമൂഹത്തിന്റെ വിവിധമേഖലകളില് പ്രവര്‍ത്തിക്കുന്നവരെ സംബന്ധിച്ചിടത്തോളവും ഇത് ശരിയാണ്. സര്‍ക്കാര് പുരസ്‌കാരം നല്‍കേണ്ടത് മികച്ച സേവനം നടത്തുന്ന വില്ലേജ് ഓഫീസര്, തഹസീല്‍ദാര്, കളക്ടര്, പോലീസ്, അധ്യാപകര്, സര്‍ക്കാര് ജീവനക്കാര് തുടങ്ങിയവര്‍ക്കാണ്.\nമനുഷ്യസമൂഹത്തിന്റെ ചരിത്രമെന്നു പറയുന്നത് വ്യക്തിയും സമൂഹവും തമ്മിലുള്ള ഐക്യത്തിന്റേയും സമരത്തിന്റേയും ചരിത്രമാണ്. ഒറ്റ വ്യക്തി മാത്രമേ ഉള്ളു എങ്കില് അവിടെ പ്രശ്നമൊന്നുമില്ലല്ലോ. ഭരണകൂടത്തിന്റെ ആവശ്യവുമില്ല. ഒന്നില് കൂടുതല് വ്യക്തികളായാല് അതിനൊരു സാമൂഹ്യ സ്വഭാവമായി. അതനുസരിച്ച് ചില ചട്ടങ്ങളും നിയന്ത്രണങ്ങളും ആവശ്യമായി. വ്യക്തിയുടേയും സമൂഹത്തിന്റേയും സംഘര്‍ഷങ്ങള് നിയന്ത്രിക്കാന് ഭരണകൂടത്തിന്റെ ആവശ്യവുമായി. ഭരണകൂടം കൊഴിയുമെന്ന സങ്കല്‍പ്പമൊക്കെ ഉട്ടോപ്യമാത്രം. ചെയ്യാവുന്നത് ഈ ഭരണകൂടത്തെ പരമാവധി സുതാര്യവും ജനാധിപത്യപരവും വ്യക്തികളുടെ സ്വാതന്ത്ര്യത്തി്ല് ഏറ്റവും കുറവ് ഇടപെടുന്നതുമാക്കി തീര്‍ക്കുക എന്നതാണ്. ഈ സംഘര്‍ഷത്തില് ഭരണകൂടത്തെ ശക്തമാക്കാന് ആധിപത്യശക്തികള് എന്നും ശ്രമിക്കും. അതിനു വിപരീതമായി ജനകീയശക്തികളും. ഇതില് ജനകീയപക്ഷത്തുിനില്‍ക്കേണ്ടവരാണല്ലോ ഫോര്‍ത്ത് എസ്റ്റേറ്റ് എന്നു വിളിക്കപ്പെടുന്ന മാധ്യമങ്ങളും പിന്നെ മുകളില് സൂചിപ്പിച്ച കലാകാരന്മാരും എഴുത്തുകാരും മറ്റും മറ്റും. അവര് കൊടി പിടിച്ച് സമരത്തിനിറങ്ങണമെന്നല്ല. അങ്ങെ ഇറങ്ങുന്നതും ശരിയാണെന്നു പറയാനാകില്ല. കാരണം അങ്ങനെ ഇറങ്ങി ആ കൊടിയുടെ അവകാശികള് അധികാരത്തിലെത്തിയാലും ഈ പ്രതിഭാസം തുടര്‍ന്നുകൊണ്ടെയിരിക്കും. അതിനാലാണ് യഥാര്‍ഥ എഴുത്തുകാരനോ മാധ്യമപ്രവര്‍ത്തകനോ ഒരു പാര്‍ട്ടിയുയുടേയും പക്ഷം പിടിക്കാനാവാത്തത്. അവരെന്നും ജനകീയ പ്രതിപക്ഷത്തായിരിക്കും. വൈലോപ്പിള്ളിയുടെ ഭാഷയില് പറഞ്ഞാല് സുവര്‍ണ്ണപ്രതിപക്ഷം. ഇതൊന്നുമല്ല നടക്കുന്നത് എന്നു പറഞ്ഞാല് അതു ശരിയാകാം. മിക്കവാറും മാധ്യമഉടമകള് കോര്‍പ്പറേറ്റുകളായതിനാല് അതു നടക്കുകയുമില്ല. ദളിത് രാഷ്ട്രപതിയും ഗവര്‍ണ്ണറും വൈസ് ചാന്‍സലറുമെല്ലാം ഉണ്ടായിട്ടും എന്തുകൊണ്ട് ദളിത് പത്രാധിപര് ഉണ്ടാകുന്നില്ല എന്ന സായ്‌നാഥിന്റെ തുടര് ചോദ്യങ്ങളെല്ലാം പ്രസക്തം തന്നെ. പക്ഷെ ചെയ്യേണ്ടത് ഇതല്ല എന്നും രാജസ്തുതിയാണെന്നുമുള്ള നിലപാട് അംഗീകരിക്കാനാവില്ല. സംഘപരിവാര് ഭീഷണിയുടെ പശ്ചാത്തലത്തില് തങ്ങളെ വിമര്‍ശിക്കുന്നവരേയും സംഘികളാക്കി ചിത്രീകരിക്കുന്ന പ്രവണതയും ശരിയല്ല.\nഇതോടൊപ്പം ചര്‍ച്ച ചെയ്യേണ്ടതാണ് മനുഷ്യാവകാശപ്രവര്‍ത്തകര്‍ക്കെതിരായ ഇത്തരം വിമര്‍ശനങ്ങളും. സത്യത്തില് മുഖ്യധാരാപ്രസ്ഥാനങ്ങളുടെ പിന്തുണ കാര്യമായി ഇല്ലാതെ നടക്കുന്ന ജനകീയ സമരങ്ങളുടേയെല്ലാം എതിര്‍പക്ഷത്ത് വരുന്നതാരാണ് എന്നു പറിശോധിക്കുക. സൈലന്റ് വാലി മുതല് ഗെയ്ല് വരെയുള്ള നൂറുകണക്കിനു ജനകീയ സമരങ്ങളെ തകര്‍ക്കാന് ശ്രമിച്ചവരില് മുന്നില് സിപിഎം തന്നെയായിരുന്നു. അത് ഭരിക്കുമ്പോഴായാലും പ്രതിപക്ഷത്തായാലും വലിയ വ്യത്യാസമില്ല. പരിസ്ഥിതി, ദളിത്, ആദിവാസി, ജെന്‍ഡര് തുടങ്ങി ഏതു മേഖലയുമായി ബന്ധപ്പെ്ട്ട സമരങ്ങളിലും ഈ പ്രവണത കാണാം. സ്വാഭാവികമായും ആ സമരങ്ങളില് ഇടപെടുന്ന മനുഷ്യാവകാശപ്രവര്‍ത്തകര് സിപിഎമ്മിനെ വിമര്‍ശിക്കുന്നത് സ്വാഭാവികമല്ലേ.. അതിനേയും ഗൂഢാലോചനയായി കാണുന്ന സമീപനമാണ് സത്യത്തില് ജനാധിപത്യവിരുദ്ധം. ഇത്തരം തെറ്റായ നിലപാടുകള് തിരുത്താനാണ് പാര്‍ട്ടിയും അണികളും ഇനിയെങ്കിലും തയ്യാറാകേണ്ടത്.


കാസര്‍കോട്ടെ മലമുകളില് മഞ്ഞുവീഴുന്ന കാഴ്ചകള് ആസ്വദിച്ച് റവന്യു മന്ത്രി ഇ ചന്ദ്രശേഖരനും ജില്ലാ കളക്ടര് ഡോ ഡി സജിത് ബാബുവും. പൊസഡിഗുംബെയുടെ മനോഹാരിത അനുഭവിച്ച റിഞ്ഞ മന്ത്രി പൊസഡിഗുംബെ ജില്ലയിലെ പ്രധാന ടൂറിസം കേന്ദ്രമായി വികസിപ്പിക്കുമെന്ന് അറി യിച്ചു. കാസര്‍കോട്ടെ അധികമാരുമറിയാത്ത ഒരു ഹില്‍സ്റ്റേഷനാണ് പൊസഡിഗുംബെ.\nജില്ലയിലെത്തുന്ന വിനോദ സഞ്ചാരികള്‍ക്ക് വര്‍ഷം മുഴുവന് കാണാനുള്ള വിനോദ സഞ്ചാരകേന്ദ്ര ങ്ങള് ഒരുക്കണം. ബേക്കല് കോട്ടയോടൊപ്പം ബീച്ച് ടൂറിസവും പൊസഡിഗുംബെ, മഞ്ഞം പൊതി ക്കുന്ന്, റാണിപുരം, കോട്ടഞ്ചേരി തുടങ്ങിയ ഹില്‍സ്റ്റഷന് ടൂറിസവും വികസിപ്പിച്ച് ടൂറിസം മേഖല യില് പുതിയ കേന്ദ്രങ്ങള് ഒരുക്കുകയാണ് സര്‍ക്കാരിന്റെ ലക്ഷ്യം. 1880 ല് ബ്രിട്ടീഷ് ഗവണ്‍മെന്റ് സര്‍വ്വേ പ്രവര്‍ത്തനങ്ങള്‍ായ് പൊസഡിഗുംബെയില് സ്ഥാപിച്ച ഇ ടി സ്റ്റേഷന് സംരക്ഷിത കേന്ദ്ര മാക്കുമെന്നും മന്ത്രി പറഞ്ഞു. ബി ആര് ഡി സി യും ഡിടിപിസിയും ചേര്‍ന്നാണ് ടൂറിസം പദ്ധതി കള്‍ക്ക് രൂപം നല്‍കുന്നത്. കണ്ണൂര്, മംഗലാപുരം വിമാനത്താവളത്തിലെത്തുന്ന വിദേശ വിനോദ സഞ്ചാരികള്‍ക്ക് ഇവിടേക്ക് കടന്നു വരാനാകും. പുതിയ ഡെസ്റ്റിനേഷനുകള് ജില്ലയുടെ ടൂറിസം സാധ്യതകള്‍ക്ക് കുതിപ്പേകുമെന്നും മന്ത്രി പറഞ്ഞു.\nപൊസഡിഗുംബെ എന്നത് തുളുവാക്കാണ്. പൊസ എന്നാല് പുതിയത് എന്നും ഗുംബെ എന്നാല് കുന്ന് എന്നും അര്‍ഥം. അതായത് പുതിയ മല. കന്നടയില് പൊസയ്ക്ക് പകരം ഹൊസ് എന്നാണ് ഉപയോഗിക്കുന്നത്. ഗുംബെയ്ക്ക് കന്നടയിലും കുന്ന് എന്നുതന്നെയാണ് അര്‍ഥം. കന്നടയുംതുളുവും തമ്മിലുള്ള ചെറിയൊരു സാമ്യത പൊസഡിഗുംബെ വരച്ചുകാണിക്കുന്നുണ്ട്. ധര്‍മ്മത്തടുക്കയില് നിന്ന് ബായാറിലേക്ക് പോകുന്ന വഴിയിലാണ് ഈ മലനിരകള്. കാസര്‍കോട്ടെ പൈവളിഗെ എന്ന ഗ്രാമത്തിലാണ് പൊസഡിഗുംബെ സ്ഥിതി ചെയ്യുന്നത്. ഒരു കന്നഡ ഗ്രാമത്തിന്റെ അന്തരീക്ഷം അനുഭവിച്ചറിയാന് അവസരമൊരുങ്ങും ഇവിടെ എത്തിയാല്.


ഫേസ്ബുക്കിൽ രചിച്ച വിജയഗാഥ : Deepika.com Sthreedhanam News\nതൃശൂർ ജില്ലയിലെ ഇരിങ്ങാലക്കുടയ്ക്കടുത്താണ് മാപ്രാണം എന്ന ഗ്രാമം. ഇവിടെ ഉമ വിനേഷിെൻറ വീണ്ടുമുറ്റത്തെത്തുന്പോൾത്തന്നെ ആരുടേയും നാവിൽ കൊതിയൂറും. അടുപ്പിൽ തയാറാകുന്ന അച്ചാറിെൻറയും, തേങ്ങ വറുത്തുണ്ടാക്കുന്ന ചമ്മന്തിപ്പൊടിയുടേയുമൊക്കെ മണമാണ് ഇവിടെ എത്തുന്നവരെ വരവേൽക്കുന്നത്. കൊതിമൂത്ത് ഇത്തിരി വാങ്ങി കഴിക്കാം എന്നുകരുതിയാൽ നടക്കില്ല. കാരണം ഇവിടെ ഉണ്ടാക്കുന്ന സാധനങ്ങളൊക്കെ നേരത്തേതന്നെ ബുക്ക് ചെയ്യപ്പെട്ടവയാണ്. പാകമായാൽ അവയൊക്കെ പാക്കറ്റുകളിലായി ഓർഡർ നൽകിയവരുടെ വീട്ടിലെത്തും. വീടിനുള്ളിൽ പാചകം തകൃതിയായി നടക്കുകയാണ്. ഉമ വിനേഷ് എന്ന യുവ വീട്ടമ്മയുടെ നേതൃത്വത്തിലാണ് പാചകം നടക്കുന്നത്. ആള് ചില്ലറക്കാരിയൊന്നുമല്ല. വി.വി വാരിയേഴ്സ് ഹോം മെയ്ഡ് ഫുഡ് പ്രോഡക്ട്സ് എന്ന ഫേസ്ബുക്ക് പേജിെൻറ സഹായത്തോടെ ലോകത്തിെൻറ വിവിധ ഭാഗങ്ങളിൽ താനുണ്ടാക്കുന്ന നാടൻ ഭക്ഷണവിഭവങ്ങൾ എത്തിക്കുന്ന ഒരു യുവ സംരംഭകയാണ് ഉമ.\nചെറുപ്പം മുതൽ കൃഷിയോട് താത്പര്യമുള്ള ആളായിരുന്നു ഉമ. വിവാഹശേഷം തെൻറ വീട്ടിലേക്ക് ആവശ്യമായ പച്ചക്കറികൾ വീടിനോട് ചേർന്ന് ഒരുക്കിയ പച്ചക്കറിത്തോത്തിൽ നട്ടുവളർത്തി. സമൂഹമാധ്യമങ്ങളിൽ പ്രത്യേകിച്ച് ഫേസ്ബുക്കിൽ സജീവമായിരുന്ന ഉമ നിരവധി ഫേസ്ബുക്ക് കാർഷിക ഗ്രൂപ്പുകളിൽ അംഗമായിരുന്നു. ഈ ഗ്രൂപ്പുകളിൽനിന്ന് ലഭിക്കുന്ന നിർദേശങ്ങൾ കൃഷികാര്യങ്ങളിൽ ഉമയെ ഏറെ സഹായിച്ചു. കൃഷിക്കൊപ്പംതന്നെ ഉമയ്ക്ക് പ്രിയപ്പെട്ടതായിരുന്നു പാചകം. മുത്തശിയും അമ്മയുമായിരുന്നു പാചകത്തിൽ ഉമയുടെ ഗുരുക്കൻമാർ. അവർ വച്ചുതരുന്ന രുചിയൂറും വിഭവങ്ങൾ കഴിക്കുന്പോൾ ഈ രണ്ടുചിമേളം എങ്ങനെ മറ്റുള്ളവർക്കും നുകർന്നു നൽകാം എന്നതായിരുന്നു ഉമയുടെ ചിന്ത. തൃശൂരിെൻറ തനതു രുചിക്കൂട്ടുകൾ ലോകത്തിനു പരിചയപ്പെടുത്തിക്കൊടുക്കുക എന്ന ഉമയുടെ ആഗ്രഹത്തിൽനിന്നാണ് വി.വി വാരിയേഴ്സ് ഹോം മെയ്ഡ് ഫുഡ് പ്രോഡക്ട്സ് എന്ന ഫേസ്ബുക്ക് പേജിെൻറ പിറവി.\nവിവിധതരം അച്ചാറുകളും കൊണ്ടാങ്ങളും ചമ്മന്തിപ്പൊടികളുമൊക്കയായിരുന്നു ഉമയുടെ ഉത്പന്നങ്ങൾ. തൃശൂരിലെ കാർഷിക ചന്തയായ നാട്ടുചന്തകളിൽ എത്തിച്ചായിരുന്നു ആദ്യകാല വിതരണം. പിന്നീട് കടകളിൽ കൊടുക്കാൻ തീരുമാനിച്ചു. എന്നാൽ കടകളിൽ ഉത്പന്നത്തിെൻറ ഗുണമേ·യ്ക്കായിരുന്നില്ല പ്രാധാന്യം. അച്ചാറുകളും മറ്റും കൂടുതൽകാലം കേടാകാതിരിക്കാൻ അവയിൽ പ്രിസർവേറ്റീവ്സ് ചേർക്കാൻ കടക്കാർ ആവശ്യപ്പെു. എന്നാൽ ലാഭത്തിനുവേണ്ടി തെൻറ ഉത്പന്നങ്ങളുടെ ഗുണമേ· അടിയറവുവയ്ക്കാൻ ഉമ തയാറായിരുന്നില്ല. അങ്ങനെ കടകൾ വഴിയുള്ള വിതരണം അവസാനിപ്പിച്ചു. പിന്നീടാണ് താൻ സജീവമായിരിക്കുന്ന നവമാധ്യമങ്ങളിലൂടെ തെൻറ ഉത്പന്നങ്ങളെ ലോകത്തിനു പരിചയപ്പെടുത്താൻ ഉമ തീരുമാനിക്കുന്നത്. ഇതിനായി വി.വി വാരിയേഴ്സ് ഹോം മെയ്ഡ് ഫുഡ് പ്രോഡക്ട്സ് എന്ന പേരിൽ ഒരു ഫേസ്ബുക്ക് പേജ് തുടങ്ങി. തെൻറ ഉത്പന്നങ്ങളുടെ പേരുകൾ ഉമ ഈ പേജിൽ പോസ്റ്റ് ചെയ്യും. ആവശ്യക്കാർ അവരുടെ അഡ്രസ് ഫേസ്ബുക്ക് സന്ദേശമായി ഉമയ്ക്ക് അയച്ചാൽ അവ കൊറിയറിൽ ദിവസങ്ങൾക്കുള്ളിൽ വീട്ടിലെത്തും. ഇന്ത്യക്കുള്ളിലെവിടേയും യുഎഇ, യുകെ, യുഎസ്എ, കാനഡ തുടങ്ങിയ സ്ഥലങ്ങളിലും ഉമയുടെ ഉത്പന്നങ്ങൾ പറന്നെത്തും.\nഫേസ്ബുക്കും വാട്സ്ആപ്പുമൊന്നും വെറുതേ കുത്തിക്കളിച്ചിരുന്ന് സമയം കളയാനുള്ള സ്ഥലങ്ങളല്ല മറിച്ച് അവയെ സ്വന്തം കാലിൽ നിൽക്കാനുള്ള ഉപാധിയായി മാറ്റുകയാണ് ഈ വീട്ടമ്മ.\nഓരോന്നും ഒന്നിനൊന്ന് മെച്ചം\nഅച്ചാറുകൾ, വിവിധതരം ചമ്മന്തിപ്പൊടികൾ, കൊണ്ടാങ്ങൾ, കറിക്കൂട്ടുകൾ, എണ്ണപ്പലഹാരങ്ങൾ, പൊടികൾ... അങ്ങനെ ഉമയുടെ അടുക്കളയിൽ ഉണ്ടാക്കുന്ന ഓരോ ഭക്ഷണവും ഒന്നിനൊന്ന് മെച്ചമാണ്. ഇതു പറയുന്നത് മറ്റാരുമല്ല ഉമയുടെ ഭക്ഷണം ഉപയോഗിക്കുന്നവർ തന്നെയാണ്. ഉമയുടെ ഫേസ്ബുക്ക് പേജിൽ ഈ രുചിയെ പ്രകീർത്തിക്കുന്ന പോസ്റ്റുകളും കമൻറുകളും നിരവധിയാണ്. ഈ വിജയത്തിെൻറ രഹസ്യം എന്താണെന്ന് ചോദിച്ചാൽ ഉമയ്ക്ക് ഒറ്റ ഉത്തരമേയുള്ളു കലർപ്പില്ലാത്ത പാചകം. ഉണ്ടാക്കുന്ന ഉത്പന്നങ്ങളിലൊന്നും യാതൊരുവിധ കെമിക്കൽസോ, പ്രിസർവേറ്റീവ്സോ ചേർക്കുന്നില്ല. അച്ചാറുംമറ്റും ഉണ്ടാക്കാനുള്ള പച്ചക്കറികൾ സമീപപ്രദേശങ്ങളിലുള്ള ജൈവകർഷകരുടെ കൈകളിൽനിന്നാണ് വാങ്ങുന്നത്. ഇവയിൽ ചേർക്കുന്ന മസാലക്കൂട്ടുകളൊക്കെ ഉമ വീട്ടിൽത്തന്നെ വറുത്തുപൊടിച്ച് ഉണ്ടാക്കിയെടുക്കുന്നതാണ്. രാസപദാർഥങ്ങളൊന്നും ചേർക്കാത്ത പപ്പടങ്ങളാണ് ഉമയുടെ മറ്റൊരു സ്പെഷൽ. കപ്പപപ്പടം, ഉരുളക്കിഴങ്ങ് പപ്പടം തുടങ്ങി പപ്പടങ്ങളിലും പല വെറൈറ്റികളുണ്ട്.\nതാരം വറുത്ത നാരങ്ങ\nഉമയുടെ ഉത്പന്നങ്ങളിൽ ഏറ്റവുമധികം ചെലവുള്ളത് വറുത്തനാരങ്ങ അച്ചാറിനാണ്. വെള്ളവും എണ്ണയുമൊന്നും ചേർക്കാതെ ഉണ്ടാക്കുന്ന ഈ അച്ചാറിന് അതിെൻറ യഥാർഥ രുചി ലഭിക്കണമെങ്കിൽ കുറഞ്ഞത് ആറുമാസമെങ്കിലും ഭരണിയിലിരിക്കണം. അതുകൊണ്ടുതന്നെ അച്ചാറുകളുടെ കൂട്ടത്തിലെ വിവിഐപിയാണ് വറുത്തനാരങ്ങ അച്ചാർ. മുത്തശിയാണ് ഇതിെൻറ രഹസ്യക്കൂട്ട് ഉമയ്ക്ക് നൽകിയത്. തുടങ്ങാൻ ആഗ്രഹിക്കുന്നത് എത്ര ചെറിയ സംരംഭമാണെങ്കിലും ഇത്തരത്തിൽ നുടെ കൈയൊപ്പ് പതിപ്പിച്ച ഉത്പന്നം ഉണ്ടാകണമെന്നാണ് ഉമയുടെ അഭിപ്രായം. വറുത്ത നാരങ്ങയ്ക്കു പുറമേ വറുത്ത നെല്ലിക്ക, ഉണക്ക നെല്ലിക്ക, എരുമാങ്ങ, തക്കാളിവെളുത്തുള്ളി അച്ചാർ, കൊപ്പമര കൊണ്ടാം, വടുകപ്പുളി കൊണ്ടാം എന്നിവയ്ക്കും നല്ല ഡിമാൻഡുണ്ട്. വീട്ടിലെ ആവശ്യങ്ങൾക്കുമാത്രമല്ല സദ്യകൾക്കും മറ്റുമുള്ള ബൾക്ക് ഓഡറുകളും ഉമ സ്വീകരിക്കുന്നുണ്ട്. ആവശ്യക്കാർ ഒരാഴ്ച മുന്പെങ്കിലും പറയണമെന്നു മാത്രം.\nഅച്ഛനും അമ്മയും ഭർത്താവും മകനുമടങ്ങുന്ന കുടുംബമാണ് ഈ സംരംഭത്തിൽ ഉമയുടെ സഹായികൾ. പാചകത്തിനും വിതരണത്തിനുമൊക്കെ സഹായിക്കുന്നത് ഇവർതന്നെ. നാവിൽ പുളിയും മധുരവും ഒരുപോലെ നിറയ്ക്കുന്ന പുളിഇഞ്ചിയുടെ പിന്നിലെ കൈകൾ അച്ഛേൻറതാണെന്ന് ഉമ പറയുന്നു. ഉമയുടെ രണ്ടുചിക്കൂട്ടുകൾ വൻകരകൾ കടക്കുന്പോൾ വിടരുന്നത് ഈ കുടുംബത്തിെൻറ സ്വപ്നങ്ങൾകൂടിയാണ്.\nതങ്ങളുടെ ഉത്പന്നങ്ങൾക്ക് വിപണിയില്ല എന്നു പറഞ്ഞ് മടിപിടിച്ചിരിക്കരുതെന്നാണ് ഉമ പറയുന്നത്. ആധുനികസാങ്കേതിക വിദ്യയുടെ വളർച്ചയോടെ വിപണി നമ്മുടെ വിരൽത്തുന്പിൽ എത്തിയിരിക്കുകയാണ്. അത് ശരിയായ രീതിയിൽ ഉപയോഗിച്ചാൽ ആർക്കും വിജയം നേടാം. അതിനുള്ള ഉദാഹരണം താൻതന്നെയാണെന്ന് ഉമ പറയുന്നു. പാചകത്തിനു പുറമേ പുതിയൊരു പരീക്ഷണത്തിനുകൂടി ഒരുങ്ങുകയാണ് ഉമ ഇപ്പോൾ. വസ്ത്രനിർമാണ രംഗത്തേക്കും കടന്നുവരാൻ ഈ യുവ സംരംഭക ആഗ്രഹിക്കുന്നു. അതിെൻറ ആദ്യപടിയായി ഫാഷൻ ഡിസൈനിംഗ് പഠിക്കുകയാണ് ഉമ ഇപ്പോൾ.


ഫിനിഷർ ജഡേജ | Fanport | Cricket News Malayalam\nHome Cricket ഫിനിഷർ ജഡേജ\nApril 16, 2018 - 2:30 PM\nചെന്നൈ സൂപ്പർ കിങ്‌സ് തിരിച്ചുവരവിൽ മൂന്നുമത്സരങ്ങൾ കളിച്ചു. മൂന്നെണ്ണവും അവസാന ഓവർ വരെ ആവേശം നിലനിർത്തിയപ്പോൾ ആരാധകർക്ക് ഇരട്ടിസന്തോഷം. പക്ഷെ മൂന്നുമത്സരങ്ങളും നോക്കിയാൽ ഒരു കാര്യം ശ്രദ്ധേയമാണ്. ജഡേജയുടെ ബാറ്റിംഗ് സ്ഥാനത്തെ പറ്റിയാണ് പറഞ്ഞുവരുന്നത്. കുറച്ചുകൂടെ എസ്റ്റാബ്ലിഷ്ഡ് ആയിട്ടുള്ള ഡ്വെയ്ൻ ബ്രാവോയ്ക്ക് മുന്നിലാണ് എല്ലാ കളിയിലും ജഡേജ ബാറ്റ് ചെയ്തത്. ആദ്യത്തെ മത്സരത്തിൽ ബാറ്റ് ചെയ്യാൻ അദ്ദേഹം ഇറങ്ങുമ്പോൾ, ടീം സ്കോർ 51/4 ആയിരുന്നു.\n165 ചേസ് ചെയ്യേണ്ടിയിരുന്നപ്പോൾ ആയിരുന്നു അത്. 13 പന്തുകളിൽ നിന്നും 12 റൺ മാത്രം നേടി അദ്ദേഹം പുറത്തായി. ഒടുവിൽ ബ്രാവോ മത്സരം ജയിപ്പിച്ചു. രണ്ടാം മത്സരത്തിൽ 202 ചേസ് ചെയ്യുമ്പോൾ ആണ് സാം ബില്ലിങ്‌സിനൊപ്പം ധോണിയുടെ വിക്കറ്റിന് ശേഷം ക്രീസിൽ വരുന്നത്. ആ മത്സരവും അവസാന ഓവർ വരെ പോയപ്പോൾ ഒരു പന്ത് ബാക്കി നിൽക്കെ ജഡേജയുടെ തകർപ്പൻ സിക്സിൽ ചെന്നൈയ്ക്ക് ജയം. ബ്രാവോയ്ക്ക് സ്ട്രൈക്ക് കൈമാറാത്തത് ഫാൻസിന് അന്നും പിടിച്ചില്ല.7പന്തിൽ നിന്നും ആ അവസാന സിക്സ് ഉൾപ്പടെ 11 റൺ ആണ് ആ മത്സരത്തിൽ ജഡേജ നേടിയത്. ഇന്നലെ നടന്ന മത്സരവും വ്യത്യസ്തമല്ല. രണ്ടു ബൗണ്ടറി ഒഴിച്ചു കാര്യമായ സംഭാവന ബാറ്റിങ്ങിൽ നൽകാൻ അദ്ദേഹത്തിന് കഴിഞ്ഞില്ല. ഒടുവിൽ ചെന്നൈ4റൺ അകലെ വിജയായതിൽ നിന്നും വീണു. ബ്രാവോ ജഡേജയുടെ സ്ഥാനത്ത് ഇറങ്ങിയിരുന്നെങ്കിൽ ജയം ചിലപ്പോൾ നേടാൻ കഴിഞ്ഞേനെ എന്ന് കരുതുന്നവർ ഉണ്ട്.\nഇത് ആദ്യത്തെ തവണ അല്ല. ധോണിയുടെ തീരുമാനങ്ങൾ പലപ്പോഴും ഫാൻസിന്റെ നെറ്റി ചുളിപ്പിച്ചിട്ടുണ്ട്. അപ്പോഴാണ് ധോണി പണ്ട് പറഞ്ഞിട്ടുള്ള ചില വാചകങ്ങൾ പ്രസക്തമാവുന്നത്. ഫലത്തേക്കാൾ ഉപരിയായി ദീർഘകാല അടിസ്ഥാനത്തിൽ ആണ് ധോണി തീരുമാനങ്ങൾ എടുക്കാൻ നോക്കുന്നത്. പ്രോസസ്സ് എന്ന വാക്ക് ധോണിയുടെ ഇന്റർവ്യൂകളിൽ കേട്ടിട്ടുണ്ട്. അത് തന്നെയാണ് പണ്ട് റൊട്ടെഷൻ പോളിസി നടപ്പിലാക്കിയപ്പോഴും ധോണി പ്രാവർത്തികമാക്കാൻ ശ്രമിച്ചത്. അന്ന് പറഞ്ഞ ഒരു കാര്യമാണ്, നല്ലൊരു ബാറ്റ്സ്മാനോ ബൗളെർക്കോ, എന്ന് വേണമെങ്കിലും പരാജയം സംഭവിക്കാം, എന്നാൽ നല്ലൊരു ഫീൽഡർ എല്ലാ കളിയിലും റൺസ് രക്ഷിക്കുമെന്ന്. യാഥാർഥ്യത്തിൽ അന്ന് തുടങ്ങിയ ഈ മാറ്റം ഇന്ത്യൻ ടീമിന് ശരിക്കും ഗുണം ചെയ്തു. ഇപ്പൊഴുള്ള ഇന്ത്യൻ ടീമിൽ മോശം ഫീൽഡർ എന്ന് പറയാൻ ഒന്നോ രണ്ടോ പേരുണ്ടെങ്കിലായി. ഫിറ്റ്നസ് ഇപ്പൊ ഇന്ത്യൻ ടീമിന്റെ സെലെക്ഷനിൽ പോലും പ്രാധാന്യം ഉള്ള ഒന്നാണ്.\nബ്രാവോയ്ക്ക് മുകളിൽ എന്ത് കൊണ്ട് ജഡേജയെ ഇറക്കുന്നില്ല എന്ന ചോദ്യം നേരിട്ടപ്പോൾ ധോണിയുടെ മറുപടി വളരെ വ്യക്തത ഉള്ളതാണ്. ഈ തീരുമാനം ഇത്തിരി കഷ്ടമാണ് എടുക്കാൻ. ഫ്ലെമിംഗ് ഡഗൗട്ടിൽ ഉണ്ട്. അദ്ദേഹമാണ് തീരുമാനം എടുക്കേണ്ടത്. ഞങ്ങൾക്ക് ജഡേജയുടെ മേൽ നല്ല വിശ്വാസമുണ്ട്. ഒരു ലെഫ്റ്റ് ഹാൻഡർക്ക് നേരെ സ്ഥിരതയോടെ പന്തെറിയാൻ ഇത്തിരി കഠിനമാണ്. പോരാത്തതിന് ഇപ്പോൾ ഞങ്ങൾക്ക് ജഡേജയ്ക്ക് അവസരം കൊടുക്കാനും കഴിയും. ജഡേജയ്ക്ക് അതിനുകഴിയുന്നില്ലെങ്കിൽ ശേഷം വരുന്ന ബ്രാവോയ്ക്ക് അത് ചെയ്തെടുക്കാവുന്നതേ ഉള്ളു. റെയ്ന മാത്രമാണ് മെയിൻ ബാറ്റ്സ്മാൻമാരിൽ ഇടംകൈയൻ ആയിട്ടുള്ളത്. അങ്ങനെ വരുമ്പോൾ ലെഫ്റ്റ് റൈറ്റ് കോൺമ്പിനേഷൻ നിലനിർത്താൻ കൂടെ വേണ്ടി, ജഡേജ ഫ്‌ളോട്ടർ ആയിട്ട് കളിയ്ക്കാൻ കഴിവുള്ള ആളാണ്. ഇതുവരെ ഇങ്ങനുള്ള അർഹിക്കുന്ന അവസരങ്ങൾ അധികം അദ്ദേഹത്തിന് ലഭിച്ചിട്ടില്ല. അത് ഇനിയുള്ള മത്സരങ്ങളിലും തുടരുന്നതാണ്.\nജഡേജയെ ദീർഘകാലാടിസ്ഥാനത്തിൽ ഒരു ഫിനിഷർ ആയിട്ട് ധോണി കണക്കാക്കുന്നു എന്ന് വേണം കരുതാൻ. ഒരു കളിക്കാരനിൽ വിശ്വാസം അർപ്പിക്കുകയും അവസരങ്ങൾ നൽകുകയും ചെയ്യുമ്പോൾ ആണല്ലോ, കളിമെച്ചപ്പെടുന്നത്, അങ്ങനെ ധോണിയുടെ ലോങ്ങ്-റൺ തീരുമാനങ്ങളിലേക്ക് ഒന്നുകൂടി. ധോണിയുടെ ബാറ്റിംഗ് ആയിരുന്നു ഇന്നലത്തെ ഹൈലൈറ്റ് എങ്കിലും ഇങ്ങനുള്ള ചെറിയ തീരുമാനങ്ങളിൽ കൂടി ധോണി ആരാധകരെ കുഴപ്പിക്കുന്നതിൽ ഇപ്പഴും താൻ പുറകിൽ അല്ലെന്ന് വീണ്ടും തെളിയിക്കുന്നു.\nPrevious articleചൈനീസ് ഗ്രാൻഡ് പ്രി : ഇത് റിക്കിയാർഡോ മാസ്റ്റർക്ലാസ്സ്\nNext articleപാക് ടീം തെരഞ്ഞെടുപ്പിനെ ചോദ്യം ചെയ്ത് റമീസ് രാജ


IPL 2021: Amit Mishra and Wriddhiman Saha test positive for covid 19 | IPL 2021: ആശങ്ക വീണ്ടും ഉയരുന്നു, അമിത് മിശ്രക്കും വൃദ്ധിമാന് സാഹക്കും കോവിഡ് പോസിറ്റീവ് - Malayalam MyKhel\n» IPL 2021: ആശങ്ക വീണ്ടും ഉയരുന്നു, അമിത് മിശ്രക്കും വൃദ്ധിമാന് സാഹക്കും കോവിഡ് പോസിറ്റീവ്\nIPL 2021: ആശങ്ക വീണ്ടും ഉയരുന്നു, അമിത് മിശ്രക്കും വൃദ്ധിമാന് സാഹക്കും കോവിഡ് പോസിറ്റീവ്\nUpdated: Tuesday, May 4, 2021, 13:21 [IST]\nമുംബൈ: ഇന്ത്യന് പ്രീമിയര് ലീഗിന്റെ 14ാം സീസണ് പാതി വഴിയില് ഉപേക്ഷിക്കേണ്ട സാഹചര്യം ശക്തമാവുന്നു. കെകെആറിലെയും സിഎസ്‌കെയിലെയും താരങ്ങള്‍ക്ക് കോവിഡ് 19 സ്ഥിരീകരിച്ചതിന് പിന്നാലെ ഡല്‍ഹി ക്യാപിറ്റല്‍സിലെയും സണ്‍റൈസേഴ്‌സ് ഹൈദരാബാദിലെയും താരങ്ങളുടെ കോവിഡ് ഫലം പോസിറ്റീവായിരിക്കുകയാണ്. ടൈംസ് ഓഫ് ഇന്ത്യയുടെ റിപ്പോര്‍ട്ട് പ്രകാരം ഡല്‍ഹി ക്യാപിറ്റല്‍സ് സ്പിന്നര് അമിത് മിശ്രക്കും സണ്‍റൈസേഴ്‌സ് ഹൈദരാബാദിന്റെ വൃദ്ധിമാന് സാഹയ്ക്കുമാണ് കോവിഡ് പോസിറ്റീവായിരിക്കുന്നത്.\nഡല്‍ഹി ക്യാപിറ്റല്‍സ് സീനിയര് സ്പിന്നറായ അമിത് മിശ്ര അവസാന മത്സരത്തില് ഡല്‍ഹി നിരയില് ഉണ്ടായിരുന്നില്ല. ഹൈദരാബാദിന്റെ വൃദ്ധിമാന് സാഹയും ടീമിന് പുറത്തായിരുന്നു. കെകെആറിനെതിരായ മത്സരത്തില് അമിത് കളിച്ചിരുന്നില്ലാത്തതിനാല് എവിടെ നിന്നാല് കോവിഡ് പിടിപെട്ടതെന്ന് വ്യക്തമല്ല. കെകെആറിനെതിരേ മത്സരം കളിച്ചതിന്റെ അടിസ്ഥാനത്തില് ഡല്‍ഹി താരങ്ങള് ഇന്നലെ മുതല് ഐസൊലേഷനില് പ്രവേശിച്ചിരുന്നു.\nഇതോടെ സണ്‍റൈസേഴ്‌സ് ഹൈദരാബാദും-മുംബൈ ഇന്ത്യന്‍സും തമ്മില് ഇന്ന് നടക്കാനുള്ള മത്സരം മാറ്റിവെക്കാനുള്ള സാധ്യത കൂടുതലാണ്. സാഹയ്ക്ക് രോഗം സ്ഥിരീകരിച്ചതിനാല്‍ത്തന്നെ സഹതാരങ്ങളെല്ലാം ക്വാറന്റെയ്‌നില് പോകേണ്ട അവസ്ഥയാണുള്ളത്. ഡല്‍ഹിയിലെയും ഹൈദരാബാദിലെയും കൂടുതല് താരങ്ങള്‍ക്ക് രോഗ ബാധയുണ്ടോയെന്ന് വ്യക്തമല്ല.\nതാരങ്ങള്‍ക്ക് പൂര്‍ണ്ണമായും ബയോ ബബിള് സുരക്ഷ ഒരുക്കിയിട്ടും ഇത്തരത്തില് കോവിഡ് വ്യാപനമുണ്ടാകുന്നത് മറ്റ് താരങ്ങളെയും ആശങ്കപ്പെടുന്നത്. വിദേശ താരങ്ങള് നാട്ടിലേക്ക് മടങ്ങിപ്പോവാനുള്ള സാധ്യതയും ഇത് ഉയര്‍ത്തുന്നു. ഇന്നും താരങ്ങള്‍ക്ക് കോവിഡ് റിപ്പോര്‍ട്ട് ചെയ്തതിനാല് ഇനിയും ടൂര്‍ണമെന്റുമായി മുന്നോട്ട് പോവുക ബിസിസി ഐയെ സംബന്ധിച്ച് എളുപ്പമാവില്ല.\nനേരത്തെ കര്‍ശന സുരക്ഷ ഒരുക്കി ടൂര്‍ണമെന്റുമായി മുന്നോട്ട് പോകുമെന്ന നിലപാടിലായിരുന്നു ബിസിസി ഐ. എന്നാല് നിലവിലെ സാഹചര്യം പരിശോധിക്കുമ്പോള് പാതി വഴിയില് ടൂര്‍ണമെന്റ് ഉപേക്ഷിക്കാനുള്ള സാധ്യത കൂടുതലാണ്. കുറച്ച് ദിവസം ഇടവേള നല്‍കിയാല് അതിന് വിദേശ താരങ്ങള് സമ്മതിക്കുമോയെന്നും കണ്ടറിയണം. നിലവില് മെയ് 30നാണ് ഫൈനല് നടത്താന് തീരുമാനിച്ചിരിക്കുന്നത്.\nകൂടുതല് താരങ്ങളിലേക്ക് വരും ദിവസങ്ങളില് കോവിഡ് വ്യാപിക്കാനുള്ള സാധ്യതയും നിലനില്‍ക്കുന്നു., ബയോബബിള് സുരക്ഷയിലെ പാളിച്ചയും ചോദ്യം ചെയ്യപ്പെടുന്നുണ്ട്. ടൂര്‍ണമെന്റിന് ഇടവേള നല്‍കി ഇനിയുള്ള മത്സരങ്ങള് മുംബൈയിലെ മൂന്ന് വേദികളിലായി നടത്താമെന്നും ബിസിസി ഐ ആലോചിക്കുന്നുണ്ട്. എന്നാല് ഇക്കാര്യത്തിലൊന്നും ഔദ്യോഗിക പ്രഖ്യാപനം ബിസിസി ഐ നടത്തിയിട്ടില്ല.\nRead more about: IPL 2021 amit mishra wriddhiman saha covid 19 ipl ഐപിഎല് 2021 അമിത് മിശ്ര വൃദ്ധിമാന് സാഹ


മഹാരാഷ്ട്ര: അവിശ്വാസം മറികടക്കാന് വിശ്വാസപ്രമേയം\nSat Feb 16 2019 00:29:07 GMT+0530 (IST)\nഭോപാല്: മഹാരാഷ്ട്ര നിയമസഭാ സ്പീക്കര് ഹരിബാവു ബാഗ്‌ദെയില്‍ക്കെതിരേ പ്രതിപക്ഷത്തെ കോണ്‍ഗ്രസ്സും എന്‍സിപിയും നല്‍കിയ അവിശ്വാസ പ്രമേയം മറികടക്കാന് മുഖ്യമന്ത്രി ദേവേന്ദ്ര ഫഡ്‌നാവിസ് വിശ്വാസപ്രമേയം അവതരിപ്പിച്ചു. സ്പീക്കര് ഹരിബാവു ബാഗ്‌ദെയില് സഭ വിശ്വാസം രേഖപ്പെടുത്തുന്നു എന്ന ഒറ്റവരിയാണ് പ്രമേയത്തിലുള്ളത്. ശബ്ദവോട്ടോടെയാണ് സഭ പ്രമേയം പാസാക്കിയത്. മഹാരാഷ്ട്രാ പൊതുമരാമത്ത് മന്ത്രിയും ശിവസേനാ നേതാവുമായ ഏക്‌നാഥ് ഷിന്‍ഡെയാണ് പ്രമേയത്തെ പിന്താങ്ങിയത്.\nപ്രതിപക്ഷത്തിന്റെ പ്രമേയത്തെ മറികടക്കാനാണ് സര്‍ക്കാര് വിശ്വാസപ്രമേയം കൊണ്ടുവന്നത്. പ്രമേയം പാസാക്കുമ്പോള് പ്രതിപക്ഷാംഗങ്ങള് സഭയിലുണ്ടായിരുന്നു. സഭാ നടപടികളില് സ്പീക്കര് പക്ഷപാതപരമായി പെരുമാറുന്നു എന്നാരോപിച്ചാണു പ്രതിപക്ഷം അദ്ദേഹത്തിനെതിരേ അവിശ്വാസ പ്രമേയത്തിന് നോട്ടീസ് നല്‍കിയത്.\nഅവിശ്വാസ പ്രമേയം ചര്‍ച്ചയ്‌ക്കെടുക്കണമെന്നു പ്രതിപക്ഷവും കഴിഞ്ഞ രണ്ടു ദിവസമായി ആവശ്യപ്പെട്ടു വരികയായിരുന്നു. അതേസമയം, വിശ്വാസപ്രമേയം പാസാക്കിയത് ജനാധിപത്യത്തിന്‍മേലുള്ള പ്രഹരമാണെന്നു കോണ്‍ഗ്രസ്സും എന്‍സിപിയും ആരോപിച്ചു. പ്രതിപക്ഷ നേതാക്കള് ഗവര്‍ണര് സി എച്ച് വിദ്യാസാഗര് റാവുവിനെ കണ്ട് വിഷയത്തില് ഇടപെടണമെന്നാവശ്യപ്പെടുന്ന നിവേദനവും നല്‍കിയിട്ടുണ്ട്.


Bigg Boss Fame Pearle Maaney's Hilarious Birthday Wishes To Ahaana Krishna | പേളിയുടെ ഓരോ തമാശകള്; പ്രിയപ്പെട്ട കൂട്ടുകാരിയെ കണ്ടുപിടിക്കാന് സൂചനകള് നല്‍കി നടിയുടെ കുസൃതി - Malayalam Filmibeat\n57 min ago കാവ്യ മാധവനും മീനാക്ഷിയും സര്‍പ്രൈസ് ഒരുക്കി, ദിലീപിന്‍റെ പിറന്നാളാഘോഷം ഗംഭീരം, ചിത്രങ്ങള് പുറത്ത്\nലോക്ഡൗണ് കാലത്ത് കുടുംബത്തിനൊപ്പവും അല്ലാതെയും സോഷ്യല് മീഡിയയില് നിറഞ്ഞ് നിന്ന യുവനടിയാണ് അഹാന കൃഷ്ണ. ഡാന്‍സ് വീഡിയോസും ഡബ്‌സ്മാഷുമൊക്കെയായി കൊറോണ കാലം അടിച്ച് പൊളിച്ച താരകുടുംബത്തില് ഓരോ ദിവസവും ഓരോ വിശേഷങ്ങളാണ്. അടുത്തിടെയാണ് അഹാനയുടെ ഏറ്റവും ഇളയസഹോദരി ഹന്‍സികയുടെ ജന്മദിനം ആഘോഷിച്ചത്.\nഇന്നിതാ അഹാനയുടെ ജന്മദിനമാണെന്നുള്ള വിശേഷങ്ങളാണ് വന്നിരിക്കുന്നത്. 1995 ഒക്ടോബര് പതിമൂന്നിന് ജനിച്ച അഹാന ഇന്ന് തന്റെ 25-ാം ജന്മദിനമാണ് ആഘോഷിക്കുന്നത്. കൊറോണ കാരണം പുറത്തിറങ്ങാന് സാധിക്കാത്തതിനാല് കുടുംബത്തിനൊപ്പമായിരുന്നു താരപുത്രിയുടെ ബെര്‍ത്ത് ഡേ പാര്‍ട്ടി. സമൂഹ മാധ്യമങ്ങളിലൂടെ കേക്ക് മുറിക്കുന്നതിന്റെയടക്കം ചിത്രങ്ങള് പുറത്ത് വന്നിരുന്നു.\nആരാധകരും കൂട്ടുകാരും സഹപ്രവര്‍ത്തകരുമെല്ലാം അഹാനയ്ക്ക് ജന്മദിന സന്ദേശങ്ങളുമായി എത്തിയിട്ടുണ്ട്. ഇന്‍സ്റ്റാഗ്രാം പേജിലൂടെ പങ്കുവെച്ച രസകരമായ വീഡിയോയിലൂടെ നടിയും അവതാരകയുമായ പേളി മാണിയും അഹാനയെ കുറിച്ച് പറഞ്ഞിരിക്കുകയാണ്. പേളിയുടെ വിവാഹത്തിന് തലേദിവസം നടത്തിയ ഹല്‍ദി ആഘോഷങ്ങളിലെ ചിത്രം പങ്കുവെച്ച് കൊണ്ട് പിറന്നാളുകാരിയെ കണ്ടുപിടിക്കാനുള്ള സൂചനയാണ് പേളി ആരാധകര്‍ക്ക് നല്‍കിയത്.\n'ഇന്ന് ഒരു പ്രത്യേക ദിവസമാണ്. ഈ കൂട്ടത്തിലെ ഒരാളുടെ ജന്മദിനമാണ്. നിങ്ങള്‍ക്ക് അതാരാണെന്ന് കണ്ടുപിടിക്കാന് നിങ്ങള്‍ക്ക് അഞ്ച് സൂചനകള് ഞാന് തരാമെന്ന് പേളി പറയുന്നു. 1.അവളുടെ പേരില് ആന എന്നുണ്ട്. 2. യൂട്യൂബില് വിജയം നേടിയവളാണ്. 3.അവളെ കാണുമ്പോള് നല്ല സ്മൂത്തിയും ലിക്കുള്ളതുമായ മുടി ഉണ്ട് (ഇപ്പോള് ഉണ്ടോന്ന് വ്യക്തമല്ല). 4.എന്റെ വിവാഹത്തില് ഞാന് പൂചെണ്ട് വലിച്ചെറിഞ്ഞപ്പോള് അവളാണ് അത് പിടിച്ചത്.\n5. അവള്‍ക്ക് സുന്ദരിമാരായ മൂന്ന് സഹോദരിമാര് കൂടിയുണ്ട്. ഇത്രയും സൂചനകള് പറഞ്ഞിട്ടും മനസിലാകാത്തവര് ഉണ്ടെങ്കില് ഈ ചിത്രത്തിലേക്ക് ഒന്ന് നോക്കുക. അവളുടെ തലയ്ക്ക് മുകളഇല് ഒര വൈഫൈയും മിന്നലും ഞാന് വെച്ചിട്ടുണ്ട്. ജന്മദിനാശംസകള് പ്രിയപ്പെട്ടവളേ... എന്നായിരുന്നു പേളി പറഞ്ഞത്. പേളിയുടെ സൂചനകളെല്ലാം വെച്ച് അത് അഹാന ആണെന്ന് കമന്റുകളിലൂടെ ആരാധകര് പറയുകയാണ്.\nPearly Maaney's new venture | FilmiBeat Malayalam\nRead more about: ahana krishna pearle maaney പേളി മാണി അഹാന കൃഷ്ണ\nBigg Boss Fame Pearle Maaney's Hilarious Birthday Wishes To Ahaana Krishna


എല്ലാമറിഞ്ഞ് കൊണ്ട് തന്നെ എന്തിനും കൂടെയുണ്ടാകുമെന്ന് പറഞ്ഞ് കൈപിടിച്ച ഭര്‍ത്താവ് ബിനു ഇപ്പോള് കൂടെയില്ല – Intensive Promoter\nHome / Uncategorized / എല്ലാമറിഞ്ഞ് കൊണ്ട് തന്നെ എന്തിനും കൂടെയുണ്ടാകുമെന്ന് പറഞ്ഞ് കൈപിടിച്ച ഭര്‍ത്താവ് ബിനു ഇപ്പോള് കൂടെയില്ല\nഎല്ലാമറിഞ്ഞ് കൊണ്ട് തന്നെ എന്തിനും കൂടെയുണ്ടാകുമെന്ന് പറഞ്ഞ് കൈപിടിച്ച ഭര്‍ത്താവ് ബിനു ഇപ്പോള് കൂടെയില്ല\nIntensive Promo June 13, 2019\tUncategorized Leaveacomment 795 Views\nസീരിയല് താരം ശരണ്യ ശശി ബ്രെയിന് ട്യൂമര് ബാധിച്ച് ഗുരുതരാവസ്ഥയിലാണെന്ന റിപ്പോര്‍ട്ട് ആരാധകരെ നടുക്കിയിരിക്കുകയാണ്. ആറ് വര്‍ഷം മുന്‍പാണ് ശരണ്യയ്ക്ക് ട്യൂമര്‍ബാധ സ്ഥിരീകരിക്കുന്നത്. തുടര്‍ന്ന് രോഗം ഭേദമായെന്ന് കരുതിയെങ്കിലും ഓരോ വര്‍ഷവും ട്യൂമര് മൂര്‍ധന്യാവസ്ഥയില് തന്നെ തിരികെ വരികയും ശസ്ത്രക്രിയയ്ക്ക് വിധേയയാവുകയും ചെയ്യേണ്ട അവസ്ഥയായിരുന്നു.\nഅതേസമയം, എല്ലാമറിഞ്ഞ് കൊണ്ട് തന്നെ എന്തിനും കൂടെയുണ്ടാകുമെന്ന് പറഞ്ഞ് കൈപിടിച്ച ഭര്‍ത്താവ് ബിനു ഇപ്പോള് കൂടെയില്ല എന്ന റിപ്പോര്‍ട്ടുകളാണ് പുറത്തുവരുന്നത്. ശരണ്യയെ ഒഴിവാക്കാന് ഇയാള് നിയമപരമായി നീങ്ങിക്കഴിഞ്ഞുവെന്നാണ് സൂചന.\nശരണ്യയുടെയും ബിനുവിന്റേയും വിവാഹം സോഷ്യല് മീഡിയ ഒന്നടങ്കം ആഘോഷിച്ചതായിരുന്നു. 2014ലായിരുന്നു ഇരുവരുടെയും വിവാഹം. കണ്ണൂര്‍ക്കാരിയായ ശരണ്യ, 2006 ല് ദൂരദര്‍ശനില് സംപ്രേക്ഷണം ചെയ്തിരുന്ന ‘സൂര്യോദയം’ എന്ന സീരിയലിലൂടെയാണ് ക്യാമറയ്ക്ക് മുന്നിലെത്തുന്നത്. എന്നാല്, 2012ല് ക്യാന്‍സര് വന്നതോടെ അഭിനയം നിര്‍ത്തുകയായിരുന്നു.\nഎന്താണ് അഭിനയിക്കാത്തതെന്ന് ചോദിച്ച് പരിചയപ്പെട്ട ഇവര് പ്രണയത്തിലാവുകയായിരുന്നു. രോഗവിവരം അറിഞ്ഞു കൊണ്ട് തന്നെയാണ് ബിനു പ്രണയാഭ്യര്‍ത്ഥന നടത്തിയും പിന്നീട് വിവാഹിതരായതും. എന്റെ ഏട്ടനാണ് എന്റെ ഏറ്റവും വലിയ ശക്തി എന്നായിരുന്നു അന്ന് ശരണ്യയും പറഞ്ഞത്. അസുഖബാധിതയായ ഒരു പെണ്‍കുട്ടിക്ക് ജീവിതം നല്‍കിയതോടെ ബിനു ഹീറോയായി മാറുകയായിരുന്നു. എന്നാല്, അതൊക്കെ വെറും കുറച്ച് വര്‍ഷങ്ങള്‍ക്ക് മാത്രമായിരുന്നു ആയുസ്.\nഅസുഖം ഒരു പ്രശ്‌നമല്ലെന്നും എല്ലാം നോക്കികോളാമെന്നും ഉറപ്പുനല്‍കിയാണ് ബിനു ശരണ്യയെ വിവാഹം ചെയ്തത്. എന്നാല് വിവാഹം കഴിഞ്ഞും ട്യൂമര് എത്തിയതോടെ ബിനുവിന് ശരണ്യയെ മടുത്തെന്ന് സുഹൃത്തുകള് പറയുന്നു. വിവാഹ ശേഷം രണ്ടു വട്ടം സര്‍ജറി കഴിഞ്ഞതോടെ ശരണ്യയെ ബിനും കൈവിട്ടു. ഡിവോഴ്സിനുള്ള നീക്കവും തുടങ്ങി. ഇതും ശരണ്യയെ തളര്‍ത്തി. അസുഖക്കിടക്കയിലും എന്റേട്ടനാണ് എന്റെ ബലമെന്ന് പറഞ്ഞ ശരണ്യയ്ക്ക് ബിനുവിന്റെ അകലം പാലിക്കല് താങ്ങാവുന്നതിലും അധികം വേദന നല്‍കി.\nഇത് മാനസികമായും ശാരീരികമായും ശരണ്യയെ തളര്‍ത്തി. സാമ്ബത്തികമായും ശരണ്യ തകര്‍ത്തു. സഹോദരങ്ങള് അവരവരുടെ ജീവിതവുമായി പോയതോടെ അമ്മയും ശരണ്യയും തനിച്ചാണ് ഇപ്പോള് തിരുവനന്തപുരത്തെ വാടകവീട്ടില് കഴിയുന്നത്. ഇപ്പോള് രോഗകിടക്കയിലാണ് ശരണ്യയുടെ ജീവിതം. പലസഹായം കൂടാതെ നടക്കാന് പോകുമാകാതെയാണ് ആ കലാകാരി കഴിയുന്നത്\nമലയാള സിനിമാസീരിയല് രംഗത്തും അന്യഭാഷാ സീരിയലുകളിലും തിളങ്ങിയ നടിയാണ് ശരണ്യ ശശി. നാടന് വേഷങ്ങളിലാണ് ശാലീനസുന്ദരിയായ ശരണ്യ പലപ്പോഴും തിളങ്ങിയതും. കൈനിറയെ അവസരങ്ങളുമായി 2012ല് ഫീല്‍ഡില് നില്‍ക്കുമ്‌ബോഴാണ് തലവേദനയുടെ രൂപത്തില് ശരണ്യയെ തേടി ബ്രയിന് ട്യൂമര് എത്തിയത്. പിന്നീട് ഓരോ വര്‍ഷവും ശരണ്യയുടെ തലച്ചോറില് ട്യൂമര് വളര്‍ച്ചയുണ്ടായി. ഓപ്പറേഷനുകള് തുടരെ ചെയ്ത് റേഡിയേഷന് എടുത്തതോടെ ശരണ്യയുടെ മുടി മുഴുവന് കൊഴിഞ്ഞ് ആരോഗ്യം ക്ഷയിച്ചു.\nശരണ്യയുടെ രോഗ വിവരം ഇപ്പോള് പുറത്തിറിഞ്ഞത് നടി സീമാ ജി നായരുടെ ഇടപെടലോടെയാണ്. സീമയുമായി ഫെഫ്കയുടെ ജനറല് സെക്രട്ടറി ബി ഉണ്ണിക്കൃഷ്ണന് സംസാരിച്ചിട്ടുണ്ടെന്നാണ് സൂചന. എല്ലാ സഹായവും നല്‍കാന് കൂടെയുണ്ടാകുമെന്ന് നടിയുടെ കുടുംബത്തേയും ഫെഫ്ക അറിയിക്കും. ഇത് ശരണ്യയ്ക്ക് വലിയ ആശ്വാസമായി മാറുകയും ചെയ്യും\nPrevious ബലാത്സംഗം ചെയ്യുന്നവരുടെ അവയവങ്ങള് ജനമധ്യത്തില് വെച്ച് ഛേദിക്കണമെന്ന് വനിതാ ശിശുക്ഷേമ കാര്യ മന്ത്രി ഇമര്‍തി ദേവി\nNext നീണ്ട പതിനാല് കൊല്ലത്തെ കാത്തിരിപ്പിനൊടുവിൽ സൃഷ്ട്ടാവ് നൽകിയ അമാനത്ത് ഹോമിയോപ്പതിയിലൂടെ


ഓണക്കാലത്ത് മലയാളികള് കുടിച്ചുതീര്‍ത്തത് 411.14 കോടിയുടെ മദ്യം: കുടിയന്മാര് കൂടുതല് ഇരിങ്ങാലക്കുടയില് - ഇ വാർത്ത | evartha\nഓണക്കാലത്ത് മലയാളികള് കുടിച്ചുതീര്‍ത്തത് 411.14 കോടിയുടെ മദ്യം: കുടിയന്മാര് കൂടുതല് ഇരിങ്ങാലക്കുടയില്\nഓണക്കാലത്ത് സംസ്ഥാനത്ത് റെക്കോര്‍ഡ് മദ്യവില്‍പ്പന. മുന് വര്‍ഷത്തെക്കാള് 29.46 കോടിയുടെ വര്‍ദ്ധനവാണ് ബെവ്‌ക്കോക്ക് ഉണ്ടായിരിക്കുന്നത്. ഉത്രാട ദിനത്തില് മാത്രം വിറ്റത് 71.1 കോടിയുടെ മദ്യം. കഴിഞ്ഞ കൊല്ലം ഇത് 51.51 കോടിയായിരുന്നു.\nകഴിഞ്ഞ വര്‍ഷം അത്തം മുതല് ഉത്രാടം വരെയുള്ള വില്‍പ്പന 440.60 കോടിയായിരുന്നു. ഈ വര്‍ഷം ഇതേ കാലയളവില് വില്‍പ്പന 411.14 കോടിയായി ഉയര്‍ന്നു. അതായത് 29.46 കോടി വര്‍ദ്ധനവുണ്ടായി. ഇരിങ്ങാലക്കുട ഔട്‌ലെറ്റിലാണ് ഇത്തവണ ഏറ്റവും കൂടുതല് മദ്യവില്‍പന നടന്നത്. തിരുവോണ ദിനത്തിലെ കണക്കുകള് കൂടി പുറത്തുവരുമ്പോള് ബവ്‌കോയുടെ വരുമാനം റെക്കോഡിലേയ്ക്ക് കുതിക്കും.


മോട്ടോ ജി5എസ്, മോട്ടോ ജി5എസ് പ്ലസ് സ്മാര്‍ട്ട് ഫോണുകള് വിപണിയിലെത്തി | Reporter Live\nBy Web Desk\tAugust 29, 2017 8:09 pm A+ A-\nമോട്ടോ ജി5എസ് പ്ലസ്\nലെനോവോയുടെ ഉടമസ്ഥതയിലുള്ള മോട്ടോറൊളയുടെ പുതിയ രണ്ട് മോഡലുകള് ഇന്ത്യയില് അവതരിപ്പിച്ചു. മോട്ടോ ജി5എസ്, മോട്ടോ ജി5എസ് പ്ലസ് എന്നി രണ്ട് സ്മാര്‍ട്ട് ഫോണുകളാണ് അവതരിപ്പിച്ചിരിക്കുന്നത്. 13,999 രൂപ, 15,999 രൂപ എന്നിങ്ങനെയാണ് ഫോണുകളുടെ വിപണിയിലെ വില. ആമസോണില് ചൊവ്വാഴ്ച രാത്രി മുതല് ഫോണുകള് എത്തും.\nമോട്ടോ ജി5 പ്രത്യേക്തകള് – കോണിംഗ് ഗൊറില്ല ഗ്ലാസ്സോടുകൂടിയ 5.2 ഇന്‍ച് ഫുള് എച്ച്ഡി ഡിസ്‌പ്ലേ. ആന്‍ഡ്രോയിഡ് 7.1 നൗഗട്ടാണ് ഓപ്പറേറ്റിംഗ് സിസ്റ്റം. 32 ജിബി ഇന്റേണല് മെമ്മറിയും 128 ജിബി വരെ നീട്ടാവുന്ന മെമ്മറി. 4ജിബി റോം ഫോണിന് മറ്റൊരു പ്രത്യേക്തയാണ്. കൂടാതെ 16എംപി ക്യാമറയില് കുറഞ്ഞ അപേര്‍ച്ചറും എല്‍ഇഡി ഫഌഷ്. 3000എംഎഎച്ച് ബാറ്ററി, ഫിംഗര് പ്രിന്റ് സെന്‍സര്.\nമോട്ടാ ജി5എസ് പ്ലസ് പ്രത്യേക്തകള് – ഗൊറില്ല ഗ്ലാസ്3സുരക്ഷയോടെ 5.5 ഇന്‍ച് എച്ച്ഡി ഡിസ്‌പ്ലേ. 32ജിബി മുതല് 64 ജിബി വരെ സ്റ്റോറേജ് കപ്പാസിറ്റിയില് മോഡലുകള് ലഭ്യമാണ്. 128 ജിബി വരെ നീട്ടാവുന്ന മെമ്മറിയും 4ജിബി റോം. 13എംപി ക്യാമറയില് 8X വരെ ഡിജിറ്റല് സൂം ലഭ്യമാണ്. കൂടാതെ 4K അള്‍ട്രാ വിഡിയോയും പകര്‍ത്താം. ആന്‍ഡ്രോയിഡ് 7.1 നൗഗട്ടാണ് ഓപ്പറേറ്റിംഗ് സിസ്റ്റം.\nAug 29, 2017 8:09 pm